Pakistan ge vaige sarahadhun India Raees dhathuru kurun manaa kohfi\nއިންޑިއާގެ ރައީސް ރާމް ނާތް ކޯވިންދު\nއިންޑިއާގެ ރައީސް ރާމް ނާތް ކޯވިންދަށް ޕާކިސްތާނުގެ ވައިގެ ސަރަހައްދުން ދަތުރުކުރުން މަނާވާނެ ކަމަށް ޕާކިސްތާނުގެ ފޮރިން މިނިސްޓަރު ޝާހު މެހެމޫދު ގުރައިޝީ ވިދާޅުވެއްޖެ އެވެ.\nޝާހު މެހެމޫދު ވިދާޅުވީ އިންޑިއާގެ ރައީސް ރާމް ނާތް ކޯވިންދު އައިސްލޭންޑަށް ކުރައްވަން އުޅުއްވި ދަތުރެއްގައި ޕާކިސްތާނު ވައިގެ ސަރަހައްދުން ބޭނުން ކުރަން އެދި ވަޑައިގަތުމުން އެކަން ނުކެރެވޭނެކަން އަންގާފައިވާނެ ކަމަށެވެ. އަދި ރާމް ނާތް ކޯވިންދަށް ހުއްދު ނުދޭން ނިންމީ ކަޝްމީރު މައްސަލައިގައި އިންޑިއާއިން ޕާކިސްތާނާ ދޭތެރޭ އަމަލުކުރާ ގޮތުގެ ސަބަބުން ކަމަށެވެ.\nއާންމު ގޮތެއްގައި ގައުމުތަކުގެ ރައީސުންނާއި ބޮޑުވަޒީރުން އަދި އެހެން އިސް ބޭފުޅުން ދަތުރު ކުރައްވާއިރު ޕާކިސްތާނުން އެ ގައުމުގެ ވައިގެ ސަރަހައްދު ބޭނުން ކުރުމުގެ ހުއްދަ ދެ އެވެ. ޕާކިސްތާނުގެ އެ ނިންމުމަށް އިންޑިއާއިން ރައްދުދީފައެއް ވެސް ނުވެ އެވެ.\nޕާކިސްތާނާއި އިންޑިއާ ދެމެދު ގުޅުން ގޯސްވެ، ޕާކިސްތާނުން ވަނީ އިންޑިއާގެ ހުރިހާ މަތިންދާބޯޓަކަށް ޕާކިސްތާނުގެ ވައިގެ ސަރަހައްދު ބޭނުން ކުރުން މަނާކޮށްފަ އެވެ. މަނާ ކުރުމުގެ ދުވަސްކޮޅެއް ކުރިން އިންޑިއާއިން ވަނީ ޕާކިސްތާނުގެ ބޯޑަރު ސަރަހައްދުގެ މަތިން ހަނގުރާމަވެރި މަތިންދާބޯޓު އުދުއްސާފަ އެވެ.\nވައިގެ ސަރަހައްދު ބޭނުން ކުރުން އިންޑިއާއަށް މަނާ ކުރުމުން، އެ ގައުމުން ބޭރަށް ކުރާ ދަތުރުތަކަށް ދަނީ ވަރަށް ބޮޑަށް އަސަރު ކުރަމުންނެވެ. އަދި ގިނަ އެއާލައިންތަކަށް ދަނީ ގެއްލުން ވަމުންނެވެ. ޕާކިސްތާނުން އިންޑިއާށް އަޅާފައިވާ މި ފިޔަވަޅު އުވާލާނެ ދުވަހެއް ބުނެފައެއް ނުވެ އެވެ.


Thiyaee Konkahala Loaiybeh heyyeve? | Ungoofaaru\nބަނޑޭރިގަނޑު/ދިރިއުޅުން/ދީން/ތިޔައީ ކޮން ކަހަލަ ލޯތްބެއް ހެއްޔެވެ؟\nމުޙައްމަދު ސުޒީލް 14 ޖޫން 2019\n0 4,123 1 މިނެޓުން ކިޔާލެވޭ\nއަގު ބޮޑެތި ޖަވާހިރާއި ބުރަ މަސައްކަތްކޮށްގެން ހޯދާ ރުފިޔާ ކޮޅު ފޮރުވައިގެން ތިޔަ ގެންގުޅެނީ ކީއްވެހެއްޔެވެ؟ ތިބާގެ އަތުގައި ހުރީ ކިހާވަރެއްގެ އަގުހުރި ޖަވާހިރެއްކަން މީހަކަށް އެނގިދާނެތީ ބޮޑު ފޮއްޓަށް ލައިގެން ފޮރުވައިގެން ގެންގުޅޭ ފަދައިން ތިބާގެ ހަލާލު އަނބިމީހާގެ އައުރަ ނިވާނުކޮށް މަގުމައްޗަށް ތިޔަ ނެރެނީ ތިބާ އެހާ ލޯބިވެގެން ކައިވެނިކުރި ހަލާލު އަނބިމީހާގެ އެއްވެސް އަގެއް ނެތީހެއްޔެވެ؟ ނޫނީ އަނބިމީގާ މަތިން ފޫހި ވަނީ ހެއްޔެވެ؟ ނޫނީ ތިބާގެ ބޮޑައިކަމާއި ކިބުރުވެރިކަމުން ތިބާގެ އަނބިމީހާގެ ރީތިކަން ހިލޭ ފިރިހެނުންގެ މެދުގައި އިސްތިހާރު ކުރަން ބޭނުންވަނީ ހެއްޔެވެ؟ ނިކަން ވިސްނާލަ ބަލާށެވެ. އައުރާ ނިވާ ނުކުރާ އަންހެނާއަށް ސުވަރުގޭގެ ވަސްވެސް ނުޖެހޭނެ ކަން ހަދީޘްތަކުން ސާބިތުވެގެން އެނގެން އޮންނައިރު ތިބާ އެހާ ލޯބިވާ ދޫނި ނަރަކައިގެ އަލިފާނުގައި އަނދައަނދާ އޮންނަން ތިބާ ބޭނުންވަނީ ހެއްޔެވެ؟ ތިޔައީ ކޮންކަހަލަ ލޯތްބެއްހެއްޔެވެ؟\nއަންހެނުން އައުރަ ނިވާކޮށް ފިރިހެނުން ބެލުންތައް ތިރިކުރުމަށް އަންގަވާފައި ވީނަމަވެސް މި މުތުތަމަޢު މި ދަނީ މި އަމުރުފުޅުތައް ބޮލާލާ ޖަހަމުންނެވެ. ރަށުގެ މީހުން ބުރުގާ އަޅާތީ، ބުރުގާ ނާޅާ ހުރުމުން ކިޔާފާނެ ފާޑު ކިޔުމަކަށް ލަދުގަނެ، އެކަމުން ސަލާމަތްވުމަށްޓަކައި އެކި ޒާތުގެ ކުލަޖައްސާ، ގައިގެ ހަމުގެ ކުލަ ފާޅުވެ އެނގުންވާ ގޮތަށް، ހަށިގަނޑުގެ ވަނާތައް ފާޅުވާގޮތަށް، ތިޔަ ބުރުގާ އަޅަނީ ތިމަންނަ މިހުރީ އައުރާ ނިވާކޮއްގެންނޭ ބުނަން ހެއްޔެވެ؟ އެހެން ކަމަށް ވާނަމަ ތިޔަ ހީކުރެވެނީ ކުއްހީއެވެ. ތިޔަ ކުރެވެނީ ދީނަށް މަލާމާތެވެ. ތިޔަ ދަނީ ޤުރްއާނާ ރަސޫލާގެ ހަދީޘްތަކަށް ގޮންޖަހަމުންނެވެ. ލޯބިވާންވީ ދުނިޔެވީ އުފާތައް ދެކެއެއް ނޫނެވެ. ދެ ދުނިޔޭގެ ވެސް އުފާތައް ދެކެއެވެ. ހެޔޮނުވާނެއެވެ. ތިބާގެ ހަލާލު އަނބިމީހާ މަގުމައްޗަށް ނެރޭ ހިނދު ނުބައި ނުލަފާ ލޯތަކުން ސަލާމަތްކުރާށެވެ. އަނބިމީހާއަށް2ދުނިޔޭގައި ވެސް ހެޔޮގޮތް ވުމަށް ނޭދޭ ނަމަ ތިޔަ ވަނީ ކޮންކަހަލަ ލޯތްބެއްހެއްޔެވެ؟\nއޭ ކަނބަލުންނޭވެ. ތިޔަ ކަނބަލުންގެ ޒީނަތްތައް ހަލާލު ފިރިމީހާގެ ކުރިމަތީގައި ފިޔަވާ ފާޅުކުރުން ހަރާންވެގެން ވާއިރު ހިތުގައި އެއްވެސް ބިރެއް ނެތި ހިތުހުރި ގޮތަކަށް ހެދުން އަޅައިގެން ހިލޭ ފިރިހެނުން ކުރިމަތީގައި ތިޔަ އުޅެނީ ނަރަކައިގެ އަޒާބަށް ބިރު ނުގަންނާތީހެއްޔެވެ؟ ތިބާގެ އައުރަ ނިވާ ކުރަންވީ ފިރިމީހާއަށްޓަކައި ނުވަތަ މަންމައަށްޓަކައެއް ނޫނެވެ. ތިބާ ހެއްދެވި ތިބާގެ ރައްބު ﷲ އަށްޓަކައެވެ. ތިބާގެ އައުރަ ނިވާކޮށްގެން ތިބާގެ ކިބައިން އުނިވާނެ އެއްވެސް އެއްޗެއް ނެތެވެ. ނަމަވެސް ތިބާގެ އައުރާ ހިލޭ ފިރިހެނުންނަށް ފާޅުކޮށްގެން ހަމަ ގައިމުވެސް ވޭންދެނިވި އަޒާބު ލިބޭނެ ކަން ދަންނާށެވެ. ކޮންމެ ނަފުސެއްވެސް މަރުގެ ރަހަ ދެކޭނެއެވެ. މަރުވުމުގެ ކުރިން ހެޔޮ ތައުބާއަކުން ތައުބާވެ އިސްލާމީ ޒިޏަތުން ޒީނަތްތެރިވާށެވެ. ބޮޑުވެގެންވާ ކާމިޔާބާ ނަސީބު ލިބެން ހުރީ އޭރުންނެވެ. މިފަދަ ބޮޑު ނަސީބެއް ލިބެން އޮއްވާ ފިރިން އެމީހުންގެ އަނބިން ނަރަކައިގެ ދަރަށް ތިޔަ ހަދާލަނީ ލޯބިވާތީ ހެއްޔެވެ؟ ތިޔައީ ކޮންކަހަލަ ލޯތްބެއްހެއްޔެވެ؟


vnews - ޓީމަށް ނުނެނުގުމުން އޭޝްލީ ކޯލް ގައުމީ ޓީމަށް ކުޅުން ހުއްޓާލައިފި\nޓީމަށް ނުނެނުގުމުން އޭޝްލީ ކޯލް ގައުމީ ޓީމަށް ކުޅުން ހުއްޓާލައިފި\nވޯލްޑް ކަޕަށްދާ އިނގިރޭސި ގައުމީ ޓީމުގައި ނުހިމެނޭކަން ކަށަވަރުވުމުން ޗެލްސީގެ ވާތުބެކް އޭޝްލީ ކޯލް ގައުމީ ފުޓްބޯޅަ ޓީމަށް ކުޅުން ހުއްޓާލައިފި އެވެ.\nއުމުރުން މިހާރު 33 އަހަރުގެ ތަޖުރިބާކާރު ޑިފެންޑަރު، ކޯލް ގައުމީ ޓީމަށް ކުޅުން ހުއްޓާލިއިރު އަންނަ ސީޒަނުގައި ޗެލްސީގައި އޭނާ ބަހައްޓާނެ ކަމާމެދު ވެސް ވަނީ ސުވާލު އުފެދިފަ އެވެ. އެއީ ޒުވާން ކުޅުންތެރިންނަށް ފުރުސަތު ދިނުމުގެ ގޮތުން ކުލަބުން އޭނާއަށް އިތުރު ކޮންޓްރެކްޓެއްދޭން އަދި ނުނިންމާތީ އެވެ. ކޯލް ގައުމީ ޓީމަށް 107 މެޗު ކުޅެދީފަ އެވެ.\nއަންނަ މަހު ބްރެޒިލްގައި ބާއްވާ ވޯލްޑް ކަޕަށް އިނގިރޭސި ކޯޗު ރޯއި ހޮޖްސަން އެކުލަވާލި 23 ސްކޮޑް އިއުލާނުކުރާނީ މިއަދު މެންދުރު އެވެ. މި ލިސްޓުގައި ކޯލް ނުހިމެނޭއިރު އޭނާ އަށް ޖާގަ ދޭން ހޮޖްސަން ނިންމާފައިވަނީ 30 ކުޅުންތެރިންގެ ތެރެއިންނެވެ. މިހެންވެ ކޯލް އަށް ވޯލްޑް ކަޕްގައި ކުޅުމުގެ ފުރުސަތު އޮތީ އޭނާ ކުޅޭ މަގާމަށް ކުޅޭ އެހެން ކުޅުންތެރިއަކަށް އަނިޔާއެއްވެގެން ނުކުޅެވޭފަދަ ހާލަތެއް މެދުވެރިވެއްޖެނަމަ އެވެ.\nއިނގިރޭސި ލީގުގައި ރޭ ކުޅުނު ފަހު މެޗަށް ފަހު ކޯލް ކުރި ޓްވީޓުގައި އޭނާ ބުނެފައިވަނީ ކޯޗު ހޮޖްސަންގެ އޭނާ އަށް ފޯނުކުރި ކަމަށާއި ވޯލްޑް ކަޕަށްދާ ޓީމުގައި ހިމެނެނީ ޒުވާން ކުޅުންތެރިންކަން އެނގުމުން އެންމެ ރަނގަޅު ގޮތަކީ ކުޅުން ހުއްޓާލުން ކަމަށެވެ. ސަބަބަކީ ސްޓޭންޑްބައި ކުޅުންތެރިއެއްގެ ގޮތުގައި ހުންނަން ބޭނުންނުވާތީ ކަމަށާއި ގައުމީ ޓީމަށް ކުޅެން އިތުރަށް ސާބިތުކޮށްދޭން ޖެހޭ އެއްވެސް އެއްޗެއްނެތް ކަމަށެވެ.\nކޯލްގެ ބަދަލުގައި ގައުމީ ޓީމަށް ނަގާފައިވަނީ ސައުތެމްޓަނުގެ ވާތުބެލް ލޫކް ޝޯ އެވެ. އަންނަ ސީޒަނުގައި އުމުރުން 18 އަހަރުގެ ޝޯ ފެނުން ގާތީ މެންޗެސްޓާ ޔުނައިޓެޑުންނެވެ. ޝޯ އަކީ އިނގިރޭސި ވޯލްޑް ކަޕަށް އެކުލަވާލި ގައުމީ ޓީމުގައި ހިމަނާފައިވާ 24 އަހަރުން ދަށުގެ އަށްވަނަ ކުޅުންތެރިޔާ އެވެ.


ރަސްމީ ދަތުރުފުޅެއްގައި މިނިސްޓަރ ޝާހިދު ތައިލެންޑަށް! | | Sangu News\nރަސްމީ ދަތުރުފުޅެއްގައި މިނިސްޓަރ ޝާހިދު ތައިލެންޑަށް!\n15 އޮކްޓޯބަރ 2019 - 13:22\nރަސްމީ ދަތުރުފުޅެއްގައި މިނިސްޓަރ ޝާހިދު ތައިލެންޑަށް ފުރާވަޑައިގެންނެވުން. ފޮޓޯ: ފޮރިން މިނިސްޓްރީ\nތައިލެންޑްގެ ފޮރިން މިނިސްޓަރގެ ދައުވަތަކަށް މިނިސްޓަރ އޮފް ފޮރިން އެފެއަރޒް އަބްދުﷲ ޝާހިދު ރަސްމީ ދަތުރުފުޅެއްގައި ތައިލެންޑަށް ވަޑައިގެންފިއެވެ.\nމިނިސްޓަރ ގެ މި ދަތުރުފުޅަކީ އޮކްޓޯބަރު މަހުގެ 15 އިން 17 އަށް ކުރައްވާ ދަތުރުފުޅެކެވެ. ދިވެހިރާއްޖެއާއި ތައިލެންޑާއި ދެމެދު ސިޔާސީ ގުޅުން ޤާއިމްކުރެވުނުތާ 40 އަހަރު ފުރޭ މުނާސަބަތާއި ދިމާކޮށް މިނިސްޓަރ ޝާހިދު ތައިލެންޑަށް ކުރައްވާ މިދަތުރުފުޅުގައި، ދެޤައުމުގެ ގުޅުން އިތުރަށް ބަދަހިކުރުމާއި ބެހޭ ގޮތުން ތައިލެންޑްގެ ފޮރިން މިނިސްޓަރާއިއެކު މަޝްވަރާކުރައްވާނެ ކަމަށް ފޮރިން މިނިސްޓްރީއިން ވިދާޅުވިއެވެ.\nމިނިސްޓަރ ޝާހިދުގެ މި ދަތުރުފުޅުގައި ތައިލެންޑްގައި ހުންނަ ދިވެހިރާއްޖޭގެ އެމްބަސީ ރަސްމީކޮށް ހުޅުވައިދެއްވާނެއެވެ. ތައިލެންޑްގެ ވެރިރަށް ބެންކޮކްގައި ޤާއިމްކޮށްފައިވާ ދިވެހިރާއްޖޭގެ އެމްބަސީގެ ސަބަބުން ދެޤައުމުގެ ގުޅުން އިތުރަށް ބަދަހިވެ، ތައިލެންޑަށް ދަތުރުކުރާ ދިވެހިންނަށް ލުއިފަސޭތައް ލިބިގެންދާނެއެވެ.\nއަދި ދިވެހިރާއްޖޭގެ އެކި އުފެއްދުންތައް ތައިލެންޑްގެ ބާޒާރަށް ނެރެ މާކެޓްކުރުމާއި، ދެޤައުމުގެ ވިޔަފާރިވެރިންނަށް ބޭނުންވާ އެހީތެރިކަން ފޯރުކޮށްދެވޭނެއެވެ. ތައިލެންޑަކީ ދިވެހިރާއްޖޭގެ ތަރައްޤީގެ މުހިއްމު ބައިވެރިއެކެވެ. ދެޤައުމުގެ ގުޅުން އިތުރަށް ބަދަހިކުރުމަށް ދިވެހި ސަރުކާރުން އިސްކަންދޭކަމުގެ ޔަޤީންކަން މިނިސްޓަރ ޝާހިދުގެ މިދަތުރުފުޅުގައި ތައިލެންޑް ސަރުކާރަށް އަރުވާނެއެވެ.


SunOnline: America embassy quds ah badhalukoffi nama israel akee dhaulatheh kamh gabool eh nukuraanan: Palestine\nފަލަސްތީނުގެ ރައީސް މަހްމުދު އައްބާސް\nއެމެރިކާގެ އެންބަސީ ގުދްސަށް ބަދަލުކޮށްފި ނަމަ އިސްރާއީލަކީ ދައުލަތެއްކަމަށް ގަބޫލެއް ނުކުރާނަން :ފަލަސްތީން\nރާމަﷲ (ޖަނަވަރީ 11) : އިސްރާއީލުގެ ޓެލްއަވީވުގައި ހުންނަ އެމެރިކާގެ އެންބަސީ ގުދްސަށް ބަދަލުކޮށްފި ނަމަ އިސްރާއީލަކީ ދައުލަތެއް ކަމަށް ފަލަސްތީނުން ގަބޫލުކުރާ ކުރުން ނިމުމަކަށް ގެންނާނެ ކަމުގެ އިންޒާރު ފަލަސްތީނުން ދީފި އެވެ.\nނަންހާމަކުރަން ނޭދޭ ފަލަސްތީނުގެ މަސްއޫލުވެރިއަކާ ހަވާލާދީ ފަލަސްތީނުގެ ރަސްމީ ނޫސްއެޖެންސީ "ވަފާ" ބުނީ ގުދްސުގެ އިރުމަތީ ބައަކީ 1967ގެ ހަނގުރާމައިގާ އިސްރާއީލުން ހިފުމަށް ފަހު 1983 ގައި މުޅި ގުދްސަކީ އިސްރާއީލުގެ ބައެއްގެ ގޮތުގައި ޣައިރު ގާނޫނީ ގޮތުން ނިންމާފައިވާ ރަށެއްކަމުގަ އެވެ. އެހެންކަމުން އިސްރާއީލުގައި ހުންނަ އެމެރިކާގެ އެންބަސީ އެ ރަށަށް ބަދަލުކުރުމަކީ މުޅި ގުދްސަކީ އިސްރާއީލުގެ ރަށެއްގެ ގޮތުގައި އިސްރާއީލުން ނިންމާފައިވާ ނިންމުން އެމެރިކާ އިން ގަބޫލުކުރުން ކަމަށްވާތީ މިފަދަ ހާލަތެއްގައި އިސްރާއީލަކީ ދައުލަތެއްކަމަށް ފަލަސްތީނުން ގަބޫލުކުރާ ކުރުން ނިމުމަކަށް ގެންނާނެކަމުގަ އެވެ.\nއެމެރިކާގެ ރައީސުލްމުންތަޚަބް ޑޮނަލްޑްޓް ޓްރަމްޕް\nއިސްރާއީލަކީ ފަލަސްތީނުގެ ބިމުގައި އުފައްދާފައިވާ ދައުލަތެއް ކަމަށް ފަލަސްތީނުން ގަބޫލުކުރީ 1993ގައި ފަލަސްތީނާއި އިސްރާއީލާ ދެމެދު ސޮއިކުރި ސުލްހައިގެ އޮސްލޯ އެއްބަސްވުމުގެ ދަށުންނެވެ. ފަލަސްތީނުގެ ހުޅަނގު އައްސޭރީގެ ރާމަﷲގައި ފަލަސްތީނުގެ ލޯކަލް ވެރިކަމެއް ގާއިމްކޮށް ލޯކަލް ސަރުކާރެއް އެކުލަވާލުމުގެ ފުރްސަތު އިސްރާއީލުން ދީފައި ވަނީ އޮސްލޯ އެއްބަސްވުމުގެ ދަށުން ލިބުމާ ގުޅިގެންނެވެ. އަދި ހުޅަނގު އައްސޭރިއާއި ޣައްޒާގައި ގާއިމްކުރާ ފަލަސްތީނުގެ މިނިވަން ދައުލަތް ގަބޫލުކުރާނެ ކަމުގެ ޔަގީންކަން ވެސް އިސްރާއީލުން ދިނުމުންނެވެ.\nނަވާރަސަތޭކަ އަށްޑިހައިގެ އަހަރުތަކުގެ ފަހުކޮޅު އިސްރާއީލުންވަނީ ގުދްސުގެ އިރުމަތީބައި ހިމެނޭ ގޮތަށް މުޅި ގުދްސަކީ އިސްރާއީލުގެ ވެރިރަށް ކަމުގައި ހަމަޖައްސާފަ އެވެ. ނަމަވެސް ގުދްސުގެ އިރުމަތީ ބަޔަކީ 1947 ގައި އދ. ގެ ސަލާމަތީ މަޖިލީހުން ފާސްކުރި ފަލަސްތީނުގެ ޕާޓިޝަން ޕްލޭންގައި ހިމެނޭ ފަލަސްތީނުގެ ބިމަކަށްވާތީ އިސްރާއީލުގެ މިނިންމުކަކީ ޣައިރު ގާނޫނީ ނިންމުމެއްކަމަށް އެދުވަސްވަރު އދ. ން ނެރުނު ބަޔާނެއްގައި ފާހަގަކޮށްފައިވެ އެވެ.\nގުދްސުގެ ހުޅަނގު ބަޔަކީ 1948ގައި ފަލަސްތީނުގެ ބިމުގައި އިސްރާއީލުގެ ނަމުގައި ދައުލަތެއް އިޢްލާން ކުރިއިރު އެދައުލަތުގެ ބައެއްގެ ގޮތުގައި އޮތް ތަނެކެވެ. އެހެންކަމުން އިސްރާއީލުގެ ބައެއްގެ ގޮތުގައި ބައިނަލްއަގްވާމީ މުޖްތަމައުން ގަބޫލުކުރަނީ ގުދްސުގެ ހުޅަނގު ފަޅި އެވެ. އިރުމަތީ ފަޅިއާމެދު ބައިނަލްއަގްވާމީ މުޖްތަމައުން ގަބޫލުކުރަނީ އެއީ 1967ގެ ހަނގުރާމައިގާ ގަދަބާރުން އިސްރާއީލު ހިފި ފަލަސްތީނުގެ ބިމެއް ކަމުގަ އެވެ.\nއެމެރިކާގެ ރައީސް މުންތަޚަބް ޑޮނަލްޑް ޓްރަމްޕް ވަނީ އޭނާއަށް އެމެރިކާގެ ވެރިކަން ލިބިއްޖެ ނަމަ އިސްރާއިލުގެ ޓެލްއަވީވްގައި މިހާރު ހުރި އެމެރިކާގެ އެންބަސީ ގުދްސަށް ބަދަލުކުރުމަށް ރިޔާސީ ކޭންޕޭންގައި އެމެރިކާގެ ޔަހޫދީ ލޮބީ ގްރޫޕްތަކަށް ވައުދުވެފަ އެވެ. ދާދިފަހުން ވެސް ޓްރަމްޕްގެ ޓީމުގެ ބޭފުޅަކު ވަނީ އެމެރިކާގެ ވެރިކަމާ ހަވާލުވެ ވަޑައިގަތުމަށް ފަހު ޓެލްއަވީވްގައި މިހާރުހުރި އެމެރިކާގެ އެންބަސީ ގުދްސަށް ބަދަލުކުރާނެ ކަމަށް ވިދާޅުވެފަ އެވެ.\nއެމެރިކާގެ އެންބަސީ ގުދްސަށް ބަދަލުކުރުމަށް އިސްރާއީލުން ވަނީ އެމެރިކާގެ ހުރިހާ ސަރުކާރުތަކަކަށް ވެސް ފިއްތުންތައް ކުރިމަތިކޮށްފަ އެވެ. ނަމަވެސް މިޣައިރު ގާނޫނީ އަމަލުގެ ސަބަބުން ކުރިމަތިވެދާނެ މައްސަލަތަކަކަށް ބެލުމަށް ފަހު މިކަން ކުރުމަށް އެމެރިކާގެ ހުރިހާ ސަރުކާރުތަކަކުން ވެސް ވަނީ ފަސްޖެހިފަ އެވެ.\nއިސްރާއީލުގެ ޓެލްއަވީވުގައި ހުންނަ އެމެރިކާގެ އެންބަސީ ގުދްސަށް ބަދަލުކޮށްފި ނަމަ އިސްރާއީލަކީ ދައުލަތެއްކަމަށް ފަލަސްތީނުން ގަބޫލުކުރާ ކުރުން ނިމުމަކަށް ގެންނާނެކަމަށް ބުނެ ފަލަސްތީން އިއްޔެ ދިން އިންޒާރު ތަންފީޒުކޮށްފި ނަމަ އެމެރިކާއަށް ވެސް އަދި އިސްރާއީލަށް ވެސް ހީނުކުރެވޭ ފަދަ ބޮޑެތި ގޮންޖެހުންތަކެއް ކުރިމަތިވެގެންދާނެ އެވެ. (ނޫސްއެޖެންސީތައް)


SunOnline: BREAKING: Maamigili dhaairaage3fotteh ge baathilu vote alun gunanee\nނަޖާހު މަސްއޫދު 09 Apr 2019, 13:14\nހޮނިހިރު ދުވަހު އޮތް 19 ވަނަ ރައްޔިތުންގެ މަޖިލީހުގެ އިންތިހާބުގައި ވޯޓުލި މާމިގިލީ ދާއިރާގެ ތިން ވޯޓު ފޮއްޓެއްގެ ބާތިލު ވޯޓު އަލުން ގުނަން އިލެކްޝަންސް ކޮމިޝަނުން ނިންމައިފި އެވެ.\nއިލެކްޝަންސް ކޮމިޝަނުގެ މެމްބަރު އަދި ތަރުޖަމާނު އަހުމަދު އަކުރަމް "ސަން"އަށް ވިދާޅުވީ މާމިގިލި ދާއިރާއަށް ވާދަ ކުރި ކެންޑިޑޭޓޭއްގެ މަންދޫބަކު ހުށަހެޅި މައްސަލައަކާ ގުޅިގެން އެ ދާއިރާގެ ތިން ފޮއްޓެއްގެ ބާތިލު ވޯޓު އަލުން ގުނަން ނިންމާފައިވާ ކަމަށެވެ.\nމާމިގިލި ދާއިރާގެ ވޯޓު ގުނި އިރު މާމިގިލީ ދާއިރާގެ ތިން ވޯޓު ފޮއްޓެއްގައި ވެސް ގިނަ އަދަދެއްގެ ބާތިލު ވޯޓު ހުއްޓެވެ. އެގޮތުން އިލެކްޝަންސް ކޮމިޝަނުން ނެރުނު ވަގުތީ ނަތީޖާ ދައްކާ ގޮތުން އެ ދާއިރާގެ ޖުމްލަ ބާތިލު ވޯޓަކީ 190 އެވެ.\nމިހާރު މާމިގިލީ ދާއިރާގެ ވަގުތީ ނަތީޖާ ދައްކާ ގޮތުން އެ ދާއިރާގެ މިހާރުގެ މެމްބަރު ގާސިމް އިބްރާހިމް ކުރީގައި އުޅުއްވަނީ އެއްމެ 80 ވޯޓުގެ ތަފާތުންނެވެ. އޭނާއަށް ލިބިވަޑައިގެންފައި ވަނީ 1081 ވޯޓެވެ. އޭނާއާ އެންމެ ގާތުން ވާދަ ކުރެއްވި އެމްޑީޕީގެ ކެންޑިޑޭޓު އަލީ އަމީޒަށް ލިބިފައި ވަނީ 1001 ވޯޓެވެ.\nމާމިގިލީ ދާއިރާގެ ތިން ވޯޓު ފޮއްޓެއްގެ ބާތިލު ވޯޓު އަލުން ގުނަން ނިންމާފައިވާ އިރު، އިލެކްޝަންސް ކޮމިޝަނުގެ މެމްބަރު އަދި ތަރުޖަމާނު އަހުމަދު އަކުރަމް މިއަދު ވިދާޅުވީ، ކެންދޫ ދާއިރާގެ ވޯޓު ފޮއްޓަކާ ގުޅިގެން ހުށަހެޅި މައްސަލައެއް އިތުރަށް ބަލަން އިލެކްޝަންސްގެ ޓީމެއް އެ ރަށަށް ފޮނުވަން ނިންމާފައިވާ ކަމަށެވެ.\nއޭގެ އިތުރުން، މާވަށު ދާއިރާއާ ގުޅިގެން ހުށަހެޅި ޝަކުވާއާ ގުޅިގެން މިއަދު އެ ދާއިރާގެ ތިން ފޮއްޓެއް އަލުން ގުނާނެ ކަމަށް ވެސް އަކުރަމް ވިދާޅުވި އެވެ. އަކުރަމް ވިދާޅުވީ، ދެން އިލެކްޝަންސް ކޮމިޝަނަށް ހުށަހެޅި މައްސަލަތަކަކީ ވޯޓުގެ ނަތީޖާއަށް ބަދަލު އަންނާނެ ފަދަ މައްސަލަތައް ކަމަށް ގަބޫލު ނުކުރެވޭތީ އެ މައްސަލަތައް އިތުރަށް ނުބަލަން ނިންމާފައިވާ ކަމަށެވެ.\nމާލީބަޔާން ހުށަނާޅައިގެން ދައުވާކުރަން ފޮނުވައިފި


fihaara thakuge seytun angi lehvun- rahkaatheri vumuge gothun elhey fiyavalheh -DR-AFZAL\nފިހާރަތަކުގައި ތިބޭ ސޭޓުންވެސް އަންގި ލެއްވުން- ...\nވިޔަފާރިތައް ހިންގާ ފަރާތްތަކުންވެސް ރައްކާތެރިކަމުގެ ފިޔަވަޅެއްގެ ގޮތުން އިޖުތިމާއީ ގައިދުރުކަމަށް ބަލައިގެން މަސައްކަތް ކުރުމަށް އެޗްޕީއޭއިން އިލްތިމާސް ކުރައްވާފައެވެ.\nއެޗްޕީއޭއިން މިގޮތައް އިއުތިމާސްކޮށްފައިވަނީ މިހާރު ފެތުރެމުންދާ ކޮވިޑް-19 އާ ގުޅޭގޮތުން މައުލޫމާތު ދިނުމަށް ރޭ ބޭއްވި ނޫސްވެރިންގެ ބައްދަލުވުމުގައެވެ.\nމިބައްދަލުވުމުގައި ވާހަކަފުޅު ދައްކަވަމުން ޑރ. އަފްޒަލް ވިދާޅުވީ ފިހާރަތަކުގެ ކައުންޓަރުގައި ތިބޭމީހުންނާއި އެއްޗެހި ގަންނަން ފިހާރައަށްދާ މީހުންގެ މެދުގައި މުއާމަލާތްކުރާއިރު އަދި ފައިސާތަކުގައި އަތްލާއިރުވެސް އަންގި ލައްވައިގެން އުޅުމަކީ ރައްކާތެރިވުމުގެ ގޮތުން ކޮންމެހެން ކުރަންޖެހިފައިވާ ކަމެއްކަމަށެވެ.\nޑރ. އަފްޒަލް އިތުރަށް ވިދާޅުވީ އަޅުގަނޑުމެން ރައްކާތެރިކަމުގެ ފިޔަވަޅުތައް އިތުރުނުކޮށް އުޅެން ވެއްޖެނަމަ ކުރިއަށް އޮތް ތަނުގައި ނުރައްކާ އިތުރުވެގެން ހިނގައިދާނެ ކަމަށެވެ.\nކޮވިޑްގެ އިތުރުން މޫސުމީ ބަލިތައް ކަމަށްވާ ޑެންގީ އަދި ބޭރަސް ހިންގުމުގެ ބަލިތައް އަބަދުވެސް ރާއްޖޭގައި އުޅޭ ކަމަށާއި އެހެންކަމުން އެ ކަންކަމަށް ސަމާލުވުމަށް ވެސް ޑރ. އަފްޒަލް ވަނީ އިލްތިމާސްކޮށްފައެވެ.\n“މި ދުވަސްވަރު ތިބޭފުޅުން ގޭގައި ތިއްބަވާއިރު ގެ ސާފްކޮށް ބެލެހެއްޓުމުގެ އިތުރަށް މަދިިރި އާލާވާތަންތަން ބަލައިގެން އެތަންތަން ނައްތާލުމުގެ ގޮތުން މަސައްކަތްކުރުން މުހިއްމު . އަދި މީގެ އިތުރަށް ކާބޯތަކެތި ތައްޔާރުކުމުރުގައިވެސް ވަކިން ހާއްސަ ސަމާލުކަމެއް ދޭން އެބަ ޖެހޭ ، މިދުވަސްވަރު ވައިރަލް އަދި ބޭރަށް ހިންގުމުގެ ބަލިތަކަކީވެސް ފަސޭހައިން ފެތުރޭނެ ބަލިތައް،” އަފްޒަލް ވިދާޅުވިއެވެ.


buruniyaz: ޝަރްޢީ ބައްޕައެއް ނުވާ ދަރިންގެ ޙުކުމް\nޝަރްޢީ ބައްޕައެއް ނުވާ ދަރިންގެ ޙުކުމް\nދުނިޔެމަތީގައި ކިތަންމެ ރަނގަޅަށް އުޅުނަސް، ޝަރްޢީ ބައްޕައެއްނުވާ ދަރީން ސުވަރުގެ ނުވަންނާނޭ ކަމުގައި ބައެއްމީހުން ބުނެއުޅެއެވެ. ހަމައެހެންމެ އެއިން ކުއްޖަކާ ކައިވެނި ކުރުން ޞައްޙަނުވާނެ ކަމުގައިވެސް ބުނެއުޅެއެވެ. އަދި ޤިޔާމަތްދުވަހު އެކުދިން ތިބޭނީ ސުވަރުގެއާއި ނަރަކައާއި ދެމެދުގައިވާ ފަރުބަދައެއްގެ މަތީގައޭވެސް ބުނާތީ އަޑުއިވެއެވެ. މިއީ ކިހާވަރެއްގެ ޙަޤީޤަތެއްތޯއެވެ.\nއެންމެފުރަތަމަ އަޅުގަނޑުމެން ޤަބޫލުކުރަންޖެހޭ ޙަޤީޤަތަކީ، އިސްލާމްދީނުގައި އައިސްފައިވާ އެއްވެސްކަމެއް އެދީނުގެ އަޞްލަކާ ފުށުނާރާނެކަމެވެ. މިމައިގަނޑު އަޞްލަށް ބަލާއިރު، އެނގިގެން ދަނީ އެއްވެސްމީހަކު އެހެންމީހަކު ކުރިކުށެއްގެ ޒިންމާ އުފުލަން ނުޖެހޭނެ ކަމެވެ. ކޮންމެ މީހަކަށްވެސް ޖަޒާ ލިބޭނީ އެމީހަކު ކުޅަޢަމަލަކަށެވެ. މިއުސޫލު ކަނޑައަޅުއްވަމުން ﷲ ވަޙީކުރައްވާފައިވެއެވެ. [وَلَا تَزِرُ وَازِرَ‌ةٌ وِزْرَ أُخْرَ‌ىٰ ۗ] -سورة الإسراء ﴿١٥﴾" މާނައީ: "އެއްވެސް މީހަކު އެހެންމީހެއްގެ ފާފައިގެ ޒިންމާ އުފުލަން ނުޖެހޭނެއެވެ."\nމިމައްސަލާގައި ޝައިޚުލް އިސްލާމް އިބްނު ތައިމިއްޔާ ވިދާޅުވެފައިވެއެވެ. "ނަހަލާލު ދަރިއަކުވެސް، އީމާންވެ ޞާލިޙު ޢަމަލުކޮށްފިނަމަ ވަންނާނީ ސުވަރުގެއަށެވެ. މިއާޚިލާފަށް އުޅެފިނަމަ، އޭނާއަށްވެސް އެހެން މީހުންނެކޭ އެއްފަދައިން އޭނާ ކުރާކަންތައްތަކުގެ ޖަޒާލިބޭނެއެވެ. ﷲ ޖަޒާ ދެއްވަނީ އަޅުތަކުންގެ ޢަމަލަށެވެ. އެބައިމީހުންގެ ނަސަބަކުންނޫނެވެ. ﷲގެ ޙަޟްރަތުގައި އެންމެ މާތްމީހަކީ އެބައިމީހުންކުރެ އެންމެ ތަޤްވާވެރި މީހާއެވެ."\nޝަރްޢީ ބައްޕައެއްނެތް ދަރިން ވަންނާނީ ނަރަކައަށޭ ބުނާ ބައެއްމީހުން އަންނަނިވި ޙަދީޘް އެކަމުގެ ދަލީލެއް ކަމުގައި ދެކެއެވެ. އެއީ، كَعْبُ بْنَ عُجْرَةَ ގެއަރިހުން ވާރިދުވެފައިވާ ރިވާޔަތެކެވެ. އެރިވާޔަތުގައި އައިސްފައިވެއެވެ. ރަސޫލާ ޞައްލަﷲ ޢަލައިޙި ވަސައްލައްމަ ޙަދީޘްކުރެއްވިއެވެ. " يَا كَعْبُ بْنَ عُجْرَةَ ، إِنَّهُ لا يَدْخُلُ الْجَنَّةَ لَحْمٌ نَبَتَ مِنْ سُحْتٍ، النَّارُ أَوْلَى بِهِ" ( رواه التر مزي وأحمد والدارمي واللفظ لأحمد) މާނައީ:"އޭ ކަޢުބު ބުނު ޢުޖުރާއެވެ! ޙަރާމް އެއްޗަކުން ޖަހާފައިވާ މަހެއް ސުވަރުގެއަށް ނުވަންނާނެއެވެ. އޭނާ ދިޔުން އެންމެ އައުލާވެގެންވަނީ ނަރަކައަށެވެ." މިބައިމީހުން ބުނާގޮތުގައި، ނަހަލާލު ދަރިއެއްނަމަ އޭނާގެ ގައިގައި ހުންނާނީ ޙަރާމް މަހެވެ. ނަމަވެސް މިޙަދީޘްގެ މާނައަކީ، ޙަރާމް އެއްޗިހިކައިގެން މަސްޖަހާފައިވާ ކޮންމެ މީހަކު ދިއުން އެންމެ އައުލާވެގެންވަނީ ނަރަކައަށެވެ.\nހަމައެހެންމެ ބައެއްމީހުން ދެކޭގޮތުގައި މިފަދަ ކުދިން ސުވަރުގެއަކަށްވެސް އަދި ނަރަކައަކަށްވެސް ނުވަންނާނެއެވެ. އެކުދިން ތިބޭނީ ސުވަރުގެއާއި ނަރަކައާއި ދެމެދުގައިވާ الأعْرَافُ ގެ އަހްލުވެރިންނަކީ އެބައެއްގެ ހެޔޮކަންތަކާއި ނުބައިކަންތައް އެއްވަރުވެފައިވާ މީހުންނެވެ. އެބައިމީހުންނަށް ސުވަރުގެ ނުވަދެވި ސުވަރުގެއާއި ނަރަކައާއި ދެމެދުގައި الأعْرَافُ ނަމަކަށްކިޔޭ ތަނެއްގައި ދުވަސްތަކެއް ވަންދެން ތިބޭނެއެވެ. އޭގެފަހުގައި ސުވަރުގެ ވަނުމަށް މިބައިމީހުންނަށްވެސް ﷲ އަންގަވާނެތެވެ. الأعْرَافُ ސޫރަތުގެ 49-46 މިއާޔަތުން މިކަން އެނގެއެވެ.\nލިޔުއްވީ: ޢަބްދުލް މަޖީދު ޢަބްދުލްބާރީ\nމަސްދަރު : اسلام نور\nsite ge admin ge contact email libeyne gotheh neith?\nburuniyaz.com Monday, 11 February, 2013\nnooney libidhaane https://www.facebook.com/Buruniyazcom ah vadhaigen thi suvaal thakuraar kollavaa\nކީރިތި ރަސޫލާ صلى الله عليه وسلم ގެ ޢީދު މީލާދު ފާ...\nކަމެއްކުރަން ފެށުމުގެކުރިން ހަލާދަނޑީގެ ދެކޮޅުބަލާ...\nއަމާންކަންމިހޯދާ ސަލާމަތް ވަމާހޭ....... ދުމާއި...


ޙިޔާލު ފާޅުކުރުމުގެ މިނިވަން ކަމަށާއި އެއްވެ އުޅުމުގެ ޙައްޤަށް ހުރަސް ނޭޅުމަށް ރޮޒައިނާ ގޮވާލައްވައިފި – Dhen.mv\nޙިޔާލު ފާޅުކުރުމުގެ މިނިވަން ކަމަށާއި އެއްވެ އުޅުމުގެ ޙައްޤަށް ހުރަސް ނޭޅުމަށް ރޮޒައިނާ ގޮވާލައްވައިފި\nޙިޔާލު ފާޅު ކުރުމުގެ މިނިވަން ކަމަށާއި އެއްވެ އުޅުމުގެ ޙައްޤަށް ހުރަސް ނޭޅުމަށް ރައްޔިތުންގެ މަޖިލީހުގެ އައްޑޫ މީދޫ ދާއިރާގެ މެންބަރު ރޮޒައިނާ އާދަމް ގޮވާލައްވައިފިއެވެ.\nރައްޔިތުންގެ ޙައްޤުގައި މަޖިލިހުން މަސައްކަތް ނުކުރާކަމަށް ބުނެ ވައަތު ފިޔައިގެ ސިޔާސީ ހަރަކާތެއް ކަމަށް "ނަވާނަވައި" މިއަދު ވަނީ މަޖިލިސް އިދާރާ ކައިރީގައި އިހުތިޖާޖު ކޮށްފައެވެ.\nނަމަވެސް ފުލުހުން ވަނީ އެއިހުތިޖާޖު ކުރިއަށް ގެންދިޔަ ނުދީ ހުއްޓުވާފައެވެ. އެހެންކަމުން ނަވާނަވާއިން ވަނީ އެސަރަޙައްދު ދޫކޮށް ހޮޓެލް ޖެން ކައިރީގައި އިހުތިޖާޖު ކުރިއަށް ގެންގޮސްފައެވެ.\nނަވާނަވައި ގެ އެއިހުތިޖާޖާއި ގުޅިގެން އެސިސްޓެންޓު ކޮމިޝަނަރ އޮފް ޕޮލިސް އަބްދުﷲ ފައިރޫޝް ކުރެއްވި ޓްވީޓެއްގައި ވިދާޅުވެފައިވަނީ ބަލިމަޑުކަމެއް ފެތުރެމުންދާ މިފަދަ ދުވަސްވަރެއްގައި، މަގުމަތީގައި އާއި ތަންތަނުގައި އެއްވުންތަށް ނުބޭއްވުމަށާއި އެހެން ކޮންމެވެސް ގޮތަކުން ޙިޔާލުފާޅު ކުރެއްވުމަށެވެ.\nފައިރޫޝްގެ ޓްވީޓަށް ރައްދު ދެއްވަމުން މެންބަރު ރޮޒައިނާ ކުރެއްވި ޓްވީޓެއްގައި ވިދާޅުވެފައިވަނީ ގައިދުރުކަން އިސްކޮށް، މާސްކުވެސް އަޅައިގެން ތިބެ ރައްކާތެރިކަމުގެ ފިޔަވަޅު އަޅައިގެން ތިބިނަމަ ފުރަބަންދުގެ ދުވަސްވަރަށް ނުވާއިރު އެއްވެ އުޅުމުގެ މިނިވަންކަމަށް ހުރަސް އެޅިގެން ނުވާނެ ކަމަށެވެ.\nމީގެއިތުރުން ރޮޒައިނާ ވިދާޅުވީ އިހުތިޖާޖު ހުއްޓުވުމުގެ ބަދަލުގައި، ރައްކާތެރިކަމުގެ ގައިޑްލައިނަކާއެކު އިހުތިޖާޖު ކުރެވޭނެ އިންތިޒާމު ހަމަޖައްސާ ދިނުން ރަނގަޅުކަމަށް ފެނިވަޑައި ގަންނަވާ ކަމަށެވެ.\nAs long as we aren’t in lockdown, I believe demonstrations shudballowed, with social distancing, masks & whatever guidelines HPA provides. Freedom of expression & assembly isaconstitutional right. Wud’ve been better if police providedaguideline 2follow 4protesting safely. https://t.co/pja5AJ04Hh\nކޮވިޑް-19: ފައްސިވީ އަދަދު އަނެއްކާ ވެސް 200 އަށްވުރެ މައްޗަށް


Dhuniyey Ge2Baikulha Ehbai Dhirun Nethikohlaa Varuge Ginihila Eh Annanee - Vaguthu\nދުނިޔޭގެ ދެބައިކުޅަ އެއްބައި ދިރުން ނެތިކޮށްލާ ވަރުގެ ގިނިހިލައެއް އަންނަނީ\nދުނިޔޭގެ ދެބައިކުޅަ އެއްބައި ދިރުން ނެތިކޮށްލާ، މީގެ އެތައް ޒަމާނެއް ކުރިން ބިމުގައި ދިރިއުޅުނު، މިހާތަނަށް ފެނިފައިވާ އެންމެ ބޮޑު ޖަނަވާރު، ސާރު (ޑައިނޮސޯ) ދުނިޔެއިން ނައްތާލައި، އެ ޖަނަވާރުތަކުގެ ނަސްލު ބިމުން ފޮހެލިވަރުގެ ބިޔަ ގިނިހިލައެއް ދުނިޔެއާއި ދިމާލަށް އަންނަ ކަމަށް ސައިންސްވެރިން ބުނެފިއެވެ.\n"1990އެމްޔޫ"ގެ ނަމުން ނަންދީފައިވާ މި ގިނިހިލަ އެންމެ ފުރަތަމަ ހޯދާފައި ވަނީ ދުނިޔެ ހިމެނޭ ސޫރުދަ ނިޒާމު (ސޯސާ ސިސްޓަމް)ގެ ތެރޭގައި ދައުރުވަމުން ދަނިކޮށް މީގެ 29 އަހަރު ކުރިންނެވެ. މި ސޫރުދަ ނިޒާމުގެ ތެރޭގައި ދައުރުވަމުންދާ "1990އެމްޔޫ" ދުނިޔެ އާއި ދިމާލަށް މިހާރު މިސްރާބު ޖަހާފައިވާއިރު، ބިމާއި އެންމެ ގާތުން ދެން ދަތުރުކުރާނެ ކަމަށް ބެލެވިފައި ވަނީ 2027 ވަނަ އަހަރުގެ ޖޫން6ވަނަ ދުވަހުގެ ވަގުތެއްގައެވެ.\nސައިންސްވެރިން ބުނާގޮތުގައި، "1990އެމްޔޫ" ދުނިޔެއާއި އެންމެ ގާތުން ދަތުރުކުރާ އިރު، އެ ބިޔަ ގިނިހިލަ ދުނިޔެ އާއި އެންމެ ކައިރީގައިވާ ގުރަހަ ކަމަށްވާ މިއްރީޚު (މާސް) އާއި ދެމެދުގައި ހުރި ދުރުމިނަށްވުރެ ވެސް ކައިރިވާނެއެވެ. މިއީ ސޫރުދަ ނިޒާމާއި އަދި މުޅި ކައުނުގެ ބޮޑުމިނަށް ބަލާއިރު ވެސް އާދަޔާއި ޚިލާފަށް ކައިރި ދުރުމިނެއްކަން ކަންބޮޑުވުމާއެކު ތަޖުރިބާކާރުން ފާހަގަކުރެއެވެ.\n"1990އެމްޔޫ"ގެ ފުޅާމިނުގައި9ކިލޯމީޓަރު ހުރެއެވެ. މިއީ ގާތްގަނޑަކަށް، ދުނިޔޭގައި މީގެ އެތައް މިލިއަން އަހަރެއް ކުރިން އުޅުނު ސާރު ނައްތާލި ކަމަށްބުނާ ގިނިހިލައި އާއި ދާދި އެއް ސައިޒެއްގެ ގިނިހިލައެކެވެ. ދުނިޔެއިން ސާރު ނައްތާލި ގިނިހިލައިގައި ހުންނަނީ ދިހަ ވަރަކަށް ކިލޯމީޓަރު ކަމަށް ތަޖުރިބާކާރުން ލަފާކުރެއެވެ. އެ ގިނިހިލަ ވެއްޓުނީ މީގެ 66 މިލިއަން އަހަރު ކުރިން، މިހާރުގެ މެކްސިކޯ އޮންނަ ސަރަޙައްދަށެވެ. އެ ހާދިސާގައި ދުނިޔޭގައި އުޅުނު ދިރުންތަކުގެ ދެބައިކުޅަ އެއްބައި ދިރުންތައް ނެތިދިޔައެވެ.\nމާސިންގާ "1990އެމްޔޫ" ގިނިހިލަ މިހާރު ދުނިޔެ އާއި ދިމާލަށް މިސްރާބު ހުރިއިރު، ދާދިފަހުން ވެސް ދުނިޔެ ކައިރިން ބޮޑު ގިނިހިލައެއް ދަތުރުކޮށްފައި ދިޔައެވެ. އެ ގިނިހިލަ ދަތުރު ކުރީ ދުނިޔެ އާއި 75000 ކިލޯމީޓަރު ދުރުން ކަމަށްވާއިރު، މިއީ ބިމާއި ހަނދާއި ދެމެދުގައިވާ ދުރުމިނުގެ ގާތްގަނޑަކަށް ފަސްބައިކުޅަ އެއްބައި ދުރުމިނެވެ. މި ގިނިހިލަ ބިމުގައި ޖެހުނު ނަމަ ބޮޑު ސިޓީއެއް ސުންނާފަތިވެ އަޅިޔަށް ވެގެންދިޔައީސް ކަމަށް ސައިންސްވެރިން ބުނެފައި ވެއެވެ.\nދުނިޔެ އާއި ދިމާލަށް އަންނަމުންދާ "1990އެމްޔޫ" 2027 ވަނަ އަހަރު ދުނިޔެ އާއި ފުށުނޭރި ކަމުގައި ވީނަމަވެސް، ދެން އެ ގިނިހިލަ ދުނިޔެ ކައިރިން ދަތުރުކުރާ ފަހަރެއްގައި ބިމުގައިވާ ދިރުންތަކަށް ނުރައްކާ ކުރިމަތިކުރުވާހައި ކައިރިން ދަތުރުކުރާނެ ކަމަށް ޤަބޫލުކުރެވިފައި ވެއެވެ. މިފަހަރުގެ އޯބިޓަށްފަހު ދެން "1990އެމްޔޫ" ދުނިޔެ ހުރަސްކުރާ އޯބިޓުގައި ދުނިޔެ އާއި އެންމެ ކައިރިވާނީ 2058 ވަނަ އަހަރު އެވެ.\nސައިންސްގެ ހޯދުންތަކުން އެނގޭ ގޮތުގައި ސާރުގެ ނަސްލު ދުނިޔެއިން ނައްތާލި ވަރުގެ ގިނިހިލައެއް ކޮންމެ 100 މިލިއަން އަހަރަކުން އެއްފަހަރު ދުނިޔެ އާއި ފުށުއަރައި ބޮޑު ކާރިސާއެއް ހިނގާނެއެވެ. މިހާރުވެސް ގިނަ އަދަދެއްގެ ގިނިހިލަ ދުނިޔެ ކައިރިން ދަތުރު ކުރާތީ ދިރާސާވެރިން ކަންބޮޑުވެފައި ތިބިއިރު، އެފަދަ ކަމަކުން ސަލާމަތްވުމުގެ އީޖާދެއް ތައްޔާރު ކުރުމުގެ މަސައްކަތް ދަނީ ކުރިޔަށެވެ. ދުނިޔެއާއި ދިމާލަށް އަންނަ ގިނިހިލަތަކަށް، ޚާއްސަ އުޅަނދެއް ފޮނުވާލައިގެން އެ ގިނިހިލައިގެ މިސްރާބު ބަދަލުކޮށްލާފަދަ މި އީޖާދު އަސްލަކަށްވާނެ ދުވަހެއް އަދި ޔަޤީންކުރެވިފައެއް ނުވެއެވެ.\nއޮގަސްޓް 16, 2019 18:48\nއޮގަސްޓް 16, 2019 18:50\nގުރުއާން ކިޔަވާ އިސްލާހުވޭ\nއޮގަސްޓް 16, 2019 20:13\nފަސް ވަގުތު ނަމާދުކޮށް ދުއާކުރޭ.....\nއޮގަސްޓް 16, 2019 23:01\nފޭކު ވާހަކައެއް ތީ. ނާސާ އަކީ ބޮޓެއް.


Rilwan Ge Mahsalaigai PG Majlis Gai Dhogu Hadhaifi - Vaguthu\nރިލްވާންގެ މައްސަލައިގައި ޕީޖީ ރައްޔިތުންގެ މަޖިލީހުގައި އިތުރުފުޅުހައްދަވައިފި\nޕްރޮސިކިއުޓާ ޖެނަރަލް (ޕީޖީ) އައިޝަތު ބިޝާމް – ފޮޓޯ: މަޖިލިސް\nގެއްލިފައިވާ ނޫސްވެރިޔާ އަހުމަދު ރިލްވާން އަބްދުﷲ ގެއްލުވާލި މައްސަލައިގައި ޕްރޮސިކިއުޓާ ޖެނަރަލް (ޕީޖީ) އައިޝަތު ބިޝާމް ޖުޑިޝަރީ ކޮމެޓީއަށް ދޮގު މައުލޫމާތު ދެއްވާފައިވާކަން ހައިކޯޓުގެ ސިޓީއަކުން މިއަދު ހާމަވެއްޖެއެވެ.\nރިލްވާން ގެއްލުވާލި މައްސަލައިގައި ދައުލަތުން ކްރިމިނަލް ކޯޓުގައި ދެމީހެއްގެ މައްޗަށް ދައުވާ ކުރިއެވެ. އެދައުވާ ސާބިތުނުވާ ކަމަށް ކްރިމިނަލް ކޯޓުން ނިންމުމުން ޕީޖީ ބިޝާމް ވިދާޅުވެފައި ވަނީ އެމައްސަލަ ހައިކޯޓުގައި އިސްތިއުނާފު ކުރައްވާނެ ކަމަށެވެ.\nމިދިޔަ މަހުގެ ތެރޭގައި ޕީޖީ ބިޝާމް ޖުޑިޝަރީ ކޮމިޓީއަށް ހާޒިރުކޮށް އެ ކޮމެޓީގެ މެންބަރު މޫސާ ސިރާޖު ރިލްވާން މައްސަލައާ ގުޅޭ ގޮތުން ސުވާލު ކުރުމުން ޕީޖީ ވިދާޅުވީ އެ މައްސަލައިގައި ވާނީ އިސްތިއުނާފު ކުރުމުގެ ހުއްދައަަކަށް އެދިފައި ކަމަށެވެ.\n"އެ މައްސަލައިގަ އަޅުގަނޑުމެން ވާނީ މި މައްސަލަ އިސްތިއުނާފުކުރުމުގެ ހުއްދައަކަށް އެދިފަ. އެހެންވިޔަސް އެ މައްސަލަ އަކީ މިހާރު މަރުގެ ކޮމިޝަނުން، ޕްރެޒިޑެންޝަލް ކޮމިޝަނުން ވެސް ބައްލަވުމުން ގެންދަވާ މައްސަލައަކަށް ވާތީވެ އެއާ ގުޅިގެން އަޅުގަނޑުމެން އަޅަންޖެހޭ ފިޔަވަޅުތައް ތަފާތުވެދާނެ ކަމަށްޓަކައި، ބަލަންޖެހޭ ކަންތައްތަކެއް ހުންނާނެ ކަމަށް އަޅުގަނޑު ގަބޫލުކުރަނީ،" ބިޝާމް ވިދާޅުވި އެވެ.\nނަމަވެސް އެމައްސަލަ ހައިކޯޓުގައި އިސްތިއުނާފް ކޮށްފައިވޭތޯ ސާފުކުރަން ރިލްވާން މަންމަ ހައިކޯޓުގައި ސިޓީއަކުން އެދުމުން އެކޯޓުން ވިދާޅުވީ އެމައްސަލަ އިސްތިއުނާފު ކޮށްފައި ނެތް ކަމަށެވެ.\n"ރިލްވާންގެ މައްސަލަ އިސްތިއުނާފު ކުރުމަށް ނުވަތަ އިސްތިއުނާފު ކުރުމުގެ ހުއްދައަކަށް ދައުލަތުން އެދިފައިވާ ކަމަށް މި ކޯޓުގެ ރެކޯޑްތަކުން ފެންނަ ނެތް" ހައިކޯޓުން ރިލްވާންގެ މަންމަ އަށް ފޮނުވި ސިޓީގައި ވިދާޅުވެފައި ވެއެވެ.\nރިލްވާން ގަދަކަމުން ފޮރުވި ކަމަށް ބުނެ ދައުލަތުން ޓެރަރިޒަމްގެ ދައުވާކުރީ ހ. ހިލްޓަން އާލިފް ރައޫފާއި ގދ. ވާދޫ ކަރަންކާގޭ މުހައްމަދު ނޫރައްދީންގެ މައްޗަށެވެ.\nބޮޑެތި މަރުތަކަށް މި ދުވެލީގެ ތަހުގީގު ނުދެއްކުނީ ކީއްވެ؟\nބަލަމުންދާ މައްސަލަތަކާ ގުޅިގެން 11 މީހެއްގެ ޕާސްޕޯޓް ހިފަހައްޓާފައިވޭ: މަރު ކޮމިޝަން\nއޮގަސްޓް 9, 2019 04:54\nބިސާމް ވިދާޅެއްނުވެ ދެއްތޯ އިސްތިއުނާފު ކުރުމުގެ ހުއްދައަށް އެދެލެއްވީ ކޮންފަރާތަކުންކަމެއް؟\nއޮގަސްޓް 9, 2019 12:18\nކަލޭމެން ނޫޅޭނެ ހަގީގަތް ހޯދާކަށް. އެ ޓެރަރިސްޓް އަމަލަށް ރުހި ހިތްވަރު ދިނުން އެއީ ކަލޭމެން އެދޭނ ގޮތަކީ.\nއޮގަސްޓް 9, 2019 14:56\nކަލޭމެންނޫޅޭނެ ﷲއަށާ އެކަނލާގެ ރަސޫލާއަށް ފުރައްސާރަކުރާމިހުންނައް އެއްޗެއްބުނާކައް އަދި އައަދަބެއްދޭކަށް..ސަލާމް\nއޮގަސްޓް 9, 2019 15:19\nޕީޖީ ވިދާޅެއްނުވެ އިސްތިޢުނާފްކުރިވާހަކައެއް އެކަމައްހުއްދައައްއެދުނުވާހަކަ ވިދާޅުވީ އެހެންވިޔަސް މަރުކޮސްމިޝަނުން މައްސަލަބަލަންޏާ އެމައްސަލަ ޕީޖީއައްއިސްތިއުނާފެއްނުކުރެވޭނެ އެކަންކުރާނީ ކޮމިޝަނުން އެއީ ޕީޖީވެސް އެއީ ތަޙުގީގީ އިދާރާއަކީވެސް އެއީ އުއްތަމަ ފަނޑިޔާރަކީވެސް


Kuda2kudhinnaa behunu fulus meehaa hayyaru koffi | Mihaaru\nދެ ކުދިންނާ ބެހުނު ކަމަށް ތުހުމަތުކުރެވުނު ފުލުސް މީހާ ހައްޔަރުކޮށްފި\n28 ޖުލައި 2019 - 13:40 16 comments\nފުލުހުންގެ މީޑިއާގެ އޮފިޝަލަކު ވިދާޅުވީ ބަދުއަހުލާގީ އަމަލު ހިންގިކަމަށް ތުހުމަތުކުރެވޭ ފިރިހެން ފުލުސް މީހާ ހައްޔަރުކޮށް އޭނާގެ ބަންދަށް 15 ދުވަސް ކޯޓުން ދީފައިވާ ކަމަށެވެ. ބަންދުގެ މުއްދަތު ޖެހީ ކްރިމިނަލް ކޯޓުންނެވެ.\nއެ މީހާ ކުޑަކުއްޖަކާ އެކު ބަދުއަހުލާގީ އަމަލެއް ހިންގިކަމުގެ މައްސަލައެއް އެންމެ ފުރަތަމަ ހުށަހެޅީ މިދިޔަ އަހަރުގެ އޮކްޓޯބަރު 18 ވަނަ ދުވަހެވެ. އެ މައްސަލައިގައި އެކަށީގެންވާ މިންވަރަށް ހެކި ނެތް ކަމަށް ފުލުހުން ކުރިން ބުންޏެވެ.\nއޭނާ އެހެން ފިރިހެން ކުއްޖަކާ އެކު ބަދުއަޚުލާގީ އަމަލު ހިންގި ކަމުގެ މައްސަލަ ދެވަނަ ފަހަރަށް ފެންމަތިވީ މިދިޔަ މާޗް 27 ވަނަ ދުވަހެވެ. އެ އަމަލު އޭނާ ހިންގާފައި ވަނީ ނޯ ޕޭ ލީވެއްގައި ރާއްޖެ އިން ބޭރަށް ފުރުމުގެ ކުރިންނެވެ. އެކަމަކު، ދެވަނަ މައްސަލަ ފުލުހުންނަށް ރިޕޯޓު ކުރިއިރު ފުލުސް މީހާ ރާއްޖެ އިން ބޭރަށް ފުރާފައިވާ ކަމަށް ފުލުހުންގެ މީޑިއާ އޮފިޝަލް ވިދާޅުވި އެވެ.\nއެ މައްސަލަ ފުލުހުންގެ ޕްރޮފެޝަނަލް ސްޓޭންޑާޑްސް ކޮމާންޑާއި ފެމިލީ އެންޑް ޗައިލްޑް ޕްރޮޓެކްޝަން ޑިޕާޓްމަންޓް އިން އަންނަނީ ތަހުގީގުކުރަމުންނެެވެ\n2 kudakujjakaa behunu fuluheh ge massala fenmathivejje\nއިތުރު ލިޔުންތައް ޕޮލިސް ކުޑަކުދިން ކުޑަކުދިންނަށް އަނިޔާކުރުން


Ronaldo ge2landun Juventus ah Champions League ge ummeedhu - vNews.mv\nޔުވެންޓަސް އާއި އުދިނޭސް ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nރޮނާލްޑޯގެ ދެ ލަނޑުން ޔުވެންޓަސް އަށް ޗެމްޕިއަންސް ލީގުގެ އުންމީދު\nއައްފާން މުހައްމަދު 02 May 2021, 23:28\nއިޓާލިއަން ލީގުގައި އާދިއްތަ ދުވަހުގެރޭ ކުޅުނު މެޗުން ޔުވެންޓަސްގެ ތަރި، ކްރިސްޓިއާނޯ ރޮނާލްޑޯ ކާމިޔާބުކޮށްދިން ދެލަނޑުން އުދިނޭސް ބަލިކޮށް އެޓީމުން އަންނަ ސީޒަނުގެ ޗެމްޕިއަންސް ލީގުގެ ޖާގައެއް ހޯދުމުގެ އުންމީދު ބޮޑުކޮށްފިއެވެ.\nއުދިނޭސްގެ ދަނޑުގައި ކުޅުނު މިމެޗު ޔުވެންޓަސް އިން ކާމިޔާބުކުރީ ރޮނާލްޑޯ ކާމިޔާބުކުރި ދެ ލަނޑާއެކު ފަހަތުން އަރާ 1-2 ގެ ނަތީޖާއަކުން ކުރިހޯދައިގެންނެވެ.\nމެޗުގައި ފުރަތަމަ ލަނޑުޖަހާ ލީޑުނެގި އުދިނޭސް އިން ވަނީ ފުރަތަމަ ހާފުގެ 10 ވަނަ މިނެޓުގައި ލަނޑެއް ކާމިޔާބުކޮށްފައެވެ. މި ލަނޑު އެޓީމަށް ކާމިޔާބުކޮށްދިނީ ނަހޭލް މޮލީނާ އެވެ.\nޔުވެންޓަސް އިން މެޗުގައި މޮޅު ކުޅުމެއް ދެއްކިނަމަވެސް މެޗުގެ ބޮޑުބައެއްގައި އެޓީމަށް ވަނީ ލިބުނު ފުރުސަތުތަކުގެ ބޭނުން އެންމެ އެދެވޭ ގޮތުގައި ނުހިފިފައެވެ. އެގޮތުން އެޓީމުން އުދިނޭސްގެ ގޯލާއި އަމާޒުކޮށް 14 ހަމަލާއެއް އުފައްދާފައިވާއިރު ގޯލާއި އަމާޒުވާ ގޮތަށް ފޮނުވާލެވިފައިވަނީ އެންމެ4ހަމަލާއެކެވެ.\nފައުލް ގިނަ މިމެޗުގައި ޖުމްލަ 32 ފައުލެއް ފެނިގެންދިޔައިރު އޭގެތެރެއިން 18 ފައުލަކީ ޔުވެންޓަސްގެ ކުޅުންތެރިންގެ ފަރާތުން ކުރި ފައުލުތަކެކެވެ. އުދިނޭސް އިން 14 ފައުލެއްކުރިއިރު އެޓީމުގެ3ކުޅުންތެރިއަކަށް ވަނީ ރީނދޫ ކާޑުވެސް ދައްކާފައެވެ.\nމެޗުގައި ޔުވެންޓަސްގެ ދެލަނޑުވެސް ޖަހާފައިވަނީ މެޗުގެ އެންމެ ފަހު 10 މިނެޓުގެ ތެރޭގައެވެ. އެގޮތުން މެޗުގެ ނަތީޖާ ހަމަހަމަކުރި ލަނޑު ރޮނާލްޑޯ ކާމިޔާބުކޮށްދިނީ 83 ވަނަ މިނެޓުގައެވެ. އަދި ލިބުނު ޕެނަލްޓީއަކުން އެޓީމު މޮޅުކޮށްދިން ލަނޑު ރޮނާލްޑޯ ކާމިޔާބުކުރީ މެޗުގެ ފުރިހަމަވަގުތު ހަމަވާން މިނެޓަކަށް ވެފައިވަނިކޮށެވެ.\nމެޗުން ޔުވެންޓަސް މޮޅުވުމާއިއެކު ތާވަލުގެ ދެވަނައިގައި އޮތް އެޓަލާންޓާ އާއި ތިންވަނައިގައި ޔުވެންޓަސް އަދި ހަތަރުވަނައިގައި އޮތް އޭސީ މިލާން ވަނީ ޕޮއިންޓުގެ ގޮތުން އެއްވަރުވެފައެވެ. އެގޮތުން މި ތިން ޓީމަށްވެސް 34 މެޗުން 69 ޕޮއިންޓު ލިބިފައިވެއެވެ. ޔުވެންޓަސްގެ މައްޗަށް އެޓަލާންޓާ އަށް ކުރިލިބެނީ ފައިދާ ގޯލުގެ ތަފާތުންނެވެ.\nލީގުގައި ޖުމްލަ 38 މެޗު ކުޅޭއިރު 34 މެޗުން 82 ޕޮއިންޓާއެކު ބާކީ ހަތަރު މެޗު އޮށްވާ އިންޓާ މިލާނުން ވަނީ ލީގުގެ ޗެމްޕިއަންކަން ހޯދާފައެވެ. އެޓީމަށް ލީގު ޓައިޓަލް ކަށަވަރުވީ ދެވަނައިގައި އޮތް އެޓަލާންޓާ އާއި 8 ވަނައިގައި އޮތް ސަސުއޯލޯ ކުޅުނު މެޗު އެއްވަރުވުމާއި ގުޅިގެން ބާކީ އޮތް ހަތަރު މެޗުން އެޓަލާންޓާއަށް އަދި އެހެން ޓީމަކަށްވެސް އިންޓާ އާއި ޕޮއިންޓުގެ ގޮތުން އެއްވަރު ނުކުރެވޭނެތީއެވެ.


Ghaazee Hassan Saeed ah elhi fiyavalhu JSC ge qaanoonaai khilaafu!\nގާޒީ ހަސަން ސައީދު -- ފޮޓޯ: މިހާރު\n17 އޮކްޓޯބަރ 20192ކޮމެންޓް\nގާޒީ ހަސަން ސައީދަށް އެޅި ފިޔަވަޅު ޖޭއެސްސީގެ ގާނޫނާއި ހިލާފު!\nޖުޑީޝަލް ސާވިސް ކޮމިޝަން (ޖޭއެސްސީން) ފެމެލީ ކޯޓުގެ އިސް ގާޒީ ހަސަން ސައީދަށް ފިޔަވަޅު އެޅުމުގެ ގޮތުން ނަސޭހަތް ދިނުމަށްފަހު، ކްރިމިނަލް ކޯޓަށް ބަދަލުކުރަން ނިންމި ނިންމުމަކީ އެ ކޮމިޝަންގެ ގާނޫނާއި ހިލާފަށް ނިންމި ނިންމުމެއްކަން ހާމަވެއްޖެ އެވެ.\nގާޒީ ހަސަން ސައީދު ކްރިމިނަލް ކޯޓަށް ބަދަލުކުރަން ނިންމިކަން ޖޭއެސްސީން ހާމަކުރީ އިއްޔެ އެވެ. އެ ކޮމިޝަނުން ބުނީ ފެމިލީ ކޯޓުގެ އިސްގާޒީ ހަސަން ސައީދާއި ގުޅޭ ގޮތުން އެ ކޮމިޝަނުން ބެލި ސުލޫކީ މައްސަލަތަކާއި ގުޅިގެން ފަނޑިޔާރުގެ ސުލޫކަށް އަސަރު ކުރާ ފަދަ ކަންތައްތަކެއް ސާބިތުވާ ކަމަށާއި ފިޔަވަޅެއްގެ ގޮތުން ފަނޑިޔާރުކަމުން ވަކި ކުރުން ކަނޑައަޅައި ތަހުގީގު ކޮމެޓީން އެކުލަވާލި ރިޕޯޓު އެ ކޮމިޝަނަށް ބަލައިގަތުމަށް ނިންމި ކަމަށެވެ.\nޖޭއެސްސީން ބުނީ ތަހުގީގު ކޮމެޓީން އެކުލަވާލި ރިޕޯޓަށް ޖަވާބު ދިނުމަށް ފަނޑިޔާރު ހަސަން ސައީދަށް އެ ކޮމިޝަނުން ފުރުސަތު ދިން ކަމަށާއި އެ ފުރުސަތުގައި ލިޔުމުން ހަސަން ސައީދު ޖަވާބު ހުށަހެޅުމުން އެ ޖަވާބަށް ރިއާޔަތްކޮށް ފަނޑިޔާރުގެ ސުލޫކަށް އަސަރު ފޯރާ ކަންތައްތަކެއް ހުރި ކަމަށް ޖޭއެސްސީން ނިންމި ނިންމުން ދަމަހައްޓަން ނިންމާފައިވާ ކަމަށެވެ.\nއެ ކޮމިޝަނުން ބުނީ އެކަމުގެ ފިޔަވަޅެއްގެ ގޮތުގައި ނަސޭހަތް ދިނުމާއި އެކު ފަނޑިޔާރު މިހާރު ހުރި ކޯޓު ނޫން އެހެން ކޯޓަކަށް ބަދަލުކުރުމަށް ނިންމާފައިވާ ކަމަށެވެ. އެގޮތުން ކްރިމިނަލް ކޯޓަށް ހަސަން ސައީދު ބަދަލުކުރުމަށް ނިންމާފައިވާ ކަމަށްވެސް ޖޭއެސްސީން ބުންޏެވެ.\nޖުޑީޝަލް ސާވިސް ކޮމިޝަންގެ ގާނޫނަށް 19 ވަނަ ރައްޔިތުންގެ މަޖިލީހުން ގެނެސްފައިވާ އިސްލާހުގައި ބުނެފައިވަނީ ފަނޑިޔާރަކަށް ފިޔަވަޅު އެޅުމުގެ ގޮތުން އެ ފަނޑިޔާރަކު މަސައްކަތް ކުރަމުން އަންނަ ކޯޓު ބަދަލު ނުކުރެވޭނެ ކަމަށެވެ.\nޖޭއެސްސީ ގާނޫނުގެ 32 ވަނަ މާއްދާއަކީ ފަނޑިޔާރުންނާއި މެދު އަޅާނެ ފިޔަވަޅުތައް ބަޔާންކޮށްފައިވާ މާއްދާ އެވެ. އެ މާއްދާގައި ބަޔާން ކުރަނީ ފިޔަވަޅު އެޅުމުގެ ގޮތުން ނަސޭހަތް ދިނުމާއި އެކު ޖޭއެސްސީން ކަނޑައަޅާ ތަމްރީން ޕްރޮގްރާމެއް ފުރިހަމަކުރަން އެންގި ދާނެ ކަމަށާއި ހުރި މަގާމަށްވުރެ ދަރަޖަ ދަށް ކުރެވިދާނެ ކަމަށާއި މުސާރައާއި އިނާޔަތްތައް ލިބޭ ގޮތަށް ނުވަތަ ވަޒީފާގެ މަސައްކަތަށް ނިކުތުން މަދުވެގެން ތިން މަސް ދުވަހަށް މަނާ ކުރެވިދާނެ ކަމަށެވެ. މީގެއިތުރުން ފަނޑިޔާރަކަށް އަޅާ ފިޔަވަޅެއްގެ ގޮތުގައި އެ ފަނޑިޔާރަކު މަގާމުން ވަކި ކުރެވިދާނެ ކަމަށްވެސް ގާނޫނުގައި ބަޔާންކޮށްފައިވެ އެވެ.\nމިސަރުކާރުން ޖޭއެސްސީގެ ގާނޫނަށް ހުށަހެޅި އިސްލާހުތައް ފާސްކޮށް ތަސްދީގުވެސް ކޮށްފައިވާއިރު އެ ގާނޫނަށް ގެނެސްފައިވާ އެއް އިސްލާހަކީ ކުރިން ފާހަގަކުރި 32 ވަނަ މާއްދާގެ ފަހަތަށް އަކުރެއް އިތުރު ކުރުމެވެ. އެގޮތުން ބުނެފައިވަނީ ފަނޑިޔާރެއްގެ މައްޗަށް އެޅޭ ފިޔަވަޅެއްގެ ގޮތުން، އޭނާ މަސައްކަތްކުރާ ކޯޓާ އެއް\nދަރަޖައެއްގެ އެހެން ކޯޓަކަށް ބަދަލުކޮށްގެން ނުވާނެ ކަމަށެވެ. އެހެންކަމުން ގާޒީ ހަސަން ސައީދުގެ މައްޗަށް އަޅަން ނިންމާފައިވާ ފިޔަވަޅަކީ ގާނޫނާއި ހިލާފު ފިޔަވަޅެކެވެ.\nމިހާތަނަށް މިކަމާ ގުޅޭގޮތުން ޖޭއެސްސީއަކުން އަދި އެއްޗެއް ބުނެފައެއް ނުވެ އެވެ.\nގާޒީ ހަސަން ސައީދު ކްރިމިނަލް ކޯޓަށް ބަދަލުކުރަން ނިންމިއިރު ޖޭއެސްސީން ވަނީ މީގެކުރިން ގާޒީ ހަސަން ސައީދު މުއްދަތެއް ނެތް ގޮތަށް ސަސްޕެންޑުކޮށްފަ އެވެ. އެއީ ސުލޫކީ މައްސަލަ ބަލަމުންދާތީ އެވެ.\nގާޒީ ހަސަން ސައީދުގެ މައްސަލަ ބަލަން ޖޭއެސްސީން ބޭއްވި އަޑުއެހުން ބާއްވާފައިވަނީ އާއްމުކޮށް ހުޅުވާލައިގެންނެވެ. އެ އަޑުއެހުމުގައި ވާހަކަދައްކަމުން ހަސަން ވިދާޅުވީ އޭނާއާ ގުޅޭ ބަދުއަހުލާގީ މައްސަލައެއް ޖޭއެސްސީން ބަލަމުން އަންނަ ކަމަށް ބުނެ ބައެއް މީޑިއާތަކުން ރިޕޯޓުކޮށްފައިވާ ކަމަށާއި އެކަމުގެ ސަބަބުން ވަރަށް ބޮޑަށް އަސަރުކޮށްފައިވާ ކަމަށެވެ. އަދި އެ ވާހަކަތަކުގެ ސަބަބުން އާއިލާއަށް ބޮޑު ދެރައެއް ލިބި، މުޅި މުޖުތަމައަށް އޭނާ ބަދުނާމުވެގެން ގޮސްފައިވާ ކަމަށެވެ. އޭނާ އަކީ އެފަދަ ކަންތައްތަކާ ވަރަށް ދެކޮޅު މީހެއް ކަމަށްވެސް ކީރިތި ކުރައްވަމުން ގާޒީ ހަސަން ވަނީ ވިދާޅުވެފަ އެވެ.\nދެން ޖޭއެސް ސީގެ ނިންމުމަށް ފަހިވާގޮތަށް ގާނޫނު އަށް އިސްލާހު ގެންނަންވީ\nމިނޫހުގައި މިވަހަކަ ރިވާޔަކަށް ހެދީމާ އިންޒަރަކަށް ނާދޭތަ


ރިޕޯޓް – ދިވެހި ނޫސް\nHome ⁄ Category ⁄ ރިޕޯޓް\nraajje mv 1 day ago\nދުނިޔޭގަ ހަލުވިކަމާއެކު ފެތުރެމުންދާ ކޮވިޑް-19 މިވަނީ ރާއްޖޭގެ އިންފާރުން އެތެރެވެފައެވެ. ނަމަވެސް ބައެއް ސިޔާސީ ބޭފުޅުންނާ އެބޭފުޅުންގެ ބާރުފޯރާ ބައެއް ޗެނަލްތަކާ ނޫސްމަޖަލްލާތަކުގައި ރައްޔިތުންގެ ހިތްތަކުގައި ބިރުވެރިކަން އުފެދޭފަދަ ވާހަކަތައް\nވަގުތަކީ، ހައްދުންމަތީ، މާބައިދޫގައި ކޮލެރާ ފެތުރެމުންދިޔަ ޚުތޫރަތްތެރި ދަނޑިވަޅެވެ. ސަރުކާރުން އެ އަތޮޅަށް ފޮނުއްވާފައިހުރީ، ޖަމާޢަތުގެ ސިއްޙީ އެހީތެރިޔާ ޙަފީޒާ ޢަލީ އެވެ. އޭރު އޭނާ އަތުގައި އޮތީ، އެންމެ\nވެރިކަމުން އަޒުލުކުރުން ނުވަތަ އެމެންޑްމަންޓް 14 – ޓްރަމްޕަށް އަނބުރާ ވެރިކަމަށް ނާދެވޭގޮތް ހެދިދާނެތަ؟\nraajje mv3days ago\nއެމެރިކާގެ ޤާނޫނު ހަދާ މަޖިލީހުގެ ބައެއް މެމްބަރުން ދެކެވަޑައިގަންނަވާ ގޮތުގައި އެމެރިކާގެ ރައީސްކަމުގައި މިހާރު ހުންނެވި އަދި ހައުސްއިން ދެފަހަރަށް ވެރިކަމުން އަޒުލުކުރުމަށް ފާސްކޮށްފައިވާ ޑޮނަލްޑް ޓްރަމްޕަށް ދެން އަނބުރާ\nraajje mv7days ago\nއެތައްސަތޭކަ ރަށެއްގެ މައްޗަށް ބިނާވެފައިވާ ޖަޒީރާވަންތަ ދިވެހިރާއްޖޭގެ ރަށްތަކުގައި ދިރިއުޅެމުން އަންނަ ދިވެހިންގެ އެންމެ ބޮޑު ކަންބޮޑުވަމީ އެކަށީގެންވާ އަގުހެޔޮ ދަތުރުފަތުރުގެ ނިޒާމެއް ނެތުމެވެ. އަދި މިކަން ހައްލުކުރުމަށް އެތައް\nraajje mv2weeks ago\nއުފާވެރި ދުވަހެކެވެ. ޗުއްޓީގެ ފަހު ދުވަހަށް ވުމާއެކު އެކުވެރިންނާއެކު މޫދަށް ދިޔައީ ކުޅޭށެވެ. ފުވައްމުލައް ސިޓީގެ ހިތްގައިމު މާނޭރެ އަތިރި އިތުރަށް ހިތްގައިމު ކުރުވަނީ އެސަރަޙައްދުގައި އުޅޭ ކުދިންގެ ހުނުމާއި\nރާއްޖެއިން އެންމެ ފުރަތަމަ ކޮވިޑްގެ ކޭސްއެއް ފެނުނުތާ 300 ދުވަސް ހަމަވެއްޖެއެވެ.ރާއްޖެއިން ފުރަތަމަ ކޮވިޑްގެ ކޭސްއެއް ފެނިގެން ރިޕޯޓް ކޮށްފައިވަނީ މިދިޔަ އަހަރުގެ މާރޗު މަހުގެ7ވަނަ ދުވަހުއެވެ.\nކޮވިޑް-19 ގެ ސަބަބުން ރާއްޖޭގެ ފަތުރުވެރިކަމުގެ ސިނާއަތަށް ގިނަ ގޮންޖެހުންތަކަކާއި ކުރިމަތިލާން ޖެހުނު ނަމަވެސް އަހަރަށް ކަނޑައެޅި ފަތުރުވެރިންގެ ޓާގެޓް ރާއްޖެއިން ވަނީ ހާސިލްކޮށްފައެވެ.ފާއިތުވި އަހަރު ރާއްޖެއަށް ދެ މިލިއަން\n2020 ވަނަ އަހަރަކީ ބައިނަލްއަޤުވާމީ މަޝްރަހުންވެސް ފާހަގަ ކޮށްލެވޭ ގިނަ ކަންކަން ހިނގައި ދިޔަ އަހަރެކެވެ. ކޮވިޑުގެ ބަލި މަޑުކަން ދުނިޔެ ތަޙައްމަލު ކުރަމުން ދިޔައިރު، ދުނިޔޭގެ އެކި ޤައުމުތަކުގައި\nraajje mv3weeks ago\nދިވެހިރާއްޖޭގެ ޤާނޫނުއަސާސީއާއި، ޤާނޫނުތަކުން ލާޒިމުކޮށްފައި އޮތީ، ފަނޑިޔާރުންގެ ހުރިހާ ވަގުތެއް ފަނޑިޔާރުކަމުގެ މަސައްކަތަށް ތަޚްޞީޞް ކުރުމަށެވެ. ފަނޑިޔާރުން އެ މަސައްކަތަށް ނުކުންނަނީ އެ ބޭފުޅުންނަށް އެހެނިހެން މަސައްކަތްކޮށް އާމްދަނީ އިތުރުކުރުމަށް


Nasheed Aai Idhikolhu Hiyaal Ge Meehun MDP In Vakikuraane Kamuge Inzaaru Emanikfaan Dhehvaifi - Vaguthu\n17 ގަޑިއިރު ކުރިން ( ޖޫން 11, 2021 )\nރައްޔިތުންގެ މަޖިލީހުގެ ރައީސް މުހައްމަދު ނަޝީދާއި ހިޔާލު ތަފާތުވާ މީހުން އެމްޑީޕީން ވަކިކުރާނެ ކަމުގެ އިންޒާރު އެމަނިކުފާނު މިރޭ ދެއްވައިފިއެވެ.\nނަޝީދުގެ ނުރަސްމީ ޓްވިޓާ އެކައުންޓް ކަމަށްވާ "އެލެކްސް އަހްމަދު" އިން މިރޭ ކުރެއްވި ޓްވީޓެއްގައި ވިދާޅުވީ "ފިޔަވަޅު އަޅާ ކޮމެޓީގެ ބޭނުމަކީ ޕާޓީގެ އަސާސްތަކާއި ހިލާފްވާ މެންބަރުންނަށް ފިޔަވަޅު އެޅުން. އެފަދަ މީހުން ޕާޓީން ވަކިކުރުން" ކަމަށެވެ.\nނަޝީދު ވިދާޅުވީ ކަންކަން ނިންމާނީ އެމްޑީޕީގެ މެންބަރުން ކަމަށާއި ކަންކަން ނިންމާނީ ގައުމީ މަޖިލީހުން ނުވަތަ ޕީޖީ އޮފީހުން ނޫން ކަމަށެވެ.\nނަޝީދު މަޖިލީހުގެ އިމްތިޔާޒް ކޮމެޓީއަށް ހުށަހެޅި މައްސަލަ އެމްޑީޕީގެ މެންބަރުންގެ ވޯޓުން ބޭރުކޮށްލި މައްސަލައަށް އިޝާރާތްކޮށް ނަޝީދު ވިދާޅުވީ ޖުމްހޫރީ ޕާޓީގެ މެންބަރުންގެ ހުށަހެޅުމަށް އެމްޑީޕީ މެންބަރުން ވޯޓް ދިނީ ޕީޖީ ގްރޫޕްގެ ސެކްރެޓަރީ ޖެނެރަލް ލޮބީ ކުރައްވައިގެން ކަމަށެވެ. މިއީ އެމްޑީޕީގެ އަސާސީ ގަވައިދާއި ހިލާފު ކަންކަމަށް ނަޝީދު ވިދާޅުވިއެވެ.\nއެމްޑީޕީ އޮތީ ދެބައިވެފައި ކަމަށް އެޕާޓީގެ ޗެއާޕާސަން ހަސަން ލަތީފް ވިދާޅުވެފައި ވާތީ ނަޝީދު މިރޭ ވިދާޅުވީ އެއީ ތެދެއް ކަމަށެވެ. "ސަރުކާރުން ބޭނުންވީ އެމްއެމްޕީއާރްސީގެ މައްސަލަ އާއި މަރުތަކުގެ މައްސަލަ އޮއްބާލަން. އެއީ ކަންކުރަން ޕާޓީގެ ގިނަ މެންބަރުން ބޭނުމެއްނުވޭ. އެހެނަސް ޕްރޮސެކިއުޓަރ ޖެނެރަލްގެ ސެކްރެޓަރީ ޖެނެރަލް އެމަގަށް ލޮބީ ކުރަނީ ރައީސުލްޖުމްހޫރިއްޔާގެ ނަމުގައި. އަޅުގަނޑު އަދި މިހުރީ ސްލިޕްގައި. ކެޗް އަންނާނަން." ނަޝީދު ވިދާޅުވިއެވެ.\nނަޝީދާއި އިދިކޮޅު ހިޔާލުގެ މީހުން އެންމެ ކުރިން ފެށިގެން އެމްޑީޕީން ވަނީ ވަކިކޮށްފައެވެ. ނުވަތަ ޕާޓީން ވަކިވާން ވަނީ މަޖުބޫރު ކޮށްފައެވެ. އޭގެތެރޭގައި އިބްރާހިމް އިސްމާއިލް (އިބްރާ) ޑރ.މުނައްވަރު، ޑރ.ޑީޑީ، އަލްހާން ފަހްމީ، ރީކޯ މޫސަ ފަދަ ބޭފުޅުން ހިމެނެއެވެ.\nގައުމަށްޓަކައި އެމްޑީޕީ ދެ ބައެއް ނުވާނެ: ޝިފާއު\nޖޫން 11, 2021 23:47\nކަނބުލޯ ޕީ.ޖީ މިތާގަ އެމާނަކުރަނި ޕާލިމަންޓްރީ ގުރޫޕަށް، ޕޮރޮސެކިއުޓަރ ޖެނެރަލް އޮފީހަކަށްނޫން.\nކިރުތުބުން ނުވީއްލޭ ކުދިން ބޮޑުވެގެން ނޫސްލިޔަންފެށީމަ ވާނި ތިހެން.\nޖޫން 11, 2021 23:49\nނަޝީދު މޮޔަވަނީ ހީހީހޭހޭހޫހޫ ނަޝީދު މޮޔަވެއްޖެ\nނަޝީދާއި ހިޔާލު ތަފާތުވާ މީހުން އެމްޑީޕީން ވަކިކުރާނެ ކަމުގެ އިންޒާރުތަ އެދިނީ؟ ގޮތްނިންމާނި ފިޔަވަޅުއަޅާ ކޮމިޓީންނޭ ބުނީ، އާއްމު މެމްބަރުންނޭ ގަދަވާނި، ހަބަރުގަ އެ ޓުވީޓްތައް ހިމަނަން ނުކެރުނި ކީއްވެތަ؟ ބޭނުންވާ މާނަ ނުނެގިދާނެތި ދެއްތޯ\nޖޫން 11, 2021 23:56\nތީމިހާރު އެމްޑީޕީ އެއްނޫން. ތިޔައީ މޯލްޑިވްސް އޮތޮކްރެޓިކް ޕާޓީ.\nޖޫން 11, 2021 23:57\nކަލޭ އަކީ މިހާރު މާޒީ!!! ދެން ރަނގަޅުވާނީ ތިތާ މަޑުން އޮތިއްޔާ،،، މިތަނަށް އަންނާނެ ކަމެއް ނެތް\nބަލަ އޑޕ އަކީ ވަކިމީހެއްގެ ތަރިކަ މުދަލެއްނޫން. އާއްމު މެމްބަރުންނަށްވުރެ އެންމެ ފަރުދަކު ތިހެން ނުފުއްޕޭނެ، ކަލޭ އޑޕ ވަކިކުރާތަން ދެން ފެންނާނީ.\nޖޫން 12, 2021 00:00\nނަޝީދަށް ސަޖިދަ ޖަހާމީހުންކޮޅު ބަހައްޓާފަ އެމްޑީޕީ އެންމެން ޕާޓީން ވަކިވާންވީ. އެބޭފުޅާއަށް އޭރުން އެއްޗެއް ވިސްނޭނެތޯޗެއް.\nޖޫން 12, 2021 00:01\nނުކުރެވޭނެ ބޭރެއް ކަލޭ ބޭރު އަރުވާލާނޫ\nލާދީނީ ޑިކްޓޭޓަރަށް ތަފާތު ހިޔާލުތައް ހަޖަމުނުވީ\nރައީސް ޑރ ވަހީދު ބުނީތެދެއްކަން ދިވެހިރައްޔިތުންނައް މިހާރުއެގޭނެ އަދި ޕާޓީކުދިން ކުރިންބޭރުކުރި މެންބަރުންނައްވެސް ހުދުމުހުތާރު ގޮވިމީހާ އެބަލިމިޖެހުނީ އެއްމެފަހުން މިވަރުން ދާނަމަ މުގާބެ މެންނުވާނެ އެއްޗަކައް.\nޖޫން 12, 2021 00:16\nނަޝީދު ބުނާ ގޮތް ނެހެދުމަކީ ޕާޓީގެ އަސާސްއާ ހިލާފުވުން ކަމަށް މިވީ. ވެރިކަމާ ހެދި މޮޔަވެފައި މި ތިބެނީ އެންމެން.\nޖޫން 12, 2021 00:26\nހަމަ ރަނގަޅަށްވެސް އަތަށްގޮވައިފި .. މިސަ ރުކާ ރުހާއަވަހަށްފެއިލްވިސަ ރުކާ ރެއްނެތް\nބޮޑުވަޒީ ރުކަންކު ރާހިތުންއުޅޭމީހަކު ޕާޓީހައިޖެކްކު ރަންއުޅުން.. އިބޫ ނަމަ ނަމަ އެފު ރުސަތުނުދޭތި!!\nޖޫން 12, 2021 00:29\nހިތަށްނާ ރާކަހި ރުވަކެކޭވެސް.. ކެ ރެންޏާ ނިކަންކޮށްބަލަ !! ކަލޯ ބުނަންތަވާހަކައެއް. އެޒަމާން މާޒީއާއެކުވެގެންހިނގައްޖެ !!\nޖޫން 12, 2021 00:31\nޢެމްޑީޕީ ގެއަސާސީ ގަވާއިދު ބުނާގޮތުން ޕާޓީގެ އެންމެ އިސްވެ ރިޔަކީ ސާލިހް .ގައުމީ މަޖިލަިހުގެ ތާއީދު ބޮޑީވެސް މަޖިލީހުގެ ގިނަމެމްބަ ރުންގެ ސަޕޯޓާއި ގިނަ އާންމު މެމްބަ ރުންގެ ސަޕޯޓް އޮތީވެސް ސާލިހަށް. މިދަނޑިވަޅުގަ ޕާޓީ ސާލިހުގެ ބާ ރުގެދަށަށް ގެނައުން ބުއްދިވެ ރި ކަމަށް ދެކެން\nޖޫން 12, 2021 00:33\nއޭ، ކެނެރީ ރަންނަބަނޑޭރި، ތިފާޑައް ސައްދާމު އިރާގުގަ ހިންގި "ބާތު ޕާޓީ" ކިޔާޕާޓީއެއް. ސައްދާމާ ނުރުހޭ އެންމެ ތަޅާމަރާ ހުސްކުރި.\nޖޫން 12, 2021 00:35\nމީވާ ދެ ރަކަމެއް ރައީސް ކަންވެސް ކު ރަންވީ މީނާ މުޅި އުމު ރު ދުވަހު މީނާޔާ ދެކޮޅުވެ ރި\nވެއްޖެއްޔާ އެއީ ބޮޑު ބާގީއެއް\nޖޫން 12, 2021 00:38\nނަޝީދަކީ ބޮޑު ފިތުނައެއް. ﷲއިރާދަކުރެއްވިއްޔާ އޭނާ ފިތުނަ އުފެއްދިތޮތަށް އޭނަގެ ކަންކަން ނިމިގެންދާނެކަމަށް އުންމީދުކުރަން.\nޖޫން 12, 2021 00:39\nޑިމޮކްރެޓިކް ވެވޭނީ ތިހާވރަކަށް\nޖޫން 12, 2021 00:46\nމިހާ ރު އަނެއްކާވެސް ޝާނީ ރަނގަޅު އެބަވޭ!!!\nޖޫން 12, 2021 00:50\nމާނައަކީ އެމްޑީޕީގައި ތިބޭނީ ނަޝީދުގެ އަޅުންނޭ!\nޖޫން 12, 2021 00:57\nއެބަ ރަނގަޅުވޭ ދިވެހި ރައްޔިތުންނައް ފެންނާނެ މީނަގެ ބަލާވެރިކަން...\nޖޫން 12, 2021 01:01\nތެޅުނު ތެޅުނުހެން ދާނީ ހުޅަނބު މިހާރު ތިޔަހުރީ ވެރިކަމާހެދި ބޫތުކާފަ\nޖޫން 12, 2021 01:49\nއާނ! އިބޫ ވެސް ހުންނަނީ ކަށި ކިނބުރު މަތިން ހަނދާން ނެތިފަ ވެރިކަން ލިބުނީމަ! އެކަމު މީނަ ވެރިކަމަށް އައީ އަންނިގެ ސަބަބުން!\nޖޫން 12, 2021 10:35\nޢަންނިގެ ސަބަބުނެއް ނޫން އަންނިއަށް ފު ރުސަތު ގެއްލުނީމަ\nލިބުނީ އަންނި ޖަލު ހުކުމެއްގަ ހު ރީމަ\nމީ މީނަގެ ހާލު. ވެރިކަން ބޭނުންވަނީ ހަމަ ހިޓިލަރު\nޖޫން 12, 2021 02:59\nއާނ އެމްޑީޕީ ޖެހެނީ އަބަދުވެސް ޕާސަނަލިޓީ ކަލްޓެއްގެ ގޮތުގަ އޮންނަން. އަދި އަބަދުވެސް ނަޝިދުގެ ގުއިފޮހޭ ފޮތިކޮޅަކައް އޮންނަން. ދެން އެމްޑީޕީ މެމްބަރުން ލަދު ނުގަނޭތަ އަޅެފަހެ. ތީ މިހާރު ރާއްޖޭގަ އޮތް އެންމެ ނާތަހުޒީބު އެންމެ އިހުގެ ވައްޓަފާޅި ގެންގުޅޭ އެއްވެސް ޑެމޮކްރެޓިކް ހަމަޔެއް ނެތް މީހަކުގެ ކުޅޭކުޅޭ ޕާޓީ.\nޖޫން 12, 2021 03:16\nނަޝީދު އެމްޑީޕީއަކީ ކަލޭގެ ތަރިކަމުދަލެއް ނޫން އިނގޭ. އެއީ ރައްޔިތުންގެ ޕާޓީއެއް.. ކަލޭތީ ރަސްކަލަކައް ހަދަން އުފައްދާފައިން ޕާޓީއެއް ނޫންއެއީ ކަލޭބުނާއިރައް އެންމެން ގުދައް ތިބެންޖެހޭ. މީނާ ބޭރުކޮއް އެއްލާލަންވީ. ބޮޑު ނުހޮރޮއްޕާނެއްމީ.\nޖޫން 12, 2021 04:14\nކަލޯ ދެން ކިތެންމެވަރަކަށް އުޅުނަސް ރާއްޖޭގެ ވެރިކަމަކަށް ނާދެވޭނެ.އެ ޒަމާން ގޮއްސި.ތާއިދެއްނެތް.ނަޝީދުގެ ބަތާކައިގެން އުޅޭ ކުދިންކޮޅެއް ނިކުމެގެން ވެރިކަމަކަށް އަންނަން ނުވިސްނާ.އެމްޑީޕީގެ ހަލާކުވެ ބައިބައިވެގެން އެދެނީ އަންނި އަކާހުރެ.ރަނގަޅު ވެރިކަމެއް އިބޫއަށް ނުކުރެވިގެން އެއުޅެނީވެސް އަންނިގެ އުނދަގޫ ބޮޑުވެގެން.\nޖޫން 12, 2021 04:58\nޖޫން 12, 2021 05:08\nމީނާ އުޅެނީ އިގިރޭސިންނާއި ގުޅިގެން ރާއްޖޭގެ މިނިވަންކަން ނަގާލަން އިންޑިޔާ ވައްދައިގެން ފުރަތަމަ ޕާޓީން ވަކިކުރަންވީ މީނާ ޕާޓީ އުފެއްދި މަޤުސަދުކޮބައިތޯ ؟\nޖޫން 12, 2021 05:27\nތިޔާދަނީ އަދިކި ރިޔާ ރަގަޅު ދިމާލަށް އިބޫމިސް ރާބު ބަދަލުނުކު ރާތި !!!\nޖޫން 12, 2021 05:34\nސިޔާސީން ނަކީ ވަފާތެރި ކެހިވެރިން !\nޖޫން 12, 2021 05:44\nނަޝީދު ޑިމޮކްރެސީ ކިހިލި ޖައްސަވައިގެން އުޅުއްވާކަމަށް ވިދާޅުވިޔަސް ނަޝީދަކަށް ބައެއް ކަންތައްތަކެއް ހަޖަމެއް ނުކުރެއްވޭ. ޕާޓީއަކީވެސް ހަމައެކަނި ނަޝީދު. ދެން މިހާރު މަޖްލިސަކީވެސް ހަމައެކަނި ނަޝީދު. ޤަވާޢިދުތަކާ ދިމާ އިދިކޮޅަށް އެއްވެސް ހަމައެއް ލަމައެއް ނެތަސް ނަޝީދު ގެ ބަސް ބަހަކަށް ވާންޖެހޭ. އެހެންމީހުން އެބަހަކަށް ތާއީދުކޮށް އަތްޖަހާ ނަށަންޖެހޭ.\nޖޫން 12, 2021 05:56\nއެމްޑީޕީއަކީ އަންނި އަންނިއަކީ އެމްޑީޕީ ކަމަށްއަންނި ހީކުރަނީ . ދެންކޯޓަށްދޭ !!މައުމޫނު ޕީޕީއެމް ހޯދަންދުވިގޮތަށް !! އެބޭއަށްވެސް ލިބުނީ ނަސްރީނާ އެކަނި!!!\nޕާޓީގެ ޤަވައިދަށް ނޫޅޭމީހުން ކަނޑާކަށް ނުކެރޭނެ. އެއީ ބައެއްމީހުންގާތު އަހާލުމެއް ކަހާލުމެއް ނެތިވެސް ތިޔަ މުޑުދާރުޕާޓީއަށް މީހުންރަޖިސްޓަރީކޮށްފަވާތީ.\nމުހަައްމަދު ރަޝީދު - އައްޑޫ\nޖޫން 12, 2021 07:13\nރައީސް ނަޝީދުގެ އަސްލު ސައިޒު އޭނާ އަށް ވަޒަންކުރެވޭތީ، އޭނާ ކިޔާހާ އެއްޗަކާއި އެއްބަސްނުވާ މީހަކު ޕާޓީގައި ބަހައްޓަން އެނާ ވަރަށް ބިރުގަންނާނެ.\nރައްޖޭގެ މިނިވަންކަމާއި އިސްތިގުލާލު ހިމާޔަތް ކުރެވެން އޮތީ، ރައީސް ޔާމިން ފަދަ ލީޑަރަކު ވީހާވެސް އަވަހަކަށް ގެނެސްގެން.\nޖޫން 12, 2021 07:17\nމަމިއުޅެނީ މީހަކާ އިންނަން އެމްޑީޕީން މިކަން ކުރިއަށް ގެންދިޔައްޔާ މަށަށް ރަނގަޅި\nޖޫން 12, 2021 07:43\nމިވަރުވެގެން ދާއިރު އެމް ޑީ ޕީޖީ މެމްބަރުން ޕާރޓީން ވަކިވާން ބޭނުން ނުވަނީ މިޤައުމުގެ ޚަޒާނާ ދަވާލާގެން މިމީހުންނައް ދީފައޮތް ބައިވަރު ގަނޑު އަތުލަފާނެތީ ދޯ ...ދެން އެނޫން ކޮންކަމެއް.. ހާދަ ހަޔާތްކުޑަ ބައެކޭ ތިވަރަށް ނިގުލައް ފިތޭކަށް ނުވާނެ...\nޖޫން 12, 2021 08:27\nދެލޯފުޅާ އަންނިޔާ ވެރިކަން ކުރަން ބޭނުންވިޔަސް ތީ ދެން ބޮޑުވަރު\nބަޔަކުމީހުން ކޯލިޝަނެއްހަދައިގެން ރައީސް މައުމޫނުބޭރުކޮށްފަ ވެރިކަންހަވާލުކުރީމާ ވެރިކަންކުރަންނޭނުމީހަކަށް މިރާއްޖޭގެވެރިކަންކުރަން ދެނެއްފުރުސެއްނުދޭނެ !!\nތިހެންތެޅިބޭލީމާ ދާނީހުޅުނބުކޮޅު ..\nޖޫން 12, 2021 08:52\nމާ ދު ރުނޫން މުސްތަގުބަލެއްގަ ބިގޭ ކަހަލަ ކިތަންމެ ބިގޭއެއް ތިޕާޓީން އުފަންވާނެ ހަސަނާ ކަލޭ ކުޅިބަލަންހު ރޭ.\nޖޫން 12, 2021 09:03\nމީނާ ހީކު ރަނީ އެމްޑީޕީ އަކީ މީނަކަަމަށް.. އެން އި ރެއްގަ އަހރުން މޮޔަވެެގެން ދުވުނީމު, މުޅި މިގެއަކީވެސް އޭ ރު އަންނިވެގެން އުޅުނު ގެެއެއް, އެކަމަކު މިހާ ރު އެންމެ ވޯޓެއްވެސް ލާހިކެއްނޫން... 17 ވޯޓު އެވެސް. ވަކި އެހެން ޕާޓީއަކަށް ދިޔައީކީނޫން. މީނައާއި ހެދި.. ދާ ކޮންމެ ތާކަށް ފިތުނަ ފަސާދަ. ވެ ރިކަމަށް ބޫތު ކައިފަ. އިބޫއަށް މީނައާއި ހެދި ވެ ރިކަން ނުކު ރެވޭ... ނޭންގެ މިވެސް މީނަގެ ރޭވުމެއް ނޫންކަމެއް. މިހި ރީވާ މީހެއް\nޖޫން 12, 2021 09:52\nމީ ކޮންކަހަލަ މީހެއް މީނަގެ ތަރިކަ މުދާގަޑެއްތަ މިޕާޓީއަކީ ދައުލަތުން ޚަރަދު ކޮށްގެން ހިންގާ ޕާޓީއެއް މީނަގެ ވާރުތައަކަށްވީ؟ތީޑިކްޓޭޓާ ޖަލަށް ގެންގޮސް އަދަގޮޑި ޖަހަން ވެފައި ތިހިރީ މީދިވެހިރާއްޖެ އިގޭ\nޖޫން 12, 2021 10:10\n9 ގަޑިއިރު ކުރިން ( ޖޫން 11, 2021 )\nޖޫން 12, 2021 10:19\nއެއީ އެވިދާޅުވާ ޑިމޮކްރަސީ ދެއްތޯ ހަހަހަހަހަހަހަހަ ތިމާ މީހާ ކިޔާހާ އެއޗަކަށް ތަބާނުވާހާ ބަޔަކު ޕާޓީން ވަކިކޮށްލަނަމޭ އެހެންތާވާނީ ޕާޓީން އެކަކު ނެރެގެން އެމީހާޔައް ރައީސުކަން ލިބުނީމާ ޕާޓީ އެންމެން ވެއްޖެ ވިއްޔާ ވެރިކަން ކުރަން\nޖޫން 12, 2021 11:14\nކަނބުލޯ ޕީޖީއޭބުނާ ކޮންމެ ފަހަރަކު އެއީ ޕްރޮސެކިޔުޓަރ ޖެނެރަލްއެއްނޫން އިނގޭތޯ. އެއީ ޕާރލިމެންޓަރީ ގްރޫޕްގެ ސެކްރެޓަރީ ޖެނެރަލް ދެލޯފުޅާ.\nޖޫން 12, 2021 12:15\nނަޝީދަކީ އެމްޑީޕީއައްވެ ، އެމްޑީޕީއަކީ ނަޝީދައްވެ ނިމެނީއުތަ؟...


ވަޒީފާގެ ފުރުޞަތު - މަސައްކަތު ( މިސްކިތްތަކަށް)\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ނޮވެންބަރު 21 ވާ ބުރާސްފަތި ދުވަހު 13:00 ގެ ކުރިން، އައްޑޫސިޓީ ކައުންސިލްގެ އިދާރާއަށް ނުވަތަ ހިތަދޫ އަވަށު އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2019 ޑިސެންބަރު 03 އާއި ޑިސެންބަރު 11 އާ ދެމެދު، އައްޑޫސިޓީ ކައުންސިލްގެ އިދާރާގައި ނުވަތަ ހިތަދޫ އަވަށު އޮފީހުގައެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.


HDC Uvaalan Bondey Govaalaifi | Hathaavees\nއެޗްޑީސީ އުވާލަން ބޮންޑޭ ގޮވާލައިފި\nހައުސިން ކޯޕަރޭޝަން (އެޗްޑީސީ) އުވާލުމަށް ރައްޔިތުން މަޖިލީހުގެ މާފަންނު މެދު ދާއިރާގެ މެންބަރު މުހައްމަދު ރަޝީދު (ބޮންޑޭ) ގޮވާލައިފިއެވެ.\nބޮންޑޭ މިފަދައިން ވިދާޅުވީ މިއަދު ކުރިޔަށްދިޔަ ސްޓޭޓް އޯންޑް އެންޓަޕްރައިޒް (އެސްއޯއީ) ކޮމެޓީގެ ބައްދަލުވުމުގައި ވާހަކަދައްކަވަމުންނެވެ. މިއަދުގެ ކޮމެޓީގައި ވަނީ ހުޅުމާލެ ފޭސް ދޭކުން ބިން ވިއްކުމަށް އެޗްޑީސީން ނިންމާފައިވާ ކަމަށްބުނެ ބޮންޑޭ ކޮމެޓީ އަށް ހުށަހަޅާފައިވާ މައްސަލައާ ގުޅޭ ގޮތުން މަޝްވަރާ ކޮށްފައެވެ. އެގޮތުން އެކަމާއި ގުޅިގެން އެޗްޑީސީގެ ބަހެއް ވެސް ވަނީ ހޯދާފައެވެ.\nއެޗްޑީސީން ކޮމެޓީ އަށް ފޮނުވާފައިވާ ސިޓީގައި ވަނީ އެކުންފުނިން ހުޅުމާލެ ފޭސް ދޭކުން ބިން ވިއްކުމަށް ނިންމާފައި ނުވާ ކަމަށެވެ. އެ މައްސަލާގައި ވާހަކަދައްކަވަމުން ބޮންޑޭ ވިދާޅުވީ އެޗްޑީސީ އަކީ ރައްޔިތުންގެ މާލިއްޔާއިން އުފައްދާފައިވާ ކުންފުންޏެއް ކަމަށެވެ. އަދި ހުޅުމާލެ ތަރައްގީ ކުރަމުން ގެންދަނީވެސް ރައްޔިތުންގެ ފައިސާ އިން ކަމަށާއި އެހެންކަމުން ހުޅުމާލެ އަކީ އެޗްޑީސީގެ މިލްކެއް ނޫން ކަމަށެވެ.\n"އެހެންވީމަ ތަރިކަ މުދަލެއްގެ ގޮތުގައި އެޗްޑީސީން ދެކިގެން ނުވާނެ. އެއީ ރައްޔިތުންގެ ކުންފުންޏެއް ބިމަކީ ރައްޔިތުންގެ ބިން. އެހެންވީމަ އެޗްޑީސީ އެބަޖެހޭ އުވާލަން މިހާރު.\nއޭނާ ވަނީ ލާމަރިކަޒީ ގާނޫނުގެ ދަށުން ރައްޔިތުންނަށް އިޖުތިމާއީ އަދި އިގްތިސޯދީ ބޭނުންތަކަށް ބިން ބޭނުން ކުރެވޭނެ ގޮތަށް ހެދުމަށްފަހު އަލުން އެޗްޑީސީ އެކުލަވާލުމަށް ގޮވާލައިފައެވެ. އޭނާ ވިދާޅުވީ އެ ކުންފުނީގެ އަސާސީ ގަވާއިދަށް ބަދަލުތައް ގެންނަން ޖެހޭ ކަމަށެވެ. މިހާލަތުގައި ރައްޔިތުން ތިއްބާ އަދިވެސް ރައްޔިތުންނަށް ތަންތަން އެޗްޑީސީން ވިއްކުމަކީ ބަލައިގަނެވޭނެ ކަމެއް ނޫން ކަމަށްވެސް ބޮންޑޭ ވިދާޅުވިއެވެ.\nއޭނާ ވަނީ ބިން ރަހުނު ކުރުމަށްފަހު ކިތައް ލޯނު އެޗްޑީސީން ނަގާފައިވޭތޯ ބަލަން ބޭނުންވާ ކަމަށް ވިދާޅުވެފައެވެ. ރައްޔިތުންނަށް ރައްޔިތުންގެ ރަށްތަކާއި އެރަށްތަކުގައިވާ ބިންތައް ރަހުނު ކުރެވޭއިރުގައި އެނގެން ޖެހޭނެ ކަމަށްވެސް ބޮންޑޭ ވިދާޅުވިއެވެ.\nމިއަދުގެ ކޮމެޓީ ބައްދަލުވުމުގައި ބައިވެރިވި ގިނަ މެންބަރުން ވަނީ އެޗްޑީސީން ބިން މިހާރު ނުވިއްކި ނަމަވެސް ހުޅުމާލެ އަކީ އެޗްޑީސީގެ އަމިއްލަ މިލްކެއްގެ ގޮތުގައި ދެކޭ ދެކުން ކުށްވެރިކޮށް ވާހަކަދައްކަވާފައެވެ.\nPrevious އިހުމާލުން ކުދިންތަކެއް މަރުވި ކަމަށް ތުހުމަތު ކޮށްފައި ވަނިކޮށް ނަޝީދު ތެލެސީމިއާ ސެންޓަރަށް!\nNext މޫސުން ގޯސްވެއްޖެ، ކަނޑުދަތުރު ކުރުމުގައި ސަމާލުވޭ!


Portal medhuverikoh contract thakah hushahalhan angaifi | Wathan.mv ޕޯޓަލް މެދުވެރިކޮށް ޕީއެސްއައިޕީ ކޮންޓްރެކްޓުތަކަށް ހުށަހަޅަން އަންގައިފި | Wathan.mv\nޕޯޓަލް މެދުވެރިކޮށް ޕީއެސްއައިޕީ ކޮންޓްރެކްޓުތަކަށް ހުށަހަޅަން އަންގައިފި\nދައުލަތުގެ އިދާރާތަކުން ހުށަހަޅާ ޕީއެސްއައިޕީ މަޝްރޫއުތައް ޕީއެސްއައިޕީ ޕޯޓަލް މެދުވެރިކޮށް ހުށަހެޅުމަށް އަންގައިފިއެވެ.\nފިނޭންސް މިނިސްޓްރީ އިން އިއްޔެ ނެރުނު މާލިއްޔަތާ ގުޅޭ ސާކިޔުލާގައި ބުނީ ދައުލަތުގެ އިދާރާތަކުން ހިންގާ ޕީއެސްއައިޕީ މަޝްރޫއުތަކުގެ ފައިނޭންޝަލް މޮނީޓަރިންގެ މަސައްކަތްތައް ކުރިއަށްގެންދިޔުމަށް ޕޯޓަލްއެއް އުފައްދާފައިވާ ކަމަށެވެ.\nދައުލަތުގެ ބަޖެޓުން ހަރަދުކޮށްގެން ކުރިއަށްގެންދާ ޕީއެސްއައިޕީ މަޝްރޫއުތަކާއި އެނޫންވެސް ގޮތްގިތުން ދައުލަތާއެކު ކޮންޓްރެކްތު ހަދައިގެން އެކިފަރާތްތަކުން ކުރިއަށްގެންދާ މަސައްކަތްތަކުގެ ކޮންޓްރެކްޓުތަކުގެ މައުލޫމާތު މި ޕޯޓަލް މެދުވެރިކޮށް އެޅުމަށް އިދާރާތަކަށް ވަނީ އަންގައިފައެވެ.\nއެގޮތުން ދައުލަތާއެކު ކޮންޓްރެކްތު ކުރެވިގެން ކުރިއަށްގެންދާ އެންމެހާ މަސައްކަތްތަކުގެ ކޮންޓްރެކްޓުތަކުގެ މައުލޫމާތުތައް މިމަހުގެ ނިޔަަލަށް bandeyri.egov.mv އަށް އެޅުމަށް އެ ސާކިޔުލާގަިއ ވަނީ އެދިފައެވެ.\nއަދި މިމަހުގެ 31ގެ ފަހުން ފައިސާ ދޫލުރާނީ ޕޯޓަލް މެދުވެރިކޮށް މައުލޫމާތު ހުށަހަޅާ ފަރާތްތަކަށް އެކަނިކަމަށްވެސް އެ ސާކިޔުލާގައި ވަނީ ބުނެފައެވެ.


Fisheries Minister Zaha aai suvaalu kurehvun maadhamaage jalsaagai – Iru\nމަސްވެރިކަމުގެ ދާއިރާ ކުރިއެރުވުމަށް ސަރުކާރުން ވެފައިވާ ވައުދުތައް ނުފުއްދަވާކަމަށް ވިދާޅުވެ ކާށިދޫ ދާއިރާގެ މެންބަރު އަބްދުﷲ ޖާބިރު، ފިޝަރީޒް މިނިސްޓަރ ޒަހާ ވަޙީދާއި ސުވާލުކުރެއްވުން މާދަމާ ބާއްވާ ރައްޔިތުންގެ މަޖިލިސް ޖަލްސާއަށް އެޖެންޑާކޮށްފިއެވެ.\nމާދަމާ ބާއްވާ ރައްޔިތުންގެ މަޖިލީހުގެ މިއަހަރުގެ3ވަނަ ދައުރުގެ4ވަނަ ޖަލްސާގައި ވަޒީރުންނާއި ސުވާލުކުރުމުގެ ބައިގައި އެޖެންޑާކޮށްފައި ވަނީ، ކާށިދޫ ދާއިރާގެ މެންބަރު ޢަބްދުﷲ ޖާބިރު، މިނިސްޓަރ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ އަލްފާޟިލާ ޒަހާ ވަޙީދާއި ކުރައްވާ ސުވާލެވެ.\nމެންބަރު ޖާބިރުގެ ސުވާލުގައި، ދިވެހި ސަރުކާރުން ޗައިނާ އާއި އެކު ހަދާފައިވާ ފްރީ ޓްރޭޑް އެގްރިމެންޓްގެ ދަށުން، ދިވެހި މަސްވެރިންނަށް ލިބެންޖެހޭ މަންފާތައް ހިފަހައްޓައި، މަސްވެރިކަމުގެ ދޮރުތައް ބަންދުކޮށްފައިވާ ކަމަށް ތުހުމަތުކުރައްވައި، ސަރުކާރުން މަސްވެރިންނަށް ވެފައިވާ ވައުދުތައް ނުފުއްދައި މަސްވެރިން މަގުމަތިކޮށް ނިކަމެތި ކުރަމުންދާކަމަށާއި، މަސްވެރިންނަށް ވެފައިވާ ވައުދުތައް ނުފުއްދަވާކަމަށް ވިދާޅުވެ އެކަމުގެ ސަބަބާއި ބެހޭގޮތުން ވަނީ ސުވާލު ކުރެއްވުމަށް ހުށައަޅުއްވާފައެވެ.\nއެފްއާރުއެސްގެ ކޮމަޑާންޓްގެ މަޤާމަށް ބޭފުޅަކު އައްޔަން ކުރައްވައިފި


Raajjeyge Kan'duge Sarahahdhun Lanka ge Refugee Boat eh Athulaigenfi ރާއްޖޭގެ ކަނޑުގެ ސަރަހައްދުން ލަންކާގެ ރެފިއުޖީ ބޯޓެއް އަތުލައިގެންފި – Huvadhoo News Raajjeyge Kan'duge Sarahahdhun Lanka ge Refugee Boat eh Athulaigenfi Huvadhoo News\nރާއްޖޭގެ ކަނޑުގެ ސަރަހައްދުން ލަންކާގެ ރެފިއުޖީ ބޯޓެއް އަތުލައިގެންފި\nއިންޑިއާގެ ޓެމިލްނާޑުގެ ރެފިއުޖީ ކޭމްޕްތަކުން ފިލައިގެން، ރާއްޖޭގެ ކަނޑުގެ ސަރަހައްދަށް ވަދެ އުޅުނު ސްރީލަންކާގެ ރެފިއުޖީން އަތުލައިގެންފިއެވެ.\nއިންޑިޔާގެ މީޑިޔާތަކުން ހާމަކުރާ ގޮތުގައި އެމީހުން ފިލައިގެން ދިޔައީ އިއްޔެގެ ވަގުތެއްގައި ކަމަށާއި ރެފިއުޖީ ކޭމްޕްތަކުން ފިލައިގެން ދިޔަ 85 މީހުންގެ ތެރެއިން 59 މީހުންނަކީ ލަންކާގެ މީހުން ކަމަށެވެ. ފިލައިގެންދިޔަ މީހުން ދަތުރުކުރަމުންދިޔަ ފެރީގެ އިންޖީނު ހުއްޓުނީ ރާއްޖެ އާއި މޮރިޝަސް ދެމެދަށް ކަމަށާއި އެމީހުން ދަތުރުކުރަމުންދިޔައީ ސައުތް އެފްރިކާއާ ދިމާލަށް ކެނެޑާއަށް ކަމަށް ރިޕޯޓްތަކުގައި ބުނެފައިވެއެވެ.\nއެމީހުން އަތުލައިގަތުމަށްފަހު ޑިއަގޯ ގާސިޔާގައި ހަރަކާތްތެރިވާ އެމެރިކާ ސިފައިން ވަނީ އެމީހުން ރާއްޖެ ސިފައިންނާއި ހަވާލުކޮށްފައެވެ. ރާއްޖޭގެ ސިފައިންނާއި ހަވާލާދީ އިންޑިޔާގެ މީޑީޔާތަކުގައި ބުނެފައިވަނީ އެތަނުން ބައެއް މީހުންގެ އަތުގައި ސައްޚަ ޕާސްޕޯޓެއްވެސް ނެތް ކަމަށާއި އަތުލައިގަނެވުނު މީހުންގެ މައުލޫމާތު ދިވެހި ސަރުކާރުން، ޓެމިލްނާޑުގެ ކަމާ ބެހޭ ފަރާތްތަކާއި އަދި ލަންކާގެ ސަރުކާރާ ހިއްސާކޮށްފައިވާ ކަމަށެވެ.\nއިންޑިޔާ ފުލުހުންނާއި ހަވާލާދީ މީޑީޔާއިން ހާމަކޮށްފައިވާ ގޮތުގައި އެ ގައުމުގެ 108 ކޭމްޕެއްގައި ލަންކާގެ 68 ހާހަށްވުރެ ގިނަ ލަންކާ ރެފިއުޖީން ތިބިކަމަށާއި ލަންކާ މީހުން ކެރެލާއަށް ގޮސް 50 ލައްކަ އިންޑިއާ ރުޕީސްއަށް ބޯޓެއް ގަނެފައިވާ ކަމަށެވެ. މީގެ އިތުރުން ލަންކާގެ މީހުން ބޯޓެއް ގަންނަން ކެރެލާއަށް ދިޔައީ މިދިޔަ މަހުގައި ފިލައިގެން ކަމަށް އިންޑީޔާ ސިފައިން ވަނީ ވިދާޅުވެފައެވެ.


Aduaruvanee PPM Ge Membarun JP Aa Gulhidhaane Kamuge Birah: Qasim - vNews.mv\nއަޑުއަރުވަނީ ޕީޕީއެމްގެ މެންބަރުން ޖޭޕީއާ ގުޅިދާނެކަމުގެ ބިރަށް: ގާސިމް\nޝިފްޒާ މުޞްޠަފާ Male' | 04 December 2019, 00:01\nރައީސް ޔާމީންގެ ހުކުމާއި ޖުމްހޫރީ ޕާޓީގެ ލީޑަރާ ގުޅުވައިގެން ދައްކާ ވާހަކައަކީ ރައީސް ޔާމީން ނެތުމުން ޕީޕީއެމްގެ މެންބަރުން ޖޭޕީއާ ގުޅިދާނެތީ އެކަމުގެ ބިރަށްޓަކައި އަރުވާ އަޑުތަކެއް ކަމަށް ޖުމްހޫރީ ޕާޓީގެ ލީޑަރު ގާސިމް އިބްރާހީމް ވިދާޅުވެއްޖެއެވެ.\nއެމަނިކުފާނު މިހެން ވިދާޅުވީ ޖުމްހޫރީ ޕާޓީއަށް މެންބަރުން އިތުރުކުރުމަށް ހިންގާ ސިލްސިލާ ހަރަކާތުގެ ތެރެއިން މިރޭ ބޭއްވި ޖަލްސާގައެވެ.\nގާސިމް އިބްރާހީމް ވިދާޅުވީ ޖުމްހޫރީ ޕާޓީއަށް މީހުން ވެއްދުމަށް، އެކަމަށް ދައުވަތު ދިނުމަށް ބާއްވާ ސިލްސިލާ ހަރަކާތް ވަރަށް ކާމިޔާބު ކަމަށެވެ. އެކަމުގެ އަސަރާއި ޖަޒުބާތުގައި މީހުން އުޅޭނެ ކަމަށާއި އިބްރަތްތަކުން ފިލާވަޅު ހާސިލްކުރަންޖެހޭ ކަމަށެވެ. އެބަޔަކަށް ރަގަޅު ގޮތް ހޯދުމަށް ވިސްނުންތެރިކަމާއެކު މަސައްކަތް ކުރަން ޖެހޭ ކަމަށް ގާސިމް ވިދާޅުވިއެވެ.\nއެމަނިކުފާނު ވިދާޅުވީ ރާއްޖެއަށް ޑިމޮކްރެސީ ތައާރަފުވެ، ސިޔާސީ ކަންކަމުގައި ވާދަކުރުމުގެ ފުރުސަތު ލިބުމުން އޭގެ ކުރިން ވިސްނަމުންދިޔަ ވިސްނުންތައް ދޫކޮށް، ރައްޔިތުން ފުރުސަތުތަކުގެ ބޭނުންހިފަން ފަށާފައިވާ ކަމަށެވެ. އިއްޔެއާއި އިހައްދުވަހު ހުރި ފިކުރާއި ނަޒަރިއްޔާތު ބަދަލުވެ، އާރޯޝަނީކަމެއް ރައްޔިތުންނަށް ލިބިފައިވާ ކަމަށެވެ. ޑިމޮކްރެސީއާއެކު ރައްޔިތުންނާއި ގައުމަށް ބޮޑެތި ކުރިއެރުންތަކެއް ލިބިފައިވާ ކަމަށެވެ. ނަމަވެސް ކަމެއްގެ ހެޔޮ ނަތީޖާއާ ގުޅިގެން އަބަދުވެސް ހުސް ރަގަޅު އަންނާނެ ކަމަށް ބަލައިގެން ނުވާނެ ކަމަށެވެ. ކޮންމެ ރަގަޅަކާ ގުޅިގެން ނުބައިވެސް އަންނާނެ ކަމަށާއި އެއީ ދުނިޔޭގެ އާދަ ކަމަށް ވިދާޅުވިއެވެ.\nމިއަދު އަޅުގަނޑުމެން މިކުރާ މަސައްކަތުގެ ނަތީޖާ ފެންނައިރު އޭގެ ތެރޭގައި ފޮނި މޭވާއާއި އަދި ފޮނި ނޫން މޭވާވެސް އަންނާނެ. އަޅުގަނޑުމެން އަޑުއަހަން ބޭނުންވާ އަޑާއި އަޑުއަހާހިތްނުވާ ކަހަލަ އަޑުތައް ވެސް އަންނާނެ. އަދި އަޅުގަނޑުމެން ބޭނުންނުވާ މަންޒަރުތައް ވެސް ފެންނާނެ، ކަންތައްތައް ވެސް ދިމާވާނެ. މިކަންކަމަށް އަޅުގަނޑުމެން ވިސްނައި ކުރިއަށްދާނެ ކަނޑައަޅާފައިވާ އަޒުމާއެކު ކުރަންޖެހޭ މަސައްކަތް ކުރަންޖެހޭނެ.\nގާސިމް އިބްރާހީމް ވަނީ ރައީސް ޔާމީންގެ މައްޗަށް ކޯޓުން އިއްވި ހުކުމާއި އެމަނިކުފާނާ ގުޅުވައިގެން ދެކެވޭ ވާހަކަތަކަށް ވެސް ރައްދުދެއްވާފައެވެ. ގާސިމް ވިދާޅުވީ ފަނޑިޔާރުގޭގައި ހުކުމްކުރައްވަން އިންނެވީ އެމަނިކުފާނު ނޫން ކަމަށާއި ރާއްޖޭގެ ރައީސުލްޖުމްހޫރިއްޔާ ކަމުގައި ހުންނެވީ ވެސް އެމަނިކުފާނު ނޫން ކަމަށާއި އަދި ރައްޔިތުންގެ މަޖިލީހުގެ ރައީސަކަށް ހުންނެވީ ވެސް އެމަނިކުފާނު ނޫން ކަމަށެވެ. އެމަނިކުފާނު ރައްޔިތުންގެ މަޖިލީހުގެ ރައީސަކަށް ހުންނަވަނިކޮށް ރައީސް ޔާމީން ޝަރީއަތް ނިމެންދެން ޖަލަށްލުމުން އެކަމާ ކަންބޮޑުވުން ފާޅުކުރައްވައި އިންސާފުން ކަންކުރުމަށް ގޮވާލެއްވި ކަމަށެވެ. އަދި އެގޮތަށް ރައީސުލްޖުމްހޫރިއްޔާ ވެސް ކަންތައްތައް ކުރައްވައި ރައީސް ޔާމީން ގެއަށް ވެސް ބަދަލުކުރެވުނު ކަމަށެވެ.\nއެދުވަހު ހެޔޮހިތުން އަޅުގަނޑު ބުނިބުނުން، އަޅުގަނޑު ގަބޫލުކޮށްގެން ހުރީ ރައީސުލްޖުމްހޫރިއްޔާ އެކަން ރަގަޅަށް ކޮށްދެއްވި ކަމަށް. މިއަދު އަޅުގަނޑަށް ކޮން ހައިސިއްޔަތެއްތޯ އޮތީ އެހެން ބުނަން. އަދި އެހެން ނޫނަސް އެމަނިކުފާނު ގޭގައި ހުންނަވައިގެން ޝަރީއަތް ކުރައްވައި މިނިވަންކަމާއެކު ދަތުރުފަތުރުކުރައްވައި، ރާއްޖެއިން ބޭރަށް ފުރާވަޑައިގެންނެވުން ނޫން ހުރިހާ ކަމެއް ކުރެއްވުމުގެ ފުރުސަތު އޮވެގެން ފަސް ފަނޑިޔާރުންގެ ބެންޗަކުން އިއްތިފާގުން ނިންމި ނިންމުމެއް. އެއީ އަޅުގަނޑު ކުރި ކަމެއްތޯ، އަޅުގަނޑުތޯ އެތާ އިނީ.\nޖޭޕީގެ ލީޑަރު ވިދާޅުވީ އެމަނިކުފާނުގެ ތިމާގެ ނުވަތަ ދަންނަ މީހަކު ވެސް ރައީސް ޔާމީންގެ ޝަރީއަތް ކުރެއްވި ފަނޑިޔާރުންގެ ބެންޗުގައި ނެތް ކަމަށެވެ. ރައީސް ޔާމީންގެ މައްޗަށް ކްރިމިނަލް ކޯޓުން އިއްވާފައިވާ ހުކުމުގެ އިސްތިއުނާފުގެ މަރުހަލާ ވެސް އަދި ކުރިއަށް އެބައޮތްކަން ގާސިމް ފާހަގަކުރެއްވިއެވެ. އެހެންކަމުން އެމަނިކުފާނަށް އަމާޒުކޮށް އެފަދަ ވާހަކަތަކެއް ދައްކަމުންދަނީ ކީއްވެކަން އެންމެނަށް ވެސް އެނގޭ ކަމަށާއި އެއީ އެބޭފުޅުން ވިސްނާގޮތުގައި ރައީސް ޔާމީން ނެތުމުން ޕީޕީއެމްގެ މެންބަރުން ޖޭޕީއާ ގުޅިދާނެތީ އެކަމުގެ ބިރަށްޓަކައި އަރުވާ އަޑުތަކެއް ކަމަށެވެ.\nގާސިމް ވިދާޅުވީ އަބަދުވެސް ކަންވަމުންދާ ގޮތް ރައްޔިތުންނަށް އެގޭ ކަމަށާއި ރައްޔިތުން އަމިއްލައަށް ގޮތް ނިންމާނެ ކަމަށެވެ. އަދި ރައްޔިތުންގެ ނިންމުމަށް ފާޑުކިޔާނެ ގޮތެއް ނޯންނާނެ ކަމަށެވެ. ގާސިމް ވިދާޅުވީ ޖޭޕީން ކުރާ މަސައްކަތަކީ އިސްލާމްދީނާއި ގައުމާއި ރައްޔިތުންގެ ކުރިއެރުމަށް ކުރާ މަސައްކަތެއް ކަމަށެވެ. އެހެންކަމުން އެ ޕާޓީ ބޮޑުކުރުމަށް ކުރާ މަސައްކަތުގައި ހުރިހާ ފަންތިއެއްގެ ހުރިހާ އުމުރެއްގެ މީހުން ވެސް ބައިވެރިވުމަށް ގޮވާލެއްވިއެވެ.\nއަބުދުﷲ ޔާމީން ޖުމްހޫރީ ޕާޓީ ސިޔާސީ ޤާސިމް އިބްރާހިމް


01 Dose Dheegen Covid In Salaamaiyvaane Johnson & Johnson Ge Vaccine Ah Huhdhadheefi - Vaguthu\nކޮވިޑް-19 އިން ސަލާމަތްވުމަށް އެމެރިކާގެ ޖޯންސަން އެންޑް ޖޯންސަން އިން އުފެއްދި ވެކްސިން ކުއްލި ހާލަތުގައި ބޭނުން ކުރުމުގެ ހުއްދަ އެމެރިކާގެ އެފްޑީއޭ އިން ދީފިއެވެ. ޖޯންސަން އެންޑް ޖޯންސަންގެ ވެކްސިނަކީ ކޮވިޑުން ދިފާއުވުމަށް އެންމެ ޑޯޒެއް ދޭން ޖެހޭ ވެކްސިނެކެވެ.\nޖޯންސަން އެންޑް ޖޯންސަންގެ ވެކްސިނަށް ހުއްދަ ދިނުމަށް އެފްޑީއޭގެ ޕެނަލްގައި ނެގި ވޯޓްގައި 22 ސައިންސްވެރިން ވެސް ވޯޓް ދިނީ ވެކްސިން ބޭނުން ކުރުމުގެ ހުއްދަ ދިނުމަށެވެ. ވެކްސިން ބޭނުން ކުރުމުގެ ހުއްދަ ނުދޭން އެއްވެސް ސައިންސްވެރިޔަކު ވޯޓެއް ނުދެއެވެ.\nޖޯންސަން އެންޑް ޖޯންސަން އިން އުފެއްދި ވެކްސިން ދިނުމުގެ ކޮވިޑް ޖެހިގެން ހާލު ސީރިއަސްވުމުގެ ފުރުސަތު %100 ކުޑަކޮށްދޭ ކަމަށް ތަހްލީލްތަކުން ދައްކައެވެ. އެހެންކަމުން މިވެކްސިން ދީފައިވާ މީހަކު ކޮވިޑް ޖެހިގެން މަރުވުމުގެ އެއްވެސް ފުރުސަތެއް ނެތް ކަމަށް ތަހްލީލްތަކުން ދައްކައެވެ. އަދި ބަލި ޖެހުމުގެ ފުރުސަތު %85 ކުޑަކޮށްދެއެވެ.\nޖޯންސަން އެންޑް ޖޯންސަން އިން އުއްމީދު ކުރަނީ ޖޫން މަހާއި ހަމައަށް ދާއިރު 100 މިލިއަން ޑޯޒްގެ ވެކްސިން އެކުންފުންޏަށް އުފެއްދޭނެ ކަމަށެވެ. ނަމަވެސް މިހާރު އެކުންފުންޏަށް ފޯރުކޮށްދެވެން އޮތީ ހަތަރު ވަރަކަށް މިލިއަން ޑޯޒްގެ ވެކްސިނެވެ. އޭގެ ތެރެއިން އަށްލައްކަ ޑޯޒް ދޭނީ ސީދާ ބޭސްފިހާރަތަކަށެވެ. 70000 ކޮމިއުނިޓީ ސެންޓަރުތަކަށް އަދި 90000 ޑޯޒް ފެޑްރަލް ހެލްތު ސެންޓަރުތަކަށް ދިނުމަށް ވަނީ ހަމަޖެހިފައެވެ.\nއެންމެ ޑޯޒެއް ދީގެން ބަލިން ރައްކާތެރިވެވޭނެ ވެކްސިނެއް އުފެއްދުމަކީ ލިބުނު ވަރަށް ބޮޑު ކާމިޔާބެކެވެ. އަދި މިއީ ބަލި ކޮންޓްރޯލް ކުރުމަށް ކުރަމުން އަންނަ މަސައްކަތައް ލިބޭނެ ވަރަށް ބޮޑު ކުރިއެރުމެއް ކަމަށް ސިއްހީ ދާއިރާގެ ތަޖުރިބާކާރުން ގަބޫލު ކުރެއެވެ.


MDN ah Raees saharoaverieh nuvey: Qasim - vNews.mv\nޖުމްހޫރީ ޕާޓީން މިރޭ ބޭއްވި ޖަލްސާގައި ޕާޓީގެ ލީޑަރު ގާސިމް އިބްރާހީމް ވާހަކަފުޅު ދައްކަވަނީ -- ފޮޓޯ: ވީނިއުސް (އަހުމަދު ޝުރާއު)\nއެމްޑީއެންއަށް ރައީސް ސަހަރޯވެރިއެއް ނުވޭ: ގާސިމް\nޝިފްޒާ މުޞްޠަފާ Male' | 23 October 2019, 23:59\nމޯލްޑިވިއަން ޑިމޮކްރެސީ ނެޓްވޯކް (އެމްޑީއެން) އަށް ސަހަރޯވެރިވެގެން ރައީސުލްޖުމްހޫރިއްޔާ ނޫޅުއްވާ ކަމަށާއި ދީނަށް ފުރައްސާރަ ކުރި މީހުންނަށް ހައްގު އަދަބު ލިބޭނެ ކަމަށް ޖުމްހޫރީ ޕާޓީގެ ލީޑަރު ގާސިމް އިބްރާހީމް ވިދާޅުވެއްޖެއެވެ.\nސަރުކާރު ކޯލިޝަނުގައި ހިމެނޭ ޖުމްހޫރީ ޕާޓީގެ ލީޑަރު އަދި ރައްޔިތުންގެ މަޖިލީހުގެ މާމިގިލި ދާއިރާގެ މެންބަރު ގާސިމް އިބްރާހީމް މިހެން ވިދާޅުވީ ޖޭޕީއަށް އައު މެންބަރުންތަކެއް ސޮއިކުރުމަށް މިރޭ ކުނޫޒުގައި ބޭއްވި ޖަލްސާގައި ދެއްކެވި ވާހަކަފުޅުގައެވެ.\nޖުމްހޫރީ ޕާޓީން މިރޭ ބޭއްވި ޖަލްސާގެ ތެރެއިން -- ފޮޓޯ: ވީނިއުސް (އަހުމަދު ޝުރާއު)\nގާސިމް ވިދާޅުވީ ޝާއިއުކޮށްލާ ރިޕޯޓަކުން ރާއްޖޭގައި އޮތް އިސްލާމްވަންތަކަން ނައްތައިނުލެވޭނެ ކަމަށެވެ. އެމްޑީއެންގެ ރިޕޯޓަކީ ޑިމޮކްރެސީ ނެޓްވޯކުގެ ތެރެއިން ޑިމޮކްރެސީއޭ ބުނެ ވާހަކަދައްކަމުންދާއިރު، ޑިމޮކްރެސީއަށް ވެސް ލިބިގެންދާ ހުތުރެއް ކަމަށެވެ. ޑިމޮކްރެސީއަކީ އެބަޔަކު ގަބޫލުކުރާ ހަމަތައް ބަދަލުކުރުން ނޫން ކަަމަށާއި ރާއްޖެއިން އިސްލާމްދީން ފޮހެނުލެވޭނެ ކަމަށް ގާސިމް ވިދާޅުވިއެވެ.\nއެމަނިކުފާނު ވިދާޅުވީ ގައުމު ފަސާދަކުރަން ޖާގަނުދެވޭނެ ކަމަށާއި ރައްޔިތުން އެ ޖާގަ ނުދޭނެ ކަމަށެވެ. ރާއްޖޭގެ އިގުތިސާދާއި އިޖުތިމާއީ އަދާލަތު ފުނޑުފުނޑުކޮށްލައި، އެއްބައިވަންތަކަން ނަގާލަން ބަޔަކު އުޅުނަސް އެކަން ނުވާނެ ކަމަށެވެ. އަދި ދިވެހި ރައްޔިތުންގެ އަގީދާއާ ވެސް ކުޅެނުލެވޭނެ ކަމަށެވެ.\nގާސިމް ވިދާޅުވީ އިސްލާމްދީނާއި ކީރިތި ޤުރުއާނާއި ރަސޫލާގެ ހަދީސްފުޅަށް ޖޯކުޖަހައި ކުޑައިމީސްކޮށް ހިތުމަށް ޖުމްހޫރީ ޕާޓީގެ ތެރެއިން އެއްވެސް ފުރުސަތެއް ނުލިބޭނެ ކަަމަށެވެ. އަދި ގައުމުގެ މަސްލަހަތާއި އަމާންކަން ދެމެހެއްޓުމަށް ޖުމްހޫރީ ޕާޓީން ކުރާ މަސައްކަތުގައި ބައިވެރިވުމަށް ރާއްޖޭގެ ރައްޔިތުންނަށް ގޮވާލެއްވިއެވެ.\nމިދިވެހިރާއްޖޭގައި ހުވައެއް ކޮށްގެން އެއްވެސް ވަޒީފާއެއްގައި ހުރި ކޮންމެ މީހަކު، އެއީ ކޮންމެ ދިމާއެއްގެ ކޮންމެ މުއައްސަސާއެއްގެ ބޭފުޅެއް ކަމުގައި ވިޔަސް، އިއްޒަތެއް ލިބިގެންވާ، ޝަރަފެއް ލިބިގެންވާ ކޮންމެ ބޭފުޅަކު ކޮންމެ މަގާމެއްގައި ހުރި ކަމުގައި ވިޔަސް ވެސް، ﷲ ގަންދީ ހުވާކޮށްގެން ހުންނާނީ އިސްލާމްދީނާއި ދިވެހިރާއްޖޭގެ ގާނޫނުއަސާސީއަށް ހުރުމަތްތެރިކޮށް ހިތުމަށާއި އިޚުލާސްތެރިކަމާއެކު މިކަންކަން އަދާކުރުންމަތީ ދެމިތިބުމަށް. މިނޫން ނޫންގޮތަކަށް ހުވާކޮށްގެން ހުރި ހަމަ އެކަކު ވެސް ނުހުންނާނެ.\nޖޭޕިގެ ލީޑަރު ގާސިމް އިބްރާހީމް\nގާސިމް ވިދާޅުވީ ދިވެހި ރައްޔިތުންގެ އަގީދާގެ ވަރުގަދަކަން ކުރިއަށް އޮތް ދުވަސްތަކުގައި ވެސް ދާނީ ސާބިތުވެގެން ކަމަށާއި އެކަންކަން ކުޅޭ ކުޅިވަރަކަށް، ޖޯކަކަށް ނުހެދުމަށް ގޮވާލައްވާ ކަމަށެވެ. އެމްޑީއެން މައްސަލައިގައި ސަރުކާރުން ފިޔަވަޅު ނާޅާ ނުތިބޭނެ ކަމަށާއި ގާނޫނުން ލާޒިމުކޮށްފައިވާ ކަންކަން މުއައްސަސާތަކުން ކުރާނެ ކަމަށް ވެސް ވިދާޅުވިއެވެ.\nދިވެހި ސަރުކާރުން އެކަމަށް ފުރިހަމައަށް ފިޔަވަޅު އަޅުއްވާނެ. ކުޑަތަންކޮޅެއް ލަސްވެގެންދާ ދިއުމަކީ އަދުލާއި އިންސާފުގެ ތެރެއިން ކަންތައް ކުރެއްވުމަށްޓަކައި ވެރިކަމާ ހަވާލުވެވަޑައިގެން ހުންނެވި ރައީސުލްޖުމްހޫރިއްޔާގެ އިރުޝާދާއި ލަފާފުޅުގެ މަތިން ކަމަށް ވެސް ވެދާނެ. އަޅުގަނޑަށް ކަށަވަރު އެމަނިކުފާނު އެކަން އެކުރައްވަނީ ބަޔަކާމެދު ސަހަރޯވެރިވެގެން ނޫންކަން.\nގާސިމް ވިދާޅުވީ އެމްޑީއެންގެ އަޑުއައްސަވައިގެން އެމީހުންނަށް ސަހަރޯވެރިވެގެން ރައީސުލްޖުމްހޫރިއްޔާ ނޫޅުއްވާ ކަމަށެވެ. ރައްޔިތުންގެ މަޖިލީހުގެ މެންބަރުން ވިޔަސް، ފުލުހުންނާއި ސިފައިން ވިޔަސް ގާނޫނީ ވާޖިބު އަދާނުކޮށް ނުތިބޭނެ ކަމަށެވެ. އެމްޑީއެން އުވާލުމަކުން އަދި މި މައްސަލަ ނުނިމޭ ކަމަށާއި އެކަން ކުރި މީހުންނަށް ފިޔަވަޅު އެޅެންޖެހޭ ކަމަށް ވެސް ވިދާޅުވިއެވެ. އެގޮތުން ރިޕޯޓުގެ މަސައްކަތް ކުރި މީހުން ކޮންމެ ތާކު ތިއްބަސް، އެމީހުން ދޫކޮށްނުލާނެ ކަމަށާއި ހައްގު އަދަބު ލިބޭނެ ކަމަށް ވިދާޅުވިއެވެ.\nޖުމްހޫރީ ޕާޓީ އެމްޑީއެން ސިޔާސީ ޤާސިމް އިބްރާހިމް


20 އަހަރާއި 40 އަހަރުގެ ޕެންޝަން ނުވަތަ އެކްރޫޑް ޕެންޝަން ޙައްޤު އިޚްތިޔާރު ކުރުމަށް އެދޭފޯމެ 31 އޯގަސްޓް 2010 ގެ ކުރިން މި އޮފީހަށް ހުށަހެޅުމާއިބެހޭ\nފުރަތަމަ ސަފްޙާ\tއަސާސީ ޕެންޝަން\tސުވާލާއި ޖަވާބް\tރިޓަޔަރމަންޓް ޕެންޝަން\tސުވާލާއި ޖަވާބް\tޑައުންލޯޑް\tއެޕްލިކޭޝަން ފޯމް\tޤާނޫނާއި ޤަވާއިދުތައް\tރެފަރެންސް\tއެހެނިހެން\tއަހަރީ ރިޕޯޓް\tފޮންޓް\tޕެންޝަން އެޑްމިނިސްޓްރޭޝަން އޮފީސް\tއަޅުގަނޑުމެންނާއި ގުޅުއްވާ\tބޯޑް އޮފް ޑައިރެކްޓާރސް\tއޮނިގަނޑު\tސީނިއާރ އެގްޒެކްޓިވްސް\tމީޑިޔާ\tސާރކިއުލާރ\tއިޢުލާން\tޙަބަރު\tޕަބްލިކޭޝަންސް\tEnglish\tމީޑިޔާ\n20 އަހަރާއި 40 އަހަރުގެ ޕެންޝަން ނުވަތަ އެކްރޫޑް ޕެންޝަން ޙައްޤު އިޚްތިޔާރު ކުރުމަށް އެދޭފޯމެ 31 އޯގަސްޓް 2010 ގެ ކުރިން މި އޮފީހަށް ހުށަހެޅުމާއިބެހޭ\tMonday, 02 August 2010 14:37\tޕެންޝަނާބެހޭ ޤާނޫނުގައިވާ ގޮތުގެ މަތިން ލިބިދޭންޖެހޭ އެކްރޫޑް ޕެންޝަން ޙައްގުތައް ލިބިދިނުމުގައި، އެފަރާތަކަށް ލިބެމުންދާ ޕެންޝަނެއް ނުވަތަ އެކްރޫޑް ޕެންޝަން ޙައްޤު އިޚްތިޔާރު ކުރުމުގެ ފުރުޞަތު ލިބިދިނުމުގެ ގޮތުން މިކަމަށްޓަކާ ފުރިހަމަކުރަންޖެހޭ ފޯމު މިއޮފީހުން އެވަނީ 20 އަހަރާއި 40 އަހަރުގެ ޕެންޝަން ލިބެމުންދާ ފަރާތްތަކަށް ޕޯސްޓުގެ ޒަރީޢާއިން ވަނީ ފޮނުވާފައެވެ. މިގޮތުން ޕޯސްޓްގެ ޒަރީޢާއިން މިފޯމު ފޮނުވިފައިވަނީ މިހާރު އުޅުއްވާ އެޑްރެސް މިއޮފީހަށް ހުށަހަޅުއްވާފައިވާ ފަރާތްތަކުގެ އެ އެޑްރެހަށާއި އަދި އެނޫން ފަރާތްތަކުގެ ދާއިމީ އެޑްރެހަށެވެ.\nއެހެންނަމަވެސް ޕެންޝަނާބެހޭ ގާނޫނުގައިވާ ގޮތުގެ މަތިން އެކްރޫޑް ޕެންޝަން ޙައްޤު ލިބިދޭންޖެހޭ އަދި 20 އަހަރާއި 40 އަހަރުގެ ޕެންޝަންވެސް ލިބެމުންދާ ފަރާތްތަކުގެ ތެރެއިން ގިނަފަރާތްތަކެއްގެ ސިޓީފަދަތަކެތި ފޮނުވާނެ އެޑްރެސް މިއޮފީހަށް ލިބިފައިނެތުމާއި، އަދި ބައެއް ފަރާތްތަކުގެ ދާއިމީ އެޑްރެސް މާލޭ ދަފްތަރުގެ ނަމުގައި އޮތުމާއިއެކު އިސްވެދެންނެވުނު ފޯމު ބައެއް ފަރާތްތަކަށް ފޮނުވޭނެގޮތް ވަނީ ނުވެފައެވެ.\nވީމާ ދަންނަވަމެވެ. 31 ޖުލައި 2010ގެ ކުރިން މިދެންނެވި ފޯމު ޕޯސްޓްގެ ޒަރީޢާއިން ލިބިލައްވާފައިނުވާ، 1 މެއި 2010ގެ ފަހުން 65 އަހަރު ފުރޭ ފަރާތްތައް، ވީ އެންމެ އަވަސް ފުރުޞަތެއްގައި މިއޮފީހަށް ވަޑައިގެން ފޯމު ގެންދެވުން އެދެމެވެ. ފޯމު ބައްލަވާ ވަޑައިގަންނަވާއިރު ވަޑައިގަންނަވާ ފަރާތެއްގެ އައި.ޑީ ކާޑުގެ އަސްލު ގެންނެވުން އެދެމެވެ. އަދި 20 އަހަރާއި 40 އަހަރުގެ ޕެންޝަން ނުވަތަ އެކްރޫޑް ޙައްޤު އިޚުތިޔާރުކުރާ ފޯމު ލިބިލިެއްވުމަށްފަހު، އިޚްތިޔާރު ކުރައްވަން ބޭނުންފުޅުވާ ބައެއްގައި ފާހަގަ ޖައްސަވާ، ފޯމު ފުރިހަމަ ކުރެއްވުމަށްފަހު 31 އޯގަސްޓް 2010 ގެ ކުރިން މި އޮފީހަށް ހުށަހެޅުއްވުން އެދެމެވެ. އަދި ފޯމުގައިވާ ޚިދުމަތުގެ މުއްދަތު ނުވަތަ އަސާސީ މުސާރަ ރަނގަޅު ނޫންނަމަ މިފޯމުގެ ތިރީގައި އެކަމަށް ކަނޑައަޅާފައިވާ ގޮޅީގައި ފާހަގަ ޖެއްސެވުމަށްފަހު ވީހާވެސް އަވަސް މުއްދަތެއްގައި މިއޮފީހަށް ހުށަހެޅުއްވުމަށްވެސް ދަންނަވަމެވެ.\nވީމާ، އިސްވެދެންނެވުނު ފޯމު ލިބިލައްވަންޖެހޭ އެއްވެސް ފަރާތަކަށް މިހާތަނަށް ފޯމުލިބިލައްވާފައިނުވާނަމަ، ލަސްނުކުރައްވާ މިއޮފީހާ ގުޅުއްވައިގެން 31 އޮގަސްޓް 2010ގެ ކުރިން ފޯމު ފުރިހަމަ ކުރައްވާ ނިންމެވުން އެދެމެވެ.\n20 ޝަޢުބާން 1431\n01 އޮގަސްޓު 2010\tRFP Firewalls and Switches\tޓޫލްސް\nޤާނޫނާއި ޤަވާއިދުތައް\tމިވަގުތު6ބޭފުޅުން މި ވެބްސައިޓު އެބަ ބައްލަވާ!\tCopyright © 2010 Maldives Pension Administration Office


Rehendhi School Aa E School Ge Principal Ge Social Media Account Thah Hack Koffi\nރެހެނދި ސްކޫލާއި އެ ސްކޫލުގެ ޕްރިންސިޕަލްގެ ސޯޝަލް މީޑިއާ އެކައުންޓުތައް ހެކްކޮށްފި\nހުޅުމާލޭގައި ހުންނަ ރެހެނދި ސްކޫލާއި އެ ސްކޫލުގެ ޕްރިންސިޕަލްގެ ސޯޝަލް މީޑިއާ އެކައުންޓުތައް ހެކްކޮށްފިއެވެ.\nއެޑިއުކޭޝަން މިނިސްޓްރީން ކޮށްފައިވާ ޓްވީޓެއްގައި ބުނީ ރެހެނދި ސްކޫލުގެ ޓްވީޓާ އަދި ފޭސްބުކް އެކައުންޓުތައް ހެކްކޮށްފައިވާ ކަމަށެވެ. އަދި އެ ސްކޫލުގެ ޕްރިންސިޕަލްގެ ސޯޝަލް މީޑިއާ އެކައުންޓުތައްވެސް ހެކް ކޮށްފައިވާ ކަމަށް އެޑިއުކޭޝަނުން ބުނެއެވެ.\nއެ މިނިސްޓްރީން ބުނީ އެ މައްސަލަ މިހާރު ފުލުހުންނަށް ހުށަހަޅާފައިވާ ކަމަށެވެ. އަދި ސޯޝަލް މީޑިއާ ޕްލެޓު ފޯމު ކަމަށްވާ ފޭސްބުކާއި ޓްވީޓާ އަށްވެސް އެކަން އަންގާފައިވާ ކަމަށެވެ.\nPlease note that @RehendhiSchool's Twitter & Facebook accounts are hacked, along with the school's Principal @nazim53664663's social media accounts. The issue has been reported to @PoliceMv @Twitter & @Facebook.\n— Ministry of Education (@MoEdumv) June 5, 2020\nމިފަހަކަށް އައިސް ދައުލަތުގެ އެކި މުއައްސަސާތަކުގެ ސޯޝަލް މީޑިއާ އެކައުންޓުތައް އަންނަނީ ހެކް ކުރަމުންނެވެ. ދާދިފަހުން ޓޫރިޒަމް މިނިސްޓްރީގެ ޓްވީޓާ އެކައުންޓުވެސް ވަނީ ހެކް ކޮށްފައެވެ. އަދި ރާއްޖޭގެ ރަށެއްގެ ޓީޗަރެއްގެ ނަން މަތީގައި ފޭކް ޓްވީޓާ އެކައުންޓެއް ހަދައިގެން އުޅުނު މައްސަލައެއް ވެސް ދާދިފަހުން ވަނީ ފެންމަތިވެފައެވެ.


Member Waddeyge nuseedha bahuge hamalaaeh Member Bigey ah!\nމެންބަރު ވައްޑޭގެ ނުސީދާ ބަހުގެ ހަމަލާއެއް މެންބަރު ބިގޭއަށް\n- 1 week ago 1 - ފަހީމް\nރައްޔިތުންގެ މަޖިލީހުގެ ރައީސް، ރައީސް ނަޝީދަށް ދިން ހަމަލާއާއި ގުޅިގެން، އަލިފުށީ ދާއިރާގެ މެންބަރު މުޙައްމަދު ރަޝީދު ޙުސައިން (ބިގޭ) އަށް އުނގޫފާރު ދާއިރާގެ މަޖިލިސް މެންބަރު މުޙައްމަދު ވަޙީދު (ވައްޑޭ) ގެ ބަހުގެ ހަމަލާއެއް ދީފިއެވެ.\nރައީސް ނަޝީދަށް ދިން ހަމަލާއާއި ގުޅިގެން، އެމްޑީޕީގެ އެތެރޭގައި އުފެދިފައިވާ މައްސަލައާއި ގުޅިގެން، ރައީސް ނަޝީދުވެސް ބިގޭއަށް ބަހުގެ ހަމަލާތަކެއް ދީފައިވަނިކޮށް، މުޙައްމަދު ވަޙީދު ކުރެއްވި ޓްވީޓެއްގައި ވިދާޅުވީ، މިހާރުވެސް މިފެންނަނީ ރައީސް ނަޝީދުގެ ފުރާނައިގެ އަގަށްވުރެ، ޅިޔަނުންގެ އަބުރުފުޅުގެ އަގު މަތި ކުރާން އުޅޭ ތަން ކަމަށެވެ.\nއަދި ބޮމުގެ މައްސަލައިގައިވެސް ފެންނަނީ އެ މައްސަލަ ނުބަލާން ދައްކާ ކޮންމެ ބަހަނާއެއް ދިފާއު ކުރާން އުޅޭ ތަން ކަމަށެވެ.\nވައްޑޭގެ މިވާހަކަ ރައްދު ކުރައްވާފައިވަނީ ބިގޭއަށްކަން ސާފުވެއެވެ. ސަބަބަކީ، އެ މައްސަލަ އެންމެ އަޑިއާއި ހަމައަށް ބަލަން ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ބަހަނާ ދައްކަވާކަމަށް އެމްޑީޕީގެ މެންބަރުން ބުނަމުން ދަނިކޮށް، މުޙައްމަދު ވަޙީދުގެ ޓްވީޓްގައި ވަނީ، ޅިޔަނުންގެ އަބުރުފުޅުގެ އަގު މަތި ކުރާން އުޅޭ ކަމަށެވެ.\nރައީސް ޞާލިޙަކީ ބިގޭގެ ޅިޔަނެކެވެ.\nކަލޭ ވައްޑެ ހާދަހާ ހިފިނުހުރެގެންތިއުޅެނީ އިންޑިޔާއިންކިހާވަރެއްތަދިނީ ؟ މުޅިގައުމުގެރައްޔަތުން މިކޮވިޑުގާއެތައްބަކު މަރުވާއިރުވެސް ނުވާވަރުތަތިވަނީ؟؟ކޮބައިވެކްސިން؟؟


SunOnline: Euro Qualification gai rey ves bodethi match thakeh\nޔޫރޯ ކޮލިފައިންގައި ރޭ ވެސް ބޮޑެތި މެޗުތަކެއް\nޢަބްދުﷲ އައިމަން 08 Sep 2019, 11:33\nޔޫރޯ ކޮލިފިކޭޝަނުގައި ރޭ ކުޅުނު މެޗެއްގައި ހެރީ ކޭން ގޯލު ޖެހުމަށްފަހު -- ފޮޓޯ// ގާއީ އެޓިންކްސަން\nއަންނަ އަހަރު ޔޫރަޕުގެ 12 ސިޓީއަކަށް ބަހާލައިގެން ބާއްވަން ހަމަޖެހިފައިވާ ޔޫރޯގެ ކޮލިފިކޭޝަނުގައި ރޭ ކުޅުނު ބޮޑު މެޗުތަކުން އިނގިރޭސިވިލާތާއި ފްރާންސް ފަސޭހަކަމާ އެކު މޮޅުވި އިރު ޕޯޗުގަލް މެޗުގައި އަނެއްކާވެސް ކްރިސްޓިއާނޯ ރޮނާލްޑޯ ގޯލު ޖަހައި އެ ޓީމު މޮޅު ކޮށްދީފިއެވެ.\nމިހާރު ކުރިއަށް މިދާ އިންޓަނޭޝަނަލް ބްރޭކުގައި ޔޫރަޕުގެ ބޮޑެތި ގައުމުތަކުގެ މެދުގައި ޔޫރޯ ކޮލިފިކޭޝަނުގެ ފޯރިގަދަ މެޗުތައް ކުރިއަށްދާ އިރު ރޭ ކުޅުނު މެޗުތަކަކީވެސް ދިވެހިންގެ މެދުގައި މަގްބޫލު ޓީމުތަކެއް ކުޅުނު މެޗުތަކެކެވެ. އެގޮތުން ދުނިޔޭގެ ޗެމްޕިއަން ފްރާންސް ރޭ ކުޅުނު މެޗުން އެ ޓީމު 1-4 ގެ ނަތީޖާއަކުން އަލްބޭނިއާ ބަލިކުރި އިރު "ތިން ސިންގާ" ގެ ވެރި އިނގިރޭސިން ރޭ ބުލްގޭރިއާ ބަލިކުރީ 0-4 އިންނެވެ.\nއަދި ދުނިޔޭގެ މޮޅު ކުޅުންތެރިޔާގެ މަގާމު ފަސް ފަހަރު ހޯދައިފައިވާ ރޮނާލްޑޯގެ ޕޯޗުގަލް ވެސް ރޭ ވަނީ ސާބިއާ ދެކޮޅަށް ވަރުގަދަ މެޗެއް ކުޅެ މުހިއްމު މޮޅެއް ހޯދައިފަ އެވެ.\nއިނގިރޭސިވިލާތް - ބަލްގޭރިއާ (4-0)\nއެންމެ ފަހުން ކުޅުނު ވޯލްޑް ކަޕުގެ ތިންވަނަ އިނގިރޭސިންނަށް ލިބުމާ އެކު ލިބުނު ހިއްވަރުން އެ ޓީމު ފަހަކަށް އައިސް ކުޅޭ ކޮންމެ މެޗެއްގައި ވެސް އަންނަނީ އުންމީދީ ކުޅުމެއް ދައްކަމުންނެވެ.\nއެގޮތުން މިހާރު ކުރިއަށްދާ ޔޫރޯ ކޮލިފިކޭޝަން މެޗުތަކުގައި ވެސް އެ ޓީމުން ވަނީ ކުޅުނު ތިން މެޗު ވެސް ކާމިޔާބުކޮށްފައެވެ. ލިބުނު ނުވަ ޕޮއިންޓާ އެކު ގުރޫޕްގެ އެއްވަނައިގައި އިނގިރޭސިން އޮތް އިރު އެ ޓީމާ އެންމެ ގާތުން ވިއްދާފައި އޮތީ "ސަޕްރައިޒް" ޓީމެކެވެ.\nމީގެ އެންމެ ތިން އަހަރު ކުރިން ފީފާގައި ރަޖިސްޓްރީވި ކޮސޮވޯ ގުރޫޕް އޭގެ ދެވަނައިގައި އޮތީ އަށް ޕޮއިންޓާއެކުއެވެ. އެ ޓީމުން ވޭތުވެ ދިޔަ ދެ އަހަރުވެސް ކުޅުނު އެއްވެސް މެޗަކުން ބަލިވެފައި ނުވާ ކަމަށް ރިޕޯޓްތަކުން ބުނެއެވެ.\nއިނގިރޭސިން ރޭ ބަލްގޭރިއާ ބަލިކުރި އިރު ތަރިއަކަށް ވެގެން ދިޔައީ އެ ޓީމުގެ ޒުވާން ކެޕްޓަން ހެރީ ކޭންއެވެ. ކޭން ރޭގެ މެޗުގައި ވަނީ ހެޓްރިކެއް ހަދައިފައެވެ.\nކޭންގެ ފުރަތަމަ ގޯލު ފުރަތަމަ ހާފުގެ 24 ވަނަ މިނަޓުގައި ރަހީމް ސްޓާލިންގްގެ އެސިސްޓަކުން ޖެހި އިރު އޭނަގެ ދެވަނަ ގޯލު ޖެހީ ލިބުނު ޕެނަލްޓީ އަކުންނެވެ. ދެވަނަ ހާފުގެ ކުރީ ކޮޅުގައި ލިބުނު އެ ޕެނަލްޓީ ކޭން ގޯލަށް ވައްދާލުމަށްފަހު އޭނާ ވަނީ އޭގެ އިރަކޮޅެއް ފަހުން ގޯލު ޖެހުމަށް ސްޓާލިންގްއަށް އެސިސްޓްކޮށްދީފަ އެވެ.\nކޭން ޖެހި ފަހު ގޯލުވެސް އޭނާ ކާމިޔާބުކުރީ ޕެނަލްޓީ އަކުންނެވެ. ކޭންއަކީ ޕެނަލްޓީގައި ކާމިޔާބު ކުޅުންތެރިއެކެވެ. އޭނާ މިފަހުން ގައުމަށާއި ކުލަބަށް ޖަހައިދިން ޕެނަލްޓީއެއް "މިސް" ވެފައި ވަރަށް ނުހުންނާނެއެވެ.\nފްރާންސް - އަލްބޭނިއާ (4-1)\nވޭތުވެ ދިޔަ އަހަރު ރަޝިއާގައި އޮތް ވޯލްޑް ކަޕު ކާމިޔާބުކޮށް ދުނިޔޭގެ ޗެމްޕިއަންކަން ހޯދި ފްރާންސަށް އަދިވެސް އެންމެ ފަހުގެ ޔޫރޯގައި ލިބުނު ހިތި ތަޖުރިބާގެ ހަނދާންތައް ނުފިލައެވެ.\nއަމިއްލަ ގައުމުގައި ކުޅެ ފައިނަލުން ބަލިވެގެން ދިޔަ ދިޔުން ފްރާންސްގެ އެއްވެސް ކުޅުންތެރިއަކު ހިތަކުން ނުފިލާނެއެވެ. ނަމަވެސް އެކަން ބަދަލުކޮށް އަލުން އަނބުރާ އެ ތަށި ގައުމަށް ގެންދިއުމުގެ އުންމީދުގައި ފްރާންސުން މިފަހަރުގެ ޔޫރޯ ކޮލިފިކޭޝަނުގައި އަންނަނީ މޮޅު ކުޅުމެއް ދައްކަމުންނެވެ.\nކުޅުނު ފަސް މެޗުން ލިބުނު 12 ޕޮއިންޓާ އެކު ގުރޫޕް އެޗްގެ އެއްވަނައިގައި ފްރާންސް އޮތް އިރު އެ ޓީމާއި ޖެހިގެން ތިރީގައި އޮތް ތުރުކީއަށް ވެސް ވަނީ 12 ޕޮއިންޓް ލިބިފައެވެ. ނަމަވެސް ފްރާންސަށް ކުރި ލިބެނީ ފައިދާ ގޯލުގެ ތަފާތުންނެވެ.\nއަމިއްލަ ގައުމުގައި ރޭ އަލްބޭނިއާއާ ދެކޮޅަށް ފްރާންސް ކުޅުނު މެޗުގައި އެ ޓީމުން ފެންވަރު ވަނީ ދައްކާލައިފައެވެ. އެ މެޗު ފެށުނީއްސުރެން ނިމެންދެންވެސް ގިނަ ވަގުތު ބޯޅަ ހިފަހައްޓައިގެން ޑޮމިނޭޓުކުރި ފްރާންސަށް "ސްކޯ ޝީޓު" ގެ ފަރަގު އެއަށްވުރެން ވެސް ބޮޑު ކުރާން ގިނަ ފުރުސަތުތަކެއް ލިބުނެވެ.\nފުރަތަމަ ހާފުގައި ފްރާންސުން ތިން ގޯލު ޖެހި އިރު އަލްބޭނިއާގެ ޑިފެންސް އޮތީ "ހާލި" ވެފައެވެ. އެ ޓީމުގެ ހަލުވި އަދި ނަލަ ކުޅުމާއެކު އަލްބޭނިއާގެ މުޅި ޓީމު "ދީވާނާ"ވެގެން ބަލަން ތިބެވުނީއެވެ. އެ ހާފުގައި ފްރާންސުން ޖެހި ގޯލުތައް ޖެހީ ޒުވާން ފޯވާޑް ކިންގްސްލީ ކޯމަން އަދި އެންޓުއަން ގްރީޒްމަންގެ އިތުރުން އޮލިވިއޭ ޖިރޫޑްއެވެ.\nދެވަނަ ހާފުގައި ފްރާންސުން ހަމަޖެހިލައިގެން ތިބެ ކުޅުނު އިރު އެ ޓީމުގެ ހަތަރު ވަނަ ގޯލު ޖެހީ ފުރަތަމަ ގޯލުވެސް ޖެހި ކޯމަންއެވެ. އެއަށްފަހު ހެޓްރިކް ހަދާނެ ފުރުސަތުވެސް އޭނާއަށް ލިބުނު އިރު އަލްބޭނިއާއިން ޖެހި ހަމައެކަނި ގޯލު އެ ޓީމުން މެޗުގެ އިތުރު ވަގުތުގައި ޖެހީ ލިބުނު ޕެނަލްޓީއަކުންނެވެ.\nސާބިއާ - ޕޯޗުގަލް (2-4)\nއެންމެ ފަހުގެ ޔޫރޯ ޗެމްޕިއަންކަން ހޯދުމަށްފަހު ޕޯޗުގަލް ދަމަހައްޓަމުން އަންނަ ތަފާތު ފޯމުގައި ރޭ ވެސް އެ ޓީމުން ވަނީ ވާދަވެރި ކުޅުމަކާއެކު ސާބިއާ ބަލިކޮށްފައެވެ. ރަށުން ބޭރުގައި ކުޅުނު އެ މެޗު ހަނިގޮތަކަށް ޕޯޗުގަލް މޮޅުވީ ފަހު ވަގުތު ޖެހި ގޯލުތަކުންނެވެ.\nމިއަހަރު އޮތް ޔޫއެފާ ނޭޝަންސް ކަޕުވެސް ކާމިޔާބު ކުރި ޕޯޗުގަލުން ރޭ ކުޅުނު މެޗުގެ ފުރަތަމަ ހާފުގައި އެ ޓީމުން ވަނީ ގިނަ ހަމަލާތަކެއް އުފެއްދޭތޯ މަސައްކަތް ކޮށްފަ އެވެ. ނަމަވެސް ސާބިއާގެ ޑިފެންސުން ކުރި މަސައްކަތުން ޕޯޗުގަލްގެ ގިނަ ހަމަލާތަކުން ވަނީ ސަލާމަތްވެފައެވެ. ސާބިއާގެ ޑިފެންސް ވަރުގަދަކޮށްލައިގެން ކުޅެނިކޮށް ފުރަތަމަ ހާފު ނިމުމާ ގާތްވެފައި އޮއްވާ ޕޯޗުގަލަށް ލީޑު ނަގައިދިނީ ވިލިއަމް ކާވާލިއޯއެވެ.\nދެވަނަ ހާފު ފެށިގެން ޕޯޗުގަލުން ކުޅުނީ އެޓޭކިންގް ފުޓުބޯޅައެކެވެ. އެގޮތުން އެ ހާފުގެ ކުރީ ކޮޅު ގޮންސާލޯ ގުއެޑޭސް ޕޯޗުގަލްގެ ލީޑު ފުޅާކޮށްދިނެވެ. ނަމަވެސް ސާބިއާގެ ކުޅުން ރަނގަޅުކޮށް އެ ޓީމުން ވަނީ ރައްދުގައި ގޯލެއް ޖަހައިފައެވެ.\nސާބިއާއިން މޮޅަށް އެވަގުތު ކުޅެމުން ދަނިކޮށް އަނެއްކާވެސް މެޗުގެ އޮއެވަރު ބަދަލުވެގެން ދިޔައީ ރޮނާލްޑޯ ޖެހި ގޯލުންނެވެ. ރޮނާލްޑޯގެ ގޯލާ އެކު ވެސް ސާބިއާއިން އިތުރު ހިއްވަރެއް ދައްކައި ގޯލެއް ޖެހި ނަމަވެސް ޕޯޗުގަލުން މެޗު ނިމުމުގެ ކުރިން އެހެން ގޯލެއް ޖަހައި ވަނީ މޮޅު ޔަގީންކޮށްފައެވެ.\nރޭ ކުޅުނު އިތުރު މެޗުތަކުގެ ނަތީޖާ:\nކޮސޮވޯ - ޗެކް ރިޕަބްލިކް (2-1)\nލިތުއޭނިއާ - ޔުކްރޭން (0-3)\nއައިސްލޭންޑް - މޮލްޑޯވާ (3-0)\nތުރުކީ - އެންޑޮރާ (1-0)


SunOnline: Karachi ge Clifton Beach ah hospital thakuge kuni laggaathee bandhu koffi\nކަރާޗީގެ ކްލިފްޓަން ބީޗަށް ހޮސްޕިޓަލްތަކުގެ ކުނި ލައްގާތީ ބަންދުކޮށްފި\nރުގިއްޔާ މުހައްމަދު މޫސާ 04 Sep 2019, 10:56\nކަރާޗީގެ ކްލިފްޓަން ބީޗަށް ސިރިންޖު ލައްގާފައި -- ފޮޓޯ: ގަލްފްނިއުސް\nކަރާޗީ (ސެޕްޓެމްބަރު 4): ޕާކިސްތާނުގެ މަޝްހޫރު ކްލިފްޓަން ބީޗަށް ސިރިންޖާއި ލޭގެ ސާމްޕަލްތައް އަޅާފައިވާ ފުޅިތަކާއި ހޮސްޕިޓަލްތަކުގައި ހުންނަ އެހެނިހެން ކުނި ލައްގާތީ އިއްޔެ އެ ބީޗް ވަގުތީ ގޮތުން ބަންދުކޮށްފި އެވެ.\nކަރާޗީގެ ކްލިފްޓަން ބީޗަށް ނުރައްކާތެރި ކުނި ލައްގާ މައްސަލަ ކަމާ ބެހޭ ފަރާތްތަކުގެ ސަމާލުކަމަށް ގެނައީ ޕާކިސްތާނުގެ ގައުމީ ކްރިކެޓް ޓީމުގެ ކުރީގެ ކެޕްޓަން ވާސިމް އަކްރަމްގެ އަންހެނުން، ޝަނައިރާ އަކްރަމް އެވެ. އޭނާ ބުނި ގޮތުގައި އެބީޗުން ވަނީ އެތައް ސަތޭކަ ސިރިންޖާއި އެފަދަ އެހެނިހެން ތަކެތި ފެނިފަ އެވެ. އެހެންކަމުން އާއްމު ރައްޔިތުން ގޮނޑުދޮށަށް ދިޔުން ރައްކާތެރިއެއް ނޫނެވެ.\n"އެތައް ސަތޭކަ ކައްޓާއި ސިރިންޖާއި އެހެނިހެން ކުނި އެތައް ކިލޯމީޓަރަކަށް ފެތުރިފައިވޭ. ކްލިފްޓަން ބީޗް މިވަގުތު ރައްކާތެރި ނޫން އެހެންކަމުން މިސަރަހައްދު ބަންދު ކުރަން ޖެހޭ،" ޝަނައިރާގެ ޓުވީޓުގައިވެ އެވެ.\nއޭގެ ފަހުން ޕާކިސްތާން ފުލުހުން ވަނީ ކްލިފްޓަން ބީޗުގައި ނުރައްކާތެރި ކުނި ލައްގާފައިވާ ސަރަހައްދު ބަންދުކޮށް، ސާފު ކުރުމުގެ މަސައްކަތް ފަށާފައިވާ ކަމަށް ބުނެފަ އެވެ.\nއަދި އޭގެ ފަހުން އެސަރަހައްދަށް ޒިޔާރަތް ކުރެއްވި ސިންދު ޕްރޮވިންސުގެ ޗީފް މިނިސްޓަރުގެ މުޝީރު މުރުތަޒާ ވައްހާބް ވަނީ އެތަނުން 80 ޕަސެންޓު ކުނި މިހާރު ސާފުކޮށްފައިވާ ކަމަށް ވިދާޅުވެފަ އެވެ.\nޕާކިސްތާނުގެ މެރިޓައިމް އެފެއާޒްގެ ޕާލިމެންޓަރީ ސެކްރެޓަރީ ޖަމީލް އަހުމަދު ޚާން ވިދާޅުވި ގޮތުގައި އެކުނި ގޮނޑުދޮށަށް ލެއްގި ކަމަށް ބެލެވެނީ ފާއިތުވި ހަފްތާތަކުގައި ކަރާޗީއަށް ބޯކޮށް ވާރޭވެހި، ކުނިގޮނޑުތަކުގައި ހުރި ކުނި ކާނުގަނޑަށާއި ކަނޑަށް އެޅުމުގެ ސަބަބުންނެވެ.


Miadhuge Majlis Jalsaa ah MDP ge 40 ahvure gina membarun haazirunuvey!\nމިއަދުގެ މަޖިލިސް ޖަލްސާއަށް އެމްޑީޕީގެ 40 އަށްވުރެ ގިނަ މެންބަރުން ހާޒިރުނުވޭ!\n- 1 month ago 1\nރައްޔިތުންގެ މަޖިލީހުގެ މިއަދުގެ ޖަލްސާއަށް އެމްޑީޕީގެ 40 އަށްވުރެ ގިނަ މެންބަރުން ހާޒިރުނުވާކަމަށް މަޖިލިސް ހާޒިރީން ހާމަވެއްޖެެއެވެ.\nމިއަދު ރައްޔިތުން މަޖިލިސް ކުރާ ގޭގައި ކުރިއަށް ދިޔަ 2020 އަހަރުގެ ހަތަރު ވަނަ ޖަލްސާ ފައްޓަވަމުން މަޖިލިސް ރައީސް ވިދާޅުވެފައިވަނީ މިއަދު މަޖިލީހަށް ހާޒިރުވެފައިވަނީ 23 މެންބަރުންކަމަށެވެ. އެއީ ޖޭޕީގެ މެންބަރުންނާއި އަމިއްލަ މެންބަރުން ލައިގެން ކަމުން ސުޕަމެޖޯރިޓީގައި މަޖިލީހުގައި ތަމްސީލް ކުރައްވާ އެމްޑީޕީގެ 40 އަށްވުރެ ގިނަ މެންބަރުން މިއަދު މަޖިލީހަށް ހާޒިރުނުވެއެވެ.\nގިނަ އަދަދެއްގެ އެމްޑީޕީ މެންބަރުން މަޖިލީހަށް ހާޒިރުނި ނަމަވެސް ރިޔާސަތުން ވަނީ ސަރުކާރު ކޯލިޝަން ޕާޓީ ކަމުގައިވާ ޖުމްހޫރީ ޕާޓީ މެންބަރުން މަޖިލީހުގެ ޖަލްސާތަކުގައި ބައިވެރިނުވާކަމަށް ވިދާޅުވެފައެވެ.\nނަމަވެސް އެކަން ޖޭޕީން ވަނީ ދޮގުކޮށްފަ އެވެ. އެޕާޓީގެ ޗީފް ސްޕޯކްސް ޕާސަން އަލީ ސޯލިހް ވޮއިސްއާށް މައުލޫމާތު ދެއްވަމުން ވިދާޅުވީ، ޖޭޕީން މަޖިލީހުގެ ޖަލްސާ ބޮއިކޮޓް ކޮށްފައިވާ ކަމަށް ވިދާޅުވުމަކީ ކަނޑައެޅިގެން ދޮގެއް ކަމަށެވެ.\nމަޖިލީހުގައި ހިނގައިދިޔަ ހަމަނުޖެހުންތަކާއި ގުޅިގެން އިދިކޮޅު ޕީޕީއެމް/ ޕީއެންސީން ވަނީ މަޖިލިސް ބޮއިކޮޓް ކޮށްފައެވެ. ނަމަވެސް އެކަން މަޖިލީހުން ފާހަގަ ނުވާކަމަށް ނަޝީދު ވިދާޅުވި އެވެ. އެކަން ފާހަގަނުވަނީ އެ މެންބަރުން ވެސް މީގެ ކުރިން މަޖިލީހަށް ވަޑައިނުގަންނަވާތީ ކަމަށް ވެދާނެ ކަމަށް ވެސް ރައީސް ނަޝީދު ވިދާޅުވި އެވެ.\nޑްރާމާކިންގ ބުއްޅަބޭ ، އެހެންނާ ފަހެ އަމިއްލަ ޕާޓީގެ 40 އަށްވުރެ ގިނަ މެމްބަރުން ހާޒިރުނުވި ވާހަކަ ބުނުމުގެ ބަދަލުގަ ބަޔަކާ ދިމާކޮއްލަން ބޭނުންވީ މީ ބޮޑު ނޮހޮރުއްޕާނެއް\nއިހަވަންދޫގެ އެމްޑީޕީގެ ކައުންސިލަރަކު ޕީީޕީއެމްއަށް ސޮއިކޮށްފި06 months ago\nމަދީހާގެ ކެނޑިޑެސީ ބާތިލްކުރުމަށް އެމްޑީޕީން ނިންމައިފި06 months ago\nބޮޑުފިނޮޅުގެ މައްސަލައިގައި އިހުމާލުވާ ހުރިހާ ފަރާތްތަކަށް ތަފާތުކުރުމެެއް ނެތި ފިޔަވަޅު އެޅެންވާނެ: ހައިތަމް01 month ago\nޕީޖީ ބިޝާމު ވަކިކުރުމުގެ މަސައްކަތް ފަށައިފި08 months ago\nއަފްރާޝީމްގެ މަރުގެ ރިޕޯޓު ދިރާސާކުރާ ކޮމެޓީގައި އަބްދުﷲ ރިޔާޒު ބައިވެރިނުކުރަން ފާސްކޮށްފި08 months ago\nގަތަރާއި އެކު ގުޅުން ބަދަހިކުރުމަށް މި ދަނީ ދިރާސާކުރަމުން: ޝާހިދު01 year ago


ޕްރެވެންޓިންގ ކޮންޑްރަބޭންޑް ނަމުގައި ވާރކްޝޮޕެއް މާފުށީގައި ފަށައިފި\n03 އޮކްޓޯބަރ 2019\nޖަލަށް ވައްދާ މަނާ ތަކެތި ވެއްދުން ހުއްޓުވާނެ ގޮތްތަކާއި ބެހޭގޮތުން މަޝްވަރާ ކުރުމަށް ވޯކްޝޮޕެއް މާފުށީގައި މިއަދު ފަށައިފި އެވެ.\nމި ވޯކްޝޮޕް ފައްޓަވައިދެއްވީ މިނިސްޓަރ އޮފް ހޯމް އެފެއާޒް އިމްރާން ޢަބްދުﷲ އެވެ. މީގެ އިތުރުން ހޯމް މިނިސްޓްރީގެ ސްޓޭޓް މިނިސްޓަރ ޢަލީ ނަޒީރް އާއި ކޮމިޝަނަރ އޮފް ޕްރިޒަންސް ޢަބްދުﷲ މުނާޒް އާއި ޑެޕިއުޓީ ކޮމިޝަނަރ އޮފް ޕްރިޒަންސް އިބްރާހިމް މުޙައްމަދު ދީދީ އާއި އެސިސްޓެން ކޮމިޝަނަރ އޮފް ޕްރިޒަންސް މުޙައްމަދު އާސިފް އާއި ކޮމިޝަންޑް އޮފިސަރުންގެ އިތުރުން ވޯކްޝޮޕްގައި ބައިވެރިވާ އޮފިސަރުން ބައިިވެރިވި އެވެ.\nއެއް ދުވަހުގެ މުއްދަތަށް ކުރިއަށްގެންދާ މި ވޯރކްޝޮޕަކީ ޖަލުތަކަށް ވެއްދުން މަނާ ތަކެތި ވަންނަ ގޮތްތަކާއި، ހުރި މައްސަލަތައް ދެނެގަނެ އެކަންތައްތަކަށް ޖަލު އޮފިސަރުން ހޭލުންތެރި ކުރުވާ މިފަދަ ކަންތައްތައް ހުއްޓުވުމަށް ކުރެވިދާނެ މަސައްކަތްތަކާ ގުޅޭ ގޮތުން މަޝްވަރާ ކުރުމަށް ބޭއްވޭ ވޯކްޝޮޕެކެވެ.\nވޯކްޝޮޕް ފައްޓަވައިދެއްވާ ވާހަކަ ދައްކަވަމުން މިނިސްޓަރ އިމްރާން ވިދާޅުވީ، ޖަލަށް މަނާ ތަކެތި އެތެރެ ކުރާ މައްސަލައަކީ ޖަލުތަކަށް ދިމާވެފައިވާ ވަރަށް ބޮޑު ގޮންޖެހުމެއް ކަމަށެވެ. އެހެންކަމުން މިއަދުގެ ވޯކްޝޮޕް ނިމޭއިރު މިފަދަ ކަންކަން ހުއްޓުމަށް ކުރެވިދާނެ ކަންތައް ހޯދައި ދެނެގަނެވި، އެ ކަންކަން ޖަލުގައި ޤާއިމް ކުރެވިދާނެ ގޮތްތަކާއި ބެހޭގޮތުން މަޝްވަރާ ކުރެވިފައި ހުންނަން ވާނެ ކަމަށް މިނިސްޓަރ ވިދާޅުވި އެވެ. އަދި މިކަމަށް ބޭނުންވާނެ ވަޞީލަތްތައް ވީވަރަކުން ފޯރުކޮށްދިނުމަށް މަސައްކަތް ކުރައްވާނެ ކަމަށް ވެސް ވިދާޅުވި އެވެ.\nމީގެއިތުރުން، މިއަދު މިފެށުނު ވޯކްޝޮޕްގައި ބައިވެރިވާ ކޮންމެ އޮފިސަރަކު ވެސް ކޮށްފައިވާ ތަޖުރިބާގެ އަލީގައި މި ވޯކްޝޮޕަކީ ކާމިޔާބު ވޯކްޝޮޕަކަށް ހަދައިދިނުމަށް މަސައްކަތް ކުރުމަށް ކޮމިޝަނަރ އޮފް ޕްރިޒަންސް ޢަބްދުﷲ މުނާޒް ވިދާޅުވި އެވެ.\nމި ވަރކްޝޮޕަކީ ކޮމިޝަނަރ އޮފް ޕްރިޒަންސް ޢަބްދުﷲ މުނާޒްގެ އިސްނެންގެވުމަކަށް އިންސްޓިޓިއުޓް ފޯރ ކަރެކްޝަނަލް ސްޓަޑީޒް (އައިކޯސްޓް) އިން އިންތިޒާމް ކޮށްގެން ފެށި ވަރކްޝޮޕެކެވެ.\nމި ވޯކްޝޮޕްގައި މާފުށީ ޖަލާއި، މާލެ ޖަލާއި އީއެސްޖީ އަދި އައްސޭރި ޖަލުގެ އިތުރުން ހެޑް އޮފީހުން މިޑްލް ކްލާސް މެނޭޖަރ ލެވެލްގެ 21 އޮފިސަރުން ބައިވެރިވި އެވެ.


Public Interest Law center ge faraathun Bidheyseen ah Haasa Viber Group eh\nޕަބްލިކް އިންޓްރެސްޓް ލޯ ސެންޓަރ އިން ބިދޭސީންނަށް ޚާއްސަ ވައިބަރ ގުރޫޕެއް\n- 11 months ago0- ސައިޒަން\nދިވެހިރާއްޖޭގައި ތިބި ބިދޭސީން ކޮވިޑް-19 އަށް ހޭލުންތެރިކުރުމަށްޓަކައި ޕަބްލިކް އިންޓްރެސްޓް ލޯ ސެންޓަރުގެ ފަރާތުން4ބަހަކުން ތަރުޖަމާކޮށް ކޮވިޑް-19 އަށް ހޭލުންތެރިކުރުވުމަށް ވައިބާރ ގުރޫޕެއް ހަދައިފިއެވެ.\nއެ ސެންޓަރުގެ ވައިބަރ ގުރޫޕްގައި ބަންގްލަދޭޝް ރައްޔިތުން ވާހަކަ ދައްކާ ބަހުގެ އިތުރުން މަލަޔާލަމް ބަހާއި، ހިންދީ ބަހާއި ތަމަޅަ ބަހުން ޕަބްލިކް އިންޓްރެސްޓް ލޯ ސެންޓަރުގެ ފަރާތުން ހޭލުންތެރިކުރުވުމުގެ މެސެޖްތައް ފޯރުކޮށްދެމުން ގެންދެއެވެ. ޕަބްލިކް ލޯ ސެންޓަރގެ ފަރާތުން ކޮވިޑް-19 އަށް ހޭލުންތެރިކުރުވުމުގެ އިތުރުން ހެލްތް ޕްރޮޓެކްޝަން އެޖެންސީގެ ފަރާތުން ދިވެހިރާއްޖޭގެ ކޮވިޑް-19 ގެ ހާލަތާ ގުޅޭގޮތުން ފޯރުކޮށްދެމުންދާ މެސެޖްތައްވެސް ތަރުޖަމާކޮށް ބިދޭސީންނަށް ފޯރުކޮށްދިނުމުގެ މަސައްކަތްވެސް އެފަރާތުން ދަނީ ކުރިއަށް ގެންދަމުންނެވެ.\nޕަބްލިކް އިންޓްރެސްޓް ލޯ ސެންޓަރގެ ފަރާތުން މައުލޫމާތު ދެއްވާފައިވާ ގޮތުގައި ދިވެހިރާއްޖޭގައި މަސައްކަތްކުރާ ގިނަ އަދަދެއްގެ ބިދޭސީންނަށް ކޮވިޑް-19 އާ ގުޅޭ އެކަށީގެންވާ މައުލޫމާތު ލިބިފައިނުވާކަމުގެ ޝަކުވާ އެޖަމިއްޔާއަށް ލިބެމުންދާކަމަށާއި، މިކަމުގެ ސަބަބުން އެފަދަ ފަރާތްތަކަށް ކޮވިޑް-19 އިން ރައްކާތެރިވާނެ ގޮތްތައް ނޭގުމުގެ އިތުރަށް ފުރަބަންދުކޮށްފައިވާ މުއްދަތު ތެރޭގައި ކެއިންބުއިމާއި ސާފުބޯފެން ލިބުންފަދަ އަސާސީ ޙައްޤުތައް ލިބުމުން މަހުރޫމްވެފައިވާކަން ފާހަގަކުރެވޭ ކަމުގައެވެ.\nކޮވިޑް-19 އަކީ ވަކި ނަސްލަކަށް ނުވަތަ ވަކި ފަންތިއަކަށް ނުވަތަ ވަކި ހައިސިއްޔަތެއްގެ ބަޔަކަށް ޖެހޭ ބަޔެއް ނޫންކަމަށާއި މި ބަލިން އަރައިގަނެވޭނީ އެކަކު އަނެކަކަށް އެހީވެ އޯގާތެރިކަމާއެކު ހުރިހާ އެންމެންނަށް އަޅާލައިގެން ކަމުގައިވާތީ އެއްވެސް ތަފާތު ކުރުމެއްނެތި ހުރިހާ އިންސާނުންނާއިމެދު އަޅާލާ އޯގާތެރިކަން ފޯރުކޮށްދީ މިބަލިމަޑުކަމުން އަރައިގަތުމަށް ހުރިހާ ދިވެހި ރައްޔިތުންވެސް މަސައްކަތްކުރުމަށް ޕަބްލިކް އިންޓްރެސްޓް ލޯ ސެންޓަރގެ ފަރާތުން ވަނީ އިލްތިމާސްކޮށްފައެވެ.\nބަންގްލަދޭޝް ބަހުންނާއި މަލަޔާލަމް ބަހާއި ހިންދީ ބަހާއި ތަމަޅަ ބަހުން ވާހަކަ ދައްކާ ދިވެހިރާއްޖޭގައި އުޅޭ ހުރިހާ ބިދޭސީންވެސް ޕަބްލިކް އިންޓްރެސްޓް ލޯ ސެންޓަރގެ ވައިބަރ ގުރޫޕަށް ގުޅިވަޑައިގަތުމަށް ޕަބްލިކް އިންޓްރެސްޓް ލޯ ސެންޓަރގެ ފަރާތުން އެދެއެވެ. އަދި އެއްވެސް ފަރާތަކަށް އެފަދަ ފަރާތެއް އެނގޭނަމަ މި މައުލޫމާތު ފޯރުކޮށްދިނުމަށް ޕަބްލިކް އިންޓްރެސްޓް ލޯ ސެންޓަރގެ ފަރާތުން ވަނީ އެދިފައެވެ.\nޕަބްލިކް އިންޓްރެސްޓް ލޯ ސެންޓަރއަކީ ޤާނޫނީ ވަކީލެއް ހޯދުމުގެ މާލީ ތަނަވަސްކަން ނެތް ފަރާތްތަކަށް ހިލޭ ޤާނޫނީ އެހީތެރިކަން ފޯރުކޮށްދިނުމުގެ މަސައްކަތާއި ޤާނޫނީ ކަންކަމަށް ޢާންމު ހޭލުންތެރިކުރުވުމުގެ މަސައްކަތާއި ޢާންމު ރައްޔިތުންނާއި ގުޅުން ހުރި ޢާންމު މަސްލަހަތާއި ގުޅޭ ހުރި މައްސަލަތަކުގައި ވަކާލާތު ކުރުމާއި މުޖްތަމައުގެ ކުރިއެރުވުމަށްޓަކައި ޤާނޫނީ ދާއިރާގައި މަސައްކަތް ކުރަމުން އަންނަ ޖަމިއްޔާއެކެވެ. ޕަބްލިކް އިންޓްރެސްޓް ލޯ ސެންޓަރގެ ފަރާތުން ދަނީ އަތޮޅު ތެރޭގައި ތިބި ރައްޔިތުން ޤާނޫނީ ކަންކަމަށް ހޭލުންތެރިކުރުވުމަށްޓަކައި މިނިސްޓްރީ އޮފް ޔޫތު، ސްޕޯރޓްސް އެންޑް ކޮމިއުނިޓީ އެމްޕަވަރމަންޓާއި ގުޅިގެން މޮބައިލް ލީގަލް ކްލިނިކް ހިންގަމުންނެވެ. އަދި ޤާނޫނީ ވަކީލެއް ހޯދުމުގެ މާލީ ތަނަވަސްކަން ނެތް ފަރާތްތަކަށް ހިލޭ ޤާނޫނީ އެހީތެރިކަން ފޯރުކޮށްދިނުމުގެ މަސައްކަތް ކުރިއަށް ގެންދަމުންދެއެވެ.


Air India In Raajje Ah Kuraa Dhathuru Thah Ithuru Koffi - Vaguthu\nއެއާ އިންޑިއާގެ ފްލައިޓެއް\nއެއާ އިންޑިއާ އިން ރާއްޖެ އަށް ކުރާ ދަތުރުތައް އިތުރުކޮށްފިއެވެ.\nއެއާ އިންޑިއާގެ ދަތުރުތައް ދާދި ފަހުން ފެށީ ކޮވިޑް-19 އާ ގުޅިގެން އޭޝިއާގެ ފަތުރުވެރިންނަށް ރާއްޖެ އިން ލުއި ދިނުމާ ގުޅިގެންނެވެ. މި ލުއިތައް ދިނުމާ ގުޅިގެން އެއާ އިންޑިއާ އިން ހަފްތާއަކު ހަތަރު ދުވަހު ދަތުރު ކުރުމަށް ވަނީ ހަމަޖެހިފައެވެ.\nއެގޮތުން ކޮންމެ ހަފްތާއަކު ހޮނިހިރު ދުވަހާއި، ބުދަ ދުވަހު އެއާ އިންޑިއާގެ ފްލައިޓެއް ވެރިރަށް ދިއްލީން މާލެއަށް އައުމަށްވަނީ ހަމަޖެހިފައެވެ. އަދި ކޮންމެ ހޯމަ ދުވަހަކާއި ބުރާސްފަތި ދުވަހަކު، އެއާ އިންޑިއާގެ ފްލައިޓެއް ކެރަލާ އިން މާލެ އައުމަށް ވަނީ ހަމަޖެހިފައެވެ.\nއިންޑިއާއަކީ މިފަހަކަށް އައިސް ރާއްޖެއަށް އެންމެ ގިނަ ފަތުރުވެރިން އަންނަ އެއް ގައުމެވެ.\nއެއާ އިންޑިއާގެ އިތުރުން އިންޑިއާއަށް ނިސްބަތްވާ އިތުރު ތިން އެއާލައިނަކުން ރާއްޖެއަށް ދަތުރުތައް ކުރެއެވެ. އެއީ ގޯ އެއާ އާއި ސްޕައިސް ޖެޓާއި އިންޑިގޯއެވެ.\nކޮވިޑް-19 ގެ ކުރިން އެއާ އިންޑިއާއިން ވަނީ، ޓްރިވެންޑްރަމާއި ރާއްޖެއާއި ދެމެދު ކޮންމެ ހަފްތާއަކު ހަތް ފްލައިޓް އަދި ބެންގަލޫރާއި ދެމެދު ހަ ފްލައިޓް ބާއްވާފައެވެ. އެހެން ނަމަވެސް ކޮވިޑް-19 އާއި ގުޅިގެން ބޯޑަރު ބަންދު ކުރުމާއި އެ އެއާލައިންގެ ދަތުރުތައް ހުއްޓާލިއެވެ. އެކަމަކު އޭގެ ފަހުން ވެސް އެއާ އިންޑިއާގެ ދަތުރުތައް ރާއްޖެ އަށް ބޭއްވިއެވެ.\nކުއްތާ އާއި އެކީ ދަތުރު ކުރުމަށް ފްލައިޓުގެ ބިޒްނަސް ކާލްސް އެއްކޮށް ގަނެފި\nއޮގަސްޓް 1, 2021 12:07\nކިހާބޮޑު ވެލާއެއްމީ. ޢިންޑިއާއަށް ދިވެއްސަކު ދާންވެއްޖިއްޔާ ނުލާހިކު އަހުވަ ދައްކާއެބަ. ވިސާއެއް ފަސޭހައިން ލިބެނީކީނޫން . އެވެސް އުޅެއުޅެ ލިބެނީވެސް ބޭހަށް އެކަނި. އިންޑިއާމީހުންނަށް މިތަރަނަށް އާދެވޭ ގެއިން ބަދިގެއަށް ދާހެން. ޓޫރިސްޓުންނޭ ކިޔާފަވެސް ހަބޭސް. ދިވެހިންނަކަށް ޓުރިސްޓު ވިސާގަ އަދިވެސް އިންޑިއާއަކަށް ނުދެވޭ..\nއޮގަސްޓް 2, 2021 19:22\nރ.ޔާމީންގެ ވެރިކަމެއްނަމަ އެއްވެސް ދައްޗެއްނެތިި އިންޑިއާއަށް ދެވުނީސް


ޚަބަރު | ރެހެންދި ސްކޫލްގެ ދަރިވަރުންނަށް ކޯޓާގުޅޭ މަޢުލޫމާތުދިނުމުގެ ބައްދަލުވުންތަކެއް ކުރިއަށް ގެންގޮސްފި\nރެހެންދި ސްކޫލްގެ ދަރިވަރުންނަށް ކޯޓާގުޅޭ މަޢުލޫމާތުދިނުމުގެ ބައްދަލުވުންތަކެއް ކުރިއަށް ގެންގޮސްފި\nޕަބްލިޝްކުރި ތާރީޚް: 2016.03.07\nޖުވެނައިލް ކޯޓާއި ކޯޓުން ކުރާ މަސައްކަތްތަކާބެހޭގޮތުން ދަރިވަރުން ހޭލުންތެރި ކުރުވުމަށްޓަކައި، ރެހެންދި ސްކޫލްގެ ދަރިވަރުންނަށް ކޯޓާބެހޭ މަޢުލޫމާތު ދިނުމުގެ ބައްދަލުވުންތަކެއް ކުރިޔަށް ގެންގޮސްފިއެވެ.\n05 މާރިޗް 2016 ވަނަ ދުވަހު ދެދަންފަޅިއަކަށް ބަހާލައިގެން ކުރިއަށް ގެންދިޔަ މި ބައްދަލުވުމުގައި ރެހެންދީ ސްކޫލުގެ ގްރޭޑް 09 ގެ 50 ދަރިވަރުންނާއި 07 ޓީޗަރުން ބައިވެރިވެފައި ވެއެވެ. މަޢުލޫމާތު ދިނުމުގެ މި ބައްދަލުވުން ކުރިޔަށް ގެންދިޔައީ ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަންގެ ޓްރެއިނިންގ ހޯލުގައެވެ.\nމި ޕްރޮގްރާމަކީ ކުޑަކުދިންގެ އަދުލުގެ ނިޒާމުގެ ތެރެއިން، ޖުވެނައިލް ކޯޓާއި ކޯޓުގެ ތާރީޚާއި ކޯޓުންކުރާ މަސައްކަތްތަކާއި، ކުށްކުރާ ދެ ޖިންސުގެ ކުދިން އިޞްލާޙުކޮށް އަނބުރާ މުޖުތަމަޢަށް ގެނައުމަށްޓަކައި ކުށްކުރުމުގެ ކުރިން މިކަމުން އެއްކިބާވެ ތިބުމަށް މި އުމުރުގެ ކުދިން ހޭލުންތެރިކުރުވުމާއި ގުޅޭގޮތުން މާލެއާ އަތޮޅުތެރޭގެ ސާނަވީ ގުރޭޑްތަކުގައި ތަޢުލީމް ޙާޞިލްކުރަމުންގެންދާ ދަރިވަރުންނަށް އަމާޒްކޮށްގެން ކުރިއަށްގެންދާ ހޭލުންތެރިކަން އިތުރުކުރުމުގެ ޕްރޮގްރާމެކެވެ. މި ޕްރޮގްރާމެގެ މަޤުޞަދަކީ މިޢުމުރުފުރާގެ ކުދިންގެ ތެރެއިން ކުށްކުރާ ކުދިންގެ ޢަދަދު މަދުކުރުމަށް ބާރުއެޅުމުގެ ގޮތުން، ކުޑަކުދިން ކުށުގެ ޒިންމާ އުފުލަންޖެހޭ ޢުމުރު ފުރާތަކާއި، ކުޑަކުދިން ކުރާ ކުށުގެ މައްސަލަތަކުގައި އަދަބު ކަނޑައެޅޭ ގޮތްތަކާއި ގުޅޭގޮތުން ހޭލުންތެރިކަން އިތުރުކުރުމާއި އަދި އަމާން ވެއްޓެއް ޤާއިމުކުރުމަށްޓަކައި ފަރުދީގޮތުން އެކަކު އަނެކަކަށް އެހީވެދީ އެކަމަށް މަގުފަހިވާ މާޙައުލެއް ޤާއިމުކޮށް، ޒިންމާދާރު ވުމަށް ބާރުއަޅާ މަގުފަހިކޮށްދިނުމެވެ.\nމި ޕްރޮގްރާމަކީ ސިލްސިލާކޮށް ކުރިއަށް ގެންދިއުމަށް ހަމަޖެހިފައިވާ ޕްރޮގްރާމެއްކަމުން، ކުރިޔަށް އޮތް ތަނުގައި މިފަދަ ބައްދަލުވުންތަކެއް ބެލެނިވެރިންނަށާއި ސާނަވީ ސްކޫލްތަކަށް އަމާޒުކޮށްގެން ކުރިޔަށް ގެންދިއުމަށް ރޭވިފައިވެއެވެ.


Imported Goods | Mihaaru\nލެކްޓޯޖެން އެތެރެކުރުމެއް ނުހުއްޓުވަން: ކަސްޓަމްސް\nކުޑަކުދިންގެ ކާނާގެ ބާވަތެއް ކަމަށްވާ ލެކްޓޯޖަންގެ ޝިޕްމަންޓެއް ނައްތާލަން ނިންމާފައި ނުވާ ކަމަށާއި މި އުފެއްދުން 2016 ވަނަ އަހަރުން ފެށިގެން ރާއްޖެއަށް އެތެރެކުރަނީ އެންމެ ކުންފުންޏަކުން ކަމަށް ކަސްޓަމްސް އިން މިއަދު ބުނެފި އެވެ.\nMay 08, 2019 3\nދެ ބާވަތެއްގެ ޗީޒް ބާޒާރުން ނަގަން ފަށައިފި\nއީ-ކޮލައި ޖަރާސީމުން ތަޣައްޔަރުވެފައިވާ ކަމަށް ބެލެވޭ ދެ ބާވަތެއްގެ ޗީޒް ރާއްޖެ އަށް އެތެރެކޮށްފައިވާތީ، އެ ތަކެތި ބާޒާރުން ނެގުމުގެ މަސައްކަތް މޯލްޑިވްސް ފުޑް އެންޑް ޑްރަގް އޮތޯރިޓީ (އެމްއެފްޑީއޭ) އިން މިއަދު ފަށައިފި އެވެ.\nބައެއް މުދާތައް އުފުލާ ގަޑިތަކަށް ބަދަލު ގެނެސްފި\nސްކޫލު ބަންދު ދުވަސްތަކުގައި މާލޭގެ ވިޔަފާރި ބަނދަރުން މުދާ ނެރެގެން ރަށު ތެރެއަށް އުފުލާ ގަޑިތަކަށް ޓްރާންސްޕޯޓް މިނިސްޓްރީން މިއަދު ބަދަލު ގެނެސްފި އެވެ.\nވަގަށް އެތެރެކުރި ސިގިރެޓުތަކެއް ހޯދަނީ\nވަގަށް އެތެރެކޮށްފައިވާ "ރައިޑާ" ބްރޭންޑް ސިގިރެޓުތަކެއް ހޯދައި އަތުލުމުގެ މަސައްކަތް ކުރަމުން އަންނަ ކަމަށް ކަސްޓަމްސް އިން މިއަދު ބުނެފި އެވެ.\nވައިގެ މަގުން ރާއްޖެ އެތެރެ ކޮށްފައިވާ މުދާތަކުގެ ތެރެއިން ނުގެންގޮސް ހުރި ސާމާނުތައް ނީލަން ކިޔަން މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) އިން ނިންމައިފި އެވެ.\nމަހެއްވީއިރު ވެސް ބިހާއި ފިޔާގެ އަގު މައްޗަށް ދަނީ!\nއިންޑިއާ އިން ގެންނަ ކުކުޅު ބިހާއި ފިޔާގެ އަގު ތިރިނުވެ، މަތިވާން ފަށައިފި އެވެ.\nކެފޭ، ފިހާރަތައް ހުޅުވާފައި ބެހެއްޓޭ ގަޑި އިތުރުކޮށްފި\nކުރިއަށް އޮތް އަޟްހާ ބަންދު ދުވަހާ ދިމާކޮށް، އިމްޕޯޓް މުދާ ވިއްކާ ފިހާރަތަކާއި ކެފޭ/ރެސްޓޯރަންޓުތައް ހުޅުވާފައި ބެހެއްޓޭ ވަގުތު އިކޮނޮމިކް މިނިސްޓްރީން މިއަދު އިތުރުކޮށްދީފި އެވެ.\nރެޑްވޭވްގެ "މެގަ މޯލް" ހުޅުވުމާއެކު ތޮއްޖެހިއްޖެ\nރާއްޖޭގެ އެންމެ ބޮޑު ފިހާރަ، "ރެޑްވޭވް މެގަ މޯލް" މިއަދު ހަވީރު ހުޅުވުމާއެކު ތޮއްޖެހިއްޖެ އެވެ.\nފިޔާ އަލުވި އަދި ބިހުގެ އަގު ވަރަށް ބޮޑަށް އުފުލިއްޖެ\nބިސް، ފިޔާ އަދި އަލުވި ބޭނުންވާ ވަރަށް ރާއްޖެ ނުގެނެވޭތީ، އެ ތަކެތީގެ އަގު ބާޒާރުގައި ވަރަށް ބޮޑަށް މައްޗަށް ހިނގައްޖެ އެވެ.\nޖަރާސީމް ހުރި ތަރުކާރީގެ އިތުރު ބާވަތެއް ފެނިއްޖެ\nޔޫރަޕުން އެތެރެ ކުރަމުން އަންނަ ގަނޑުކުރި ތަރުކާރީގެ އިތުރު ބާވަތަކުން ޖަރާސީމް ފެނި، އެ ތަކެތި ބާޒާރުން ނަގަމުން އަންނަ ކަމަށް މޯލްޑިވްސް ފުޑް އެންޑް ޑްރަގް އޮތޯރިޓީ (އެމްއެފްޑީއޭ) އިން މިއަދު ބުނެފި އެވެ.\nއިމްޕޯޓު ޑިއުޓީގެ ގޮތުގައި 223 މިލިއަން ރުފިޔާ\nއިމްޕޯޓު ޑިއުޓީ އާއި އެހެނިހެން ފީގެ ގޮތުގައި މިދިޔަ މަހު 223 މިލިއަން ރުފިޔާ ލިބިފައިވާ ކަމަށް ކަސްޓަމްސް އިން މިއަދު ބުނެފި އެވެ.


SBI in Raajjeyge viyafaarithakah eheevaan 16 million dollar\nއެސްބީއައި: ރާއްޖޭގެ ވިޔަފާރިތަކަށް އެހީވާން 16 މިލިއަން ޑޮލަރު\nކޮވިޑް-19 އާ ގުޅިގެން ރާއްޖޭގެ ވިޔަފާރިތަކަށް ދިމާވެފައިވާ މާލީ ދަތިތަކަމަށް އެހީތެރިވުމުގެ ގޮތުން ލިކުއިޑިޓީ ސަޕޯޓުގެ ގޮތުގައި 16 މިލިއަނަށް ވުރެ ގިނަ އެމެރިކާ ޑޮލަރު ދޫކުރަމުންދާކަމަށް ސްޓޭޓް ބޭންކް އޮފް އިންޑިއާ (އެސްބީއައި)އިން ބުނެފި އެވެ.\nރާއްޖޭގައި ހުންނަ އިންޑިއާ ހައިކޮމިޝަނުން ބުނީ، ކޮވިޑާ ގުޅިގެން ރާއްޖޭގެ އިގުތިސޯދަށާއި ހާއްސަކޮށް ވިޔަފާރިތަކަށް ކުރިމަތިވެފައިވާ ދަތިތަކަށް އެހީތެރިވުމުގެ ދިވެހި ސަރުކާރުން ތައާރަފްކޮށްފައިވާ ރިލީފް ޕެކޭޖުގެ ދަށުން ރާއްޖޭގެ ވިޔަފާރިތަކަށް ލިކުއިޑިޓީ ސަޕޯޓުގެ ގޮތުގައި 16.2 މިލިއަން އެމެރިކާ ޑޮލަރު ދޫކުރަމުންދާ ކަމަށެވެ.\nއޭގެ އިތުރުން، ފަރުދުންނަށާއި ވިޔަފާރިތަކަށް ކުރިމަތިވާ ދަތިތަކަށް ހައްލެއް ހޯދައިދިނުމުގެ ގޮތުން 200 އަށް ވުރެ ގިނަ ލޯނުގެ މުއްދަތު އެސްބީއައީން ފަސްކޮށްދީފައިވާކަމަށް ވެސް ރާއްޖޭގެ މިނިވަން ދުވަހާ ގުޅިގެން އިންޑިއާ ހައިކޮމިޝަނުން ނެރުނު ބަޔާނުގައި އިތުރަށް ބުނެފައިވެ އެވެ.\nވިޔަފާރިތަކަށާއި އަމިއްލަ މީހުން ބޭންކުތަކުން ނަގާފައިވާ ލޯނުތައް އަނބުރާ ދެއްކުން ހަ މަސްދުވަހަށް ފަސްކުރުމުގެ ޕްރޮގްރާމްގައި، އެޗްޑީއެފްސީ އާއި އެމްއެފްއެލްސީ އަދި އެސްޑީއެފްސީ އާއި ރާއްޖޭގައި ހިންގާ އަށް ބޭންކަކުން މިހާރު ބައިވެރިވެފައިވާކަމަށް ސަރުކާރުން މީގެ ކުރިން ވަނީ ބުނެފަ އެވެ.\nއެގޮތުން، އެ ބޭންކުތަކުން މިހާތަނަށް 15،000 އަށް ވުރެ ގިނަ ލޯނު އަނބުރާ ދެއްކުމުގެ މުއްދަތު ފަސްކޮށްދީފައިވާކަމަށް ބުނެފައިވެ އެވެ.\nސަރުކާރުން ވަނީ ކޮވިޑް-19 އާ ގުޅިގެން ވިޔަފާރިތަކަށް އެހީވުމަށް "2.5 ބިލިއަން ރުފިޔާގެ ރިލީޕް ޕެކޭޖެއް" ނެރެފަ އެވެ.\nސްޓޭޓް ބޭންކް އޮފް އިންޑިއާ ދިވެހި އިންޑިއާގެ ގުޅުން ކޮރޯނާ ވައިރަސް + ކޮވިޑް-19 ކޮވިޑް-19 އިގެ ބަލާއާފާތް ލޮކްޑައުން ޕްރޮޓޮކޯލް އެކޮންމިކް ރިލީފް ޕެކެޖް ދިވެހި ރާއްޖެ އަލުން ހުޅުވާލުން


ގޮތަބަޔާއާ ދެކޮޅަށް ޤަރާރެއް ފާހެއް ނުކުރެވުނު ގޮތަބަޔާއާ ދެކޮޅަށް ޤަރާރެއް ފާހެއް ނުކުރެވުނު\nސުރީ ލަންކާގެ ވެރިރަށް ކޮލޮނބޯ / ފައިލް ފޮޓޯ: ރޮއިޓަރސް\nސުރީ ލަންކާގެ ރައީސް ގޮތަބަޔާ ރާޖަޕަކްސައާ ދެކޮޅަށް ފާސްކުރަން މަސައްކަތްކުރި ޤަރާރެއް ނާކާމިޔާބުވެއްޖެއެވެ.\nސުރީ ލަންކާގެ ޤާނޫނުހަދާ މަޖިލީހުގައި ހިމެނޭ އިދިކޮޅު މެންބަރުން މަސައްކަތްކޮށްފައިވަނީ ގޮތަބަޔާއާ ދެކޮޅަށް ހުށަހަޅާފައިވާ ޤަރާރު އަވަސް މައްސަލައެއްގެ ގޮތުގައި ބެލުމަށެވެ. ނަމަވެސް 119 މެންބަރުން ވޯޓުދީފައިވަނީ އެ ހުށަހަޅެމާ ދެކޮޅަށްށެވެ. އެ ހުށަހެޅުމާ އެއްކޮޅަށް ވޯޓުދީފައިވަނީ 68 މެންބަރުންނެވެ. އެހެންކަމުން އެ ޤަރާރާމެދު ބަޙުޘްކުރާނީ ހަފުތާއެއްފަހުންކަމަށް ބެލެވެއެވެ. އިދިކޮޅު މެންބަރުން ބޭނުންވި ގޮތަށް އެ ޤަރާރު ފާސްވިނަމަ ގޮތަބަޔާ އިސްތިޢުފާދެއްވުމަށް ގޮވާލައި ކުރަމުންދާ މުޒާހަރާތަކަށް ބޮޑު ހިތްވަރެއް ލިބޭނެއެވެ.\nސުރީ ލަންކާގެ ސަރުކާރަށް މަޖިލީހުގެ އަޣުލަބިއްޔަތު އޮތް ނަމަވެސް އިދިކޮޅު މެންބަރުން ގޮތަބަޔާއާ ދެކޮޅަށް ޤަރާރެއް ފާސްކުރަން މަސައްކަތްކޮށްފައިވަނީ ބޮޑުވަޒީރުގެ މަޤާމުން މަހިންދަ ރާޖަޕަކްސަ އިސްތިޢުދާދެއްވިފަހުން ބޭއްވި ފުރަތަމަ ޖަލްސާގައެވެ. އިދިކޮޅުގެ ހުށަހެޅުމާ ދެކޮޅަށް ވޯޓުދިން ގިނަ މެންބަރުން ބުނެފައިވަނީ ގޮތަބަޔާއާ ދެކޮޅަށް ޤަރާރު ފާސްކުރުމަށްވުރެ ކުރިން މުޙިއްމު މަސައްކަތްތައް އެބަހުރިކަމަށެވެ. އަދި ޤައުމުގެ ނާޒުކު އިޤްތިޞާދީ ޙާލަތުން އަރައިގަތުމަށް ގިނަ މަސައްކަތްތަކެއް ކުރަންޖެހޭކަމަށް އެ މެންބަރުން ފާހަގަކުރިއެވެ.\nސުރީ ލަންކާގެ ބޮޑުވަޒީރު ރަނިލް ވިކްރަމަސިންހަ ވިދާޅުވި ގޮތުގައި އިދިކޮޅުން މަސައްކަތްކުރަނީ ވަޤުތު ބޭކާރުކުރަންށާއި އެފަދަ ހުށަހެޅުންތަކަށް ތާޢީދުނުކުރައްވާނެކަމަށެވެ. އަދި އޭނާވަނީ ޤައުމުގެ އިޤްތިޞާދީ ޙާލަތު ތަކުރާރުކޮށް ވިދާޅުވެފައެވެ. އެ ގޮތުން އެ ޤައުމުން ތެޔޮ ހުސްވެފައިވާކަމަށާއި ތެޔޮ ގަންނާނެ ފައިސާ ނެތްކަމަށް އޭނާ ވިދާޅުވިއެވެ. އަދި ރަޙުމަތްތެރި ޤައުމުތަކުގެ އެހީތެރިކަމަށް ސުރީ ލަންކާ ބޭނުންޖެހިފައިވާ މިންވަރު އޭނާވަނީ އަނެއްކާވެސް ވަރަށް ސާފުކޮށް ވިދާޅުވެދެއްވައިފައެވެ.\nސުރީ ލަންކާގެ އިޤްތިޞާދީ ޙާލަތާމެދު ހިތްހަމަނުޖެހިގެން މުޒާހަރާކުރަމުންދާ މީހުންނާއި ސަރުކާރަށް ތާޢީދުކުރައި ފަރާތްތަކާ ދެމެދު ފާއިތުވި ހަފުތާގެ ތެރޭގައި ހިނގި ހަމަނުޖެހުންތަކުގައި ނުވަ މީހުންވަނީ މަރުވެފައެވެ. އޭގެ ތެރޭގައި ސަރުކާރަށް ނިޞްބަތްވާ މަޖިލިސް މެންބަރެއްވެސް ހިމެނެއެވެ. އޭގެ އިތުރުން ހަމަނުޖެހުން އުފެއްދިކަމުގެ ތުޙުމަތުގައި ސަރުކާރަށް ނިޞްބަތްވާ މަޖިލިސް ދެ މެންބަރުންވަނީ ހައްޔަރުކޮށްފައެވެ.


Mi5aharuge therey 51 resort nimeyne: Raees Yaamin\nއެނބޫދޫ ފަޅުގައި ހަދާ ކުރެހުމެއް: މި މަޝްރޫއުގެ ދަށުން ހަދާ ބައެއް ތަންތަން މި އަހަރު ހުޅުވާނެ-\nމި ފަސް އަހަރުގެ ތެރޭގައި ހަދަން ފެށި ރިސޯޓުތަކުގެ ތެރެއިން މި އަހަރުގެ ޑިސެމްބަރުގެ ނިޔަލަށް 51 ރިސޯޓު ނިމޭނެ ކަމަށް ރައީސް އަބްދުﷲ ޔާމީން މިއަދު ވިދާޅުވެއްޖެ އެވެ.\nތ. އަތޮޅުގެ ރަށްތަކަށް މިހާރު ކުރައްވަމުން ގެންދަވާ ދަތުރުފުޅުގައި މަޑިފުށީފައި ވާހަކަ ދައްކަވަމުން ރައީސް ޔާމީން ވިދާޅުވީ، މިހާތަނަށް 30 ރިސޯޓު ނިންމައި، އިތުރު 21 ރިސޯޓު އަންނަ ޑިސެމްބަރު މަހުގެ ތެރޭގައި ނިމިގެންދާނެ ކަމަށެވެ.\n"މި 21 ރިސޯޓުގެ 70 ޕަސެންޓް ވަނީ ނިމިފައި. އެންމެ ގިނަ ރިސޯޓު ހަދާފައިވަނީ މި ފަސް އަހަރުގެ ތެރޭގައި. އެހެންވީމަ ރިސޯޓު ހަދަން ނާދޭ ތޯ؟ ރިސޯޓު ހަދަން އާދެ. ދެން ރިސޯޓު ހަދަން ސަރުކާރުން ހުރަސް އަަޅަންޏާ މި ވަރަށް މީހުން އަންނާނެ ތޯ؟،" ރައީސް ސުވާލު ކުރެއްވި އެވެ.\nވޭމަންޑޫ، 13 އޯގަސްޓް 2018 - ރައީސުލް ޖުމްހޫރިއްޔާ އަބްދުﷲ ޔާމީން ވޭމަންޑޫއަށް ވަޑައިގެންނެވުން: މި ދަތުރުފުޅުގައި ރައީސް އެރަށު ގޮނޑުދޮށް ހިމާޔަތް ކުރުމުގެ މަޝްރޫއުގެ ނިމުން ފާހަގަކޮއްދެއްވިއެވެ. -- ފޮޓޯތައް: ރައީސް އޮފީސް\nއެންމެ އަގު ބޮޑު ރިސޯޓު މަޝްރޫއު ހިންގި!\nރައީސް އިތުރަށް ވިދާޅުވީ ރާއްޖޭގެ ތާރީހުގައި ހަދާ އެންމެ ބޮޑު ރިސޯޓު ޕްރޮޖެކްޓް ވެސް ހިންގަނީ މި ފަސް އަހަރުގެ ތެރޭގައި ކަމަށެވެ. ރައީސް އެ ވިދާޅުވީ ތައިލެންޑުގެ ދެ ވަނައަށް އެންމެ ބޮޑު ކުންފުނި ސަންހާ އެސްޓޭޓް ކުންފުނިން އެނބޫދޫ ފަޅު ހިއްކައިގެން ހިންގާ ރިސޯޓު މަޝްރޫ އަށެވެ.\nމި 21 ރިސޯޓުގެ 70 ޕަސެންޓް ވަނީ ނިމިފައި. އެންމެ ގިނަ ރިސޯޓު ހަދާފައިވަނީ މި ފަސް އަހަރުގެ ތެރޭގައި. އެހެންވީމަ ރިސޯޓު ހަދަން ނާދޭ ތޯ؟\n"މިއަދާ ހަމަ އަށް ރާއްޖޭގެ ތާރީހުގައި އެންމެ އަގު ބޮޑު ރިސޯޓެއް ހަދަނީ ހަދަނީ މި ފަސް އަހަރު ތެރޭގައި. އެންމެ ކުޑަކޮށް ބަލާނަމަ އެއީ އެއް ހާސް މިލިއަން ޑޮލަރުގެ [އެއް ބިލިއަން ޑޮލަރު] ގެ ރިސޯޓު. އެންވީމަ އިންވެސްޓަރުން ރިސޯޓު ނުހަދާ ތޯ؟ ނޫނީއާ ރައީސް ޔާމީންގެ އިގްތިސާދީ ސިޔާސަތާމެދު ސުވާލު އުފައްދާނަމަ އެކަން ކުރާނެތޯ؟ ރިސޯޓެއްވާ ނުހެދޭ ނޫންތޯ،" ރައީސް ވިދާޅުވި އެވެ.\nހަދާފައިވާ ރިސޯޓެއް އެންމެ ބޮޑު އަގުގައި ގަތް!\nރައީސް ޔާމީން އިތުރަށް ވިދާޅުވީ ރާއްޖޭގެ ތާރީހުގައި ހަދާފައިވާ ރިސޯޓެއް އެންމެ ބޮޑުކޮށް ގަތީ ވެސް މި ސަރުކާރުގެ ފަސް އަހަރުގެ ތެރޭގައި ކަމަށެވެ. ރައީސް އެ އިޝާރާތް ކުރެއްވީ ނ. އަތޮޅުގައި ހިންގާ އަގު ބޮޑު ރިސޯޓެއް ކަމަށްވާ ޝެވަލް ބްލޮންކް ރަންދެލި ރިސޯޓް އަރަބި މަހުޖަނެއް ގަތް ވާހަކަ އަށެވެ.\n"އެތާ ކައިރީގައި 12 އަހަރު ވަންދެން އިންތިޒާރު ކުރި އެއާޕޯޓެއް ނުހެދި އެދިޔައީ. އިއްޔެ [މާފަރު އިންޓަނޭޝަނަލް އެއާޕޯޓް] އަށް ޓޫރިޒަމް އާއި ސިވިލް އޭވިއޭޝަން މިނިސްޓަރު މޫސާ ޒަމީރު އެ ވަޑައިގަތީ ރަންވޭ އިފްތިތާހު ކުރަން. އެއީ 12 އަހަރު ވަންދެން ތިން ސަރުކާރުން ނުހެދި އޮތް. އެހެންވެ، މި ބޭފުޅުންގެ ވިސްނުމުގައި ނެތީ މި ކަންކަމާ ވިސްނުން،" ރައީސް ވިދާޅުވި އެވެ.\nރައީސް އަބްދުﷲ ޔާމީން ޓޫރިޒަމް މާފަރު


ރަސްމީގަޑި: 8.00 އިން 2.00 އަށް\nއަތޮޅު ކައުންސިލުންދޭ ޚިދުމަތްތައް\nއިދާރާގެ މަސައްކަތްތައް ބެހިފައިވާގޮތް\nމިއަތޮޅުގައި އޮންނަނީ މީހުން ދިރިއުޅޭ 05 ރަށެވެ. ވެރިކަންކުރަނީ ނިލަންދޫގައެވެ. މިއަތޮޅުގެ ހުރިހާ ރަށެއްގައިވެސް 24 ގަޑިއިރު ކަރަންޓް ހުރެއެވެ. ނިލަންދޫ ފިޔަވައި އެހެން ރަށްރަށުގައި ކަރަންޓްގެ ޚިދުމަތް ދެމުން ގެންދަނީ ފެނަކަ ކޯޕަރޭޝަންގެ ފަރާތުންނެވެ. ނިލަންދޫގައި ކަރަންޓްގެ ޚިދުމަތް ދެމުން ގެންދަނީ ރައްޔިތުންނެވެ. ހުރިހާ ރަށެއްގައި ޖީސީއީ އޯލެވެލް ފެންވަރަށް ކިޔަވައި ދެއެވެ. އަދި ބިލެއްދޫ ނިލަންދޫގައި އޭލެވެލްއަށް ކިޔަވައި ދެއެވެ. ހުރިހާ ރަށެއްގައިވެސް ޞިއްޙީ ޚިދުމަތް ލިބެން ހުރެއެވެ.\nމި ރަށަކީ އަތޮޅުވެރިކަންކުރާ ރަށް ނިލަންދުއާއި އެންމެ ދުރުގައި އޮންނަ އަދި މީހުން ދިރިއުޅޭ ރަށްރަށުގެ ތެރެއިން ބިމުގެ ގޮތުން އެންމެކުޑަ ރަށެވެ. މިރަށުގެ ރައްޔިތުން ދިރިއުޅުމަށްކުރާ މައިގަނޑު މަސައްކަތަކީ މަސްވެރިކަމާއި، ވަޒީފާ އަދާކުރުމާއި އަދި ކޮންސްޓްރަކްޝަން މަސައްކަތެވެ. މިރަށުމީހުން ކުރާ މަސްވެރިކަމުގެ ތެރޭގައި ފާނައިގެ މަސްވެރިކަމާއި، ބޮޑު ކަންނެލީގެ މަސްވެރިކަމާއި، ދޮށީގެ މަސްވެރިކަން ހިމެނެއެވެ. އެންމެ ގިނަ މީހުން ކޮށްއުޅެނީ ފާނައިގެ މަސްވެރިކަމާއި ބޮޑު ކަންނެލީގެ މަސްވެރިކަމެވެ. މީގެ އިތުރުން އާމްދަނީ ހޯދުމުގެ ގޮތުން މިރަށުގެ ބައެއް މީސްމީހުންވިޔަފާރި ކުރުމާއި ސައިހޮޓާ ހިންގުންފަދަ މަސައްކަތާއި މަދުބަޔަކު ރިސޯޓު ތަކުގައިވެސް މަސައްކަތް ކުރަމުން ދެއެވެ.\nމިރަށަކީ މިއަތޮޅުގައި މީހުންދިރިއުޅޭ5ރަށުގެތެރެއިން އުތުރުން ދެވަނައަށް އޮންނަ ރަށެވެ. މިރަށުގެ މީހުން ދިރިއުޅުމަށްކުރާ މައިގަނޑު މަސައްކަތަކީ މަސްވެރިކަމާއި، ވަޒީފާ އަދާކުރުމާއި އަދި ކޮންސްޓްރަކްޝަން މަސައްކަތެވެ. މިރަށުމީހުން ކުރާ މަސްވެރިކަމުގެ ތެރޭގައި ފާނައިގެ މަސްވެރިކަމާއި، ބޮޑު ކަންނެލީގެ މަސްވެރިކަމާއި، ދޮށީގެ މަސްވެރިކަން ހިމެނެއެވެ. މިރަށަކީ ފާނަ މަސްވެރިކަމުގައި މިއަތޮޅުން އެންމެ ފާހަގަކުރެވޭ އަދި ކުރީ ޒަމާނުގައި ދޮށީގެ މަސްވެރިކަމަށްވެސް އެންމެ ފާހަގަކުރެވޭ ރަށެވެ. މިރަށު މީހުން މިހާރު އެންމެ ގިނައިން ކޮށްއުޅެނީ ފާނައިގެ މަސްވެރިކަމެވެ. މީގެ އިތުރުން އާމްދަނީ ހޯދުމުގެ ގޮތުން މިރަށުގެ ބައެއް މީސްމީހުންވިޔަފާރި ކުރުމާއި ސައިހޮޓާ ހިންގުންފަދަ މަސައްކަތާއި މަދުބަޔަކު ރިސޯޓު ތަކުގައިވެސް މަސައްކަތް ކުރަމުން ދެއެވެ.\nމަގޫދޫއަކީ އަތޮޅުވެރިކަންކުރާ ރަށް ނިލަންދޫގެ އިރުން އޮންނަ، މީހުންދިރިއުޅޭ ރަށްތަކުގެ ތެރެއިން ދެވަނަ ރަށެވެ. 18 ޖެނުއަރީ 1999 ގައިއަތޮޅުވެރިކަން ސަރުކާރުން ނިލަންދުއަށް ބަދަލުކުރުމާއި ހަމައަށް އަތޮޅުވެރިކަން ކުރަމުން ދިޔައީ މިރަށުގައެވެ. މިރަށުގައި ވަރަށް ގިނަ ޒަމާންތަކެއް ވަންދެން އަތޮޅުވެރިކަން ކޮށްފައިވެފައެވެ.\nމަގޫދޫ ރައްޔިތުން ދިރިއުޅުމަށްކުރާ މައިގަނޑު މަސައްކަތަކީ މަސްވެރިކަމާއި، ވަޒީފާ އަދާކުރުމާއި އަދި ކޮންސްޓްރަކްޝަން މަސައްކަތެވެ. މިރަށުމީހުން ކުރާ މަސްވެރިކަމުގެ ތެރޭގައި ފާނައިގެ މަސްވެރިކަމާއި، ބޮޑު ކަންނެލީގެ މަސްވެރިކަމެވެ. މިރަށު މީހުން މިހާރު އެންމެ ގިނައިން ކޮށްއުޅެނީ ބޮޑުކަންނެލީގެ މަސްވެރިކަމެވެ. މީގެ އިތުރުން އާމްދަނީ ހޯދުމުގެ ގޮތުން މިރަށުގެ ބައެއް މީސްމީހުންވިޔަފާރި ކުރުމާއި، ފަންގިވިނުމާއި، ވަޑާންކުރުމާއި ސައިހޮޓާ ހިންގުންފަދަ މަސައްކަތާއި އަދި މަދުބަޔަކު ރިސޯޓު ތަކުގައިވެސް މަސައްކަތް ކުރަމުން ދެއެވެ.\nމި ރަށަކީ އަތޮޅުވެރިކަންކުރާ ރަށް ނިލަންދުއާއި އެންމެ ކައިރީގައި އޮންނަ އަދި އަތޮޅުގެ އާބާދީ އެންމެ މަދު ރަށެވެ.\nމިރަށަކީ ފަސްގަނޑު އުސް ހުޅަނގު މޫސުމުގައި ފަޅުގަދަ ރަށެކެވެ. މިރަށުގެ މީހުން 1969 ވަނަ އަހަރު މިއަތޮޅު މަގޫދޫއަށް ބަދަލުކުރައްވާ ގޮތަށް ސަރުކާރުން ހަމަޖެއްސެވުމުން އެއިރު ރަށުގައިތިބި 123 މީހުންގެ ތެރެއިން 89 މީހުން މަގޫދޫއަށް ބަދަލު ވިއެވެ. 34 މީހުން މަގޫދޫއަށް ނުގޮސް ރަށުގައި ތިއްބެވެ. މަގޫދޫއަށް ބަދަލުވި ދަރަނބޫދޫގެ މީހުން އެނބުރި ރަށަށް ދިއުމަށް ސަރުކާރުން ހުއްދަ ދެއްވުމުން މަގޫދޫގައި ދިރިއުޅެމުންދިޔަ ދަރަނބޫދޫގެ ގިނަ މީހުން 1977 ވަނަ އަހަރު އެނބުރި ދަރަނބޫދޫއަށް ދިރިއުޅުން ބަދަލުކުރި އެވެ.\nމިރަށުގެމީހުން ދިރިއުޅުމަށްކުރާ މައިގަނޑު މަސައްކަތަކީ މަސްވެރިކަމާއި، ވަޒީފާ އަދާކުރުމާއި އަދި ކޮންސްޓްރަކްޝަން މަސައްކަތެވެ. މިރަށުމީހުން ކުރާ މަސްވެރިކަމުގެ ތެރޭގައި ފާނައިގެ މަސްވެރިކަމާއި، ބޮޑު ކަންނެލީގެ މަސްވެރިކަމާއި، ދޮށީގެ މަސްވެރިކަން ހިމެނެއެވެ. މިރަށު މީހުން މިހާރު އެންމެ ގިނައިން ކޮށްއުޅެނީ ބޮޑުކަންނެލީގެ މަސްވެރިކަމެވެ. މީގެ އިތުރުން އާމްދަނީ ހޯދުމުގެ ގޮތުން މިރަށުގެ ބައެއް މީސްމީހުންވިޔަފާރި ކުރުމާއި، ފަންގިވިނުމާއި، ވަޑާންކުރުންފަދަ މަސައްކަތާއި އަދި މަދުބަޔަކު ރިސޯޓު ތަކުގައިވެސް މަސައްކަތް ކުރަމުން ދެއެވެ.\nމިރަށަކީ މިހާރު ނިލަންދެއަތޮޅު އުތުރުބުރީ އަތޮޅުވެރިކަން ކުރާ ރަށެވެ. މިއީ އަތޮޅުގެ އެންމެދެކުނަށް އޮންނަ އަތޮޅުގެ އާބާދީގެ ގޮތުންނާއި ބިމުގެ ގޮތުން އެންމެބޮޑު ރަށެވެ. މިރަށަކީ ތާރީޚީގޮތުން ރާއްޖޭގައި ފާހަގަކޮށްލެވޭ ރަށެކެވެ. މިރަށުގައި އޮންނަ " ފޯއްމަތި " ނަމަކަށް ކިޔާ އާޘާރީ ސަރަޙައްދަކީ މީލާދީ ސަނަތުގެ 06 ވަނަ ޤަރުނުގެ ތަނެއްކަން ސައިންޓިފިކް ހޯދުންތަކުން އެނގިފައިވެއެވެ. އެތަނުން ފެނިފައިވާ ބައެއް ތަކެއްޗަކީ އެދުވަސްވަރު އިންޑިޔާއާއި ސިލޯނުގެ މިފަދަ ތަންތަނުން ފެނިފައިވާ ތަކެއްޗާއި އެއްފެންވަރުގެ ދާދި އެއްވައްތަރެއްގެ ތަކެއްޗެވެ.\nމަގޫދޫގައިހުރި އަތޮޅުއޮފީސް ނިލަންދޫއަށް ސަރުކާރުން ބަދަލު ކުރެއްވީ 18 ޖަނަވަރީ 1999 ގައެވެ.\nފޯނު ނަންބަރު: 6740017 ފެކްސް ނަންބަރު: 6740019